
1994 


de vignude di Crist 


IL 1994 AL RISPUINT: 


- al 6707 dal Circul Julian; 

- al 2747 de fondazion di Rome: 

- al 5753 dai Ebreos: 

- al 1372 dai Maometans; 

- al 2175 de fondazion di Aquilée. 


FIESTIS VARIABILIS: 

- la Cinise (16 di fevrár); 

- Pasche (3 di avril); 

- la Sense (15 di maj); 

- Pentecostis (22 di maj); 

- Santissime Trinitát (29 di maj): 
- Corpus Domini (5 di jugn). 


FIESTIS DI PRECET: 

- dutis lis doméniis: 

- il prin dal an: 

- la Pifanie: 

- la Madone di avost (15 di avost); 

- Fieste dai Sanz (1 di novembar); 

- la Madone di dicembar (8 di dicembar); 
- Nadal (25 di dicembar). 


FIESTIS NAZIONALS: 
- La Liberazion (25 di avril); 
- Fieste dal Lavór (1 di maj). 











Preambul 


Cheste volte, tanch'al fos un belandant, 

al péte la rime ancje il Stroligant. 

Profetant che la ploe 'e ven dopo dal sut 

l è sigúr di no podé fala propit cun dut. 

E scosolant cisarons obén grignei di panolis, 
ti vise cònche il fum al mande a ciri nolis. 


Ma savint che la cuáe no va simpri tal stés agár 
che 'nevore miór dal brút 'e nudris polpe di cjár, 
e soredut che il mont si rondóle come un teatri 
al lasse strolegá 'es lunis dal Nonantequatri! 


* ILSTROLIC * 


























PRIN DAL AN 


S. BASILI IL GRANT 


S. Gjenoefe 
S. Ermis 

S. Melie 
PIFANIE 
S. Lucian 
S. Severin 
S. JULIAN 


S. Aldo Rimit 

S. Paulin di Aquilée 
S. Modest 

S. Ilari vescul 

B. Duri di Pordenon 
S. Maur abát 

S. MARCEL PAPE 


S. Antoni dal desert 
S. Prische 

S. Mario 

Ss. Bastian e Fabian 
S. Gnés vergjne 

S. Vicenz 

S. MERENZIANE 


S. Francesc di Sales . 
Conversion di S. Pauli 
Ss.Tito e Timoteu 

S. Anzule 

S. Tomás di Aquin 

S. Costant 

S. MARTINE 


S. Zuan Bosco 


all gue gr ha اھک‎ eruere dote 


++ 





Une rét lungje e strete a sac vie (cogòl), cun cerclis 
di gritul. 








LA PRIME “SCAE” DI VICO 
E ... L'ULTIME 


Pas a pas, tabajant, i quatri amis a’ lavin viars 
la stazion. 

A' rivàrin une buine miez'ore prin dal orari, e 
a' dezziderin di lá a bevi un got tal bufet. 

Quant ch'a sintirin a sglinghigna la campanele 
che il treno al stave par rivá, a" scomenzàrin a in- 
viási, ma un dai quatri al veve za ordenadis lis 
sgnapis par bevi impins - e par colpe des sgnapis 
a' piardérin il treno. 

Savüt che il prossin al sares passát tré oris do- 
po, a’ tornarin tal bufet: a? ordenàrin un dopli, un 
alc par meti sot 1 dinc’ e un mac di cjartis di zúc. 
A” zujàrin une sdrume di partidis e a’ bevérin un 
seglot di vin — di müt che quant ch'a sintirin a 
sglinghignà la campanele di gnüf a’ piarderin 
vonde timp par fà conz e pajá. 

A' rivàrin sul marcjepit di corse, che il treno si 
moveve in chel: tré di lôr a’ rivárin a rimpinasi 
sui vagons; il quart al restà abas. 

Il capo stazion al lé dongje di chest e al pensà 
ben di visálu che no jerin altris trenos fin tal do- 


man a buinore, e chest, par dute rispueste, al 4 
a ridi come un mat, tant che il capo al restá mala- 
paját. - E imó al rit! — al dise: — Ce ál di ridi, 
po', lui? - 

E chel altri: — Siór capo, il fat al è che chei tré 
ch'a son riváz a montá a' jerin vignüz a compa- 
gnàmi me! 


Il Strolic Furlan pal 1964 
k k + 


In chê dì che siore Ane Galas si è sposade, plove- 
ve che Diu la mandave, come ch'al veve plovùt du- 
te la setemane. E cussì il spós, Milio Flap, al e lat a 
cjoile in caroze par menale in Domo a Cormons. 
Ma lis stradis, nancje dilu, 'e jerin plenis di scoz e 
di pantan, tant `l è vêr che la caroze si è sprafonda- 


de ad ór des aruedulis e il cücjer al à vút zif e zaf 


par liberále. Sicheduncje, nancje discóri, `a son ri- 
vàs in Domo cun dibot un'ore di ritart. 

Chist come croniche. Ma chel ch'al meréte di 
contá al è che i nuviz 'e àn scugnüt pajà, al ple- 
van, une multe par ritart. 


VICO BRESSAN 











LA “zis 


Una fumata bassa, 

un zil seren e frét 

a' an fat di ogni ciaranda, 
di ogni arba e fereada 

un ricam maraveós. 


Chista matina il soreli, 
inluminant cu la sò liis il mont, 
al mostra un meracul 

ca solamenti la natura, 

cu la só magia, 'a pol creá. 


Il clip dal soreli, pero, 

tun lamp al disfa dut. 

Chei fii, chés guselis, chei troncs, 
chei stecs di cristál lusint 

a tornin scürs e nüz 

coma ch al úl l'unviár. 


E lè cussi ancia pal on. 
Dopo una 'zoventút lusinta e biela, 

dopo il florí di amórs e gionda, 
dut, in póc timp, `l si fas gris e strac. 


E tal colá di speranzis e progez, 
il vieli '| si prepara al grant durmi. 


(furlan di Migèe) ALDO GALLAS 

UNE LEZION AL PROFESSOR 


La uere 'e jere finide di póc. Il professór Pieri 
Sivran, diretór de scuele di disen di Manins, al 
veva cjapát a straoris 11 treno par Rome là ch'al 
veve une fie maridade che nol viodeve di tant 
timp. La uere 'e veve dividude l'Italie e di passe 
un an nol veve vudis nuvitáz di cheste fie. E cussi 
Jé de famee dai vecjos in Friül. La uere, baste la 
peraule. 

E cumo ا1‎ professór al jere sul treno, un cara- 
vanserai di robe rote che sul puint dal Po dóngje 
Ferara al leve a pas di omp parvie ch'al jere ma- 
-gagnát des bombis e la int, su chel chilometro di 
aghe, 'e veve fermát di tabajá, dut un sito pe pore, 
si capis, tanche se lis cjacaris a’ vessin pesát. 

Rivát dóngje Rome, ch'e jere cuasi sere, al 
monte tal só scompart un omenut vistüt di piel di 
piore, ancje lis scarpis, e al comenze a fevelaj al 
professór, nancje che lu ves nasát. Al tacave sul 
timpat ch'al fás, ce ch'al úl parvie che parsóre 1 
cops al é un altri paron; su ché uerate finide di 
póc; e al finive disint che lui al leve a Rome, che 


lu mandave il predi dal so país a vendi robe di 
glesie di grant valór. 

«Al mai sintút a inomená Castel Trosino, culi 
tal Laz1?». 

«Castel Trosino, cemút no!» al saltave su il 
professór e ز‎ spiegave a chel puór omp che Castel 
Trosino come la Valdinievole e l'abazie di San 
Pieri te Val di Ferentino, a’ jerin stadis dutis tiaris 
longobardis. E fevelant al veve drezadis lis orelis 
tanche se lu vessin clamát par non. 

«Sintút a inomená e lu cognos parvie dai studis 
medioevai». 

Ben, l'omenut al vignive propit di li. Al conta- 
ve: «La catedrál sdrumade cu lis bombis, ché ue- 
rate ch'al viodi, muarz duc' i fraris e dute l'anti- 
gae lade piardude. Pituris, sculturis, cjandelirs, 
lampadaris, Madonis e Signórs, dut finit jenfri lis 
masériis. E cumo si sgarfe par tirális für, ma al ül 
coragjo parvie che là sot a' son bombis che no àn 
imó sclopát e plui di cualchidun al é saltát para- 
jar». 

Chest ca, vistüt come un pastór dal presepi, j 
mostrave al professór un Crist tampiestát di pie- 
ris coloradis e une fibie di cengle di femine, la 
crós di une spade, una Madone che tirave i vôi e 

















monedis e medais, insome un tesaur. “Robe lon- 
gobarde” al diseve come s'a fossin stadis carobu- 
lis. E intant ch’al fevelave al cjalave i anei che 11 
professór al veve tai déz de man zampe. Po al bu- 
tave dute ché robe tun rutsac di chei che si puar- 
tin su la schene. 

«Se la robe j interesse a lui, ma lui che mi scusi, 
vegnial di lontan?» j domandave e senza spietá ri- 
spueste: «s'al é un amatór di antichitáz, un stu- 
diát, jo je vent vulintir. Al predi no j interesse, 
par lui a' son vonde 1 béz par comedá la catedral. 
A Rome la fasin stimá di un oresin, magari a pés 
tant, ancje se vecjo, l'àur al è simpri aur ve^». 

Il professór si sintive tocját tes sós competenzis. 
A pés, al pensave, ma dulà sino, no si viodial tre 
miis lontan l'art longobarde! Maladet il mistir. 
Parchè no vevial cjapáz su plui bêz? Co si vá atêr 
bisugnarés ancje pensáj a chesti robis. Ma cui la 
pense une tal cumbinazion! 

Robe longobarde, al veve dite chel omp. Cuissà 
s'al à mai sintüt a inomená Rotari e la só lez, Liut- 
prando o Teodolinde cu la só famose vuede dora- 
de e i siet polezus a Monze. Cussi al pensave il 
professór parvie che al jere di póc ch'al veve fatis 
conferenzis (solo per laureati, al diseve l'invit) sui 

Longobarz in Friúl che cumò j tornavin tal cjàf: 
la prime su la Pás dal duche Orso di Cividat; la 
seconde sul batisteri di Calisto; po un'altre sul fa- 
mós tempietto; e un'altre sul anel di Gisulfo cu la 
monede di Tiberio; e l'ultime su la crós in lamine 
d'àur cjatade a San Scjefin in Pertiche simpri a 
Cividát che fó la prime citát cjapade dai Longo- 
barz in Italie. Cinc conferencis su l'art primitive 
di chel popul, dopo ch'a vevin tant fevelát di Ci- 
vidât romane cu la statue di Gjulio Cesar in place 
come pegno e garanzie. Al jere come sei bastians 
contraris, di sei cjaláz di brut. 

E cumó j tocjave cheste cumbinazion, a lui che 
i Longobarz ju cognosseve für par für e fevelá di 
lór al jere come tabajá di int di cjase. Co si dis il 
distin! E li 11 professór s'insumiave di cuant ch'al 
vares mostrade a Manins ché sorte di robone ai 
sôi amis che j varessin dite: «Mostro di Pieri, tu 
sés propit nassüt cu la cjamése!». 

L'omenut vistüt di piore cumò al pisulave; po, 
come sveát a colp, j diseve al professór di dáj un 
voli al sac, che lui al leve a fá sisin. 

Beát omp, al pensave il diretór de scuele di di- 
sen di Manins, cemút si fidial di mè se no mi co- 
gnòs. E imo ce tant ch'al stà vie! Al è rampit tan- 








che un frut, al é vonde cjalálu. 

Co al tornave al so puest a’ jerin a Rome e al 
jere cuasi scür. J diseve il professór seneós di fà 
l'afár: «Ma un oresin cumo, là lu cjatino?» E chel 
altri: «Für de stazion po, si lu cjate di sigür». 

Difati a cuatri pas, su di une strade ch'e veve 1 
sotpuartis ilumináz e la int in premure su e jü 
ch'e jere ore di siará, si fermin tun sit che l'oresin 
al jere su la puarte de buteghe e 1l pastór j dis cus- 
si e cussi e j mostre la só robe. «'O varès di vendi- 
je a chel siór». 

Chest ca, come se j vignis imbast, al fâs un scjas 
cui braz e j dis al professór dulà ch'al à inventát 
chel omp: di lassáj a lui Pafár ch'e je une robe se- 
rie e pericolose, par plasé che si ritiri. E si volte 
viars il pastór tirant fúr de gjachete une grampe di 
béz. Ma il professór al sa il so fat, j dis che lui al è 
stat il prin a tratá, che insome l'afàr al è so. Lui 
ch'al fási la stime e al sarà paját par ché. 

E li, sot il puarti, che l'oresin nol jere nancje 
pal ás di cope il paron de butéghe, al professór j 
rifilavin il Crist cu lis pieris coloradis, la crós de 
spade, fibiis di cengle, la Madone ch'e tirave 1 vôi, 
dute robe longobarde si capis, monedis d'arint e 
un pár di patachis di bronz dal bas imperi roman, 

matis ancje chés. E parvie che il professór nol ve- 
ve vonde béz cun sé, j àn tiráz für i anei ch'al ve- 
ve tai déz de man zampe, l'orloi cu la cjadene 
ch'al veve tal gjlé e parfin la pene stilografiche, 
dut aur zechin e sacrosant. Podopo i doi coparis 
lu saludavin in premure e l'oresin j diseve: «Lui, 
siór, al à gjavade la bale dal lot. Chestis ca a^ son 


furtunis raris!». 


ALAN BRUSINI 


21 








ROSUTA: SUOR SILVIA 


"Ora pro ea”. 

Rosuta, lassa ch'i ti prei a me móut, coma ch'i 
vin sempri preàt, a mòut nustri, jo e te; sinó chel 
jòditi distirada tal “gabán di albèu”, cun ches tà- 
cis russutis tal grispamint di ché to musuta ch'a 
no rit pi, a’ mi ven coma, malessi. Ch'al ti fasarès 
distudá il to ridi. 

T'impensitu, Rosuta? 

“Nonu Nato, coma a’ si vòlini ben Primo o Po- 
lonia?" 

E il nonu al si imbissariva, al patafava la man- 
tilina davôur scena, al spudaciava fôur di bocia il 
bagu e disint: “Cioh! bambinada” al talpinava di 
fición dilunc da la stradela e al fuiva via, voltant 
par la strada bassa. Nu 1 ridassävin, jodinsi encia- 
mo chel pusturón, ch'al era rivàt a ciasa dal nonu 
Nato, disdintiàt sicut la riscjela dal putüs; malzur- 
nit coma piligrin, presentansi coma un “canade- 
i$" ch'al vigneva a partá i salús dal fi Primo e 
nuara Polonia. 

"Ch'a si vólin ben coma doi colomps”, al si- 

gurava il piligrin. Che, cussi al contava lui, al 
scugneva scjampá, refudant cun tant displaseir il 
"fermiti a mangiá cun nu", ch'al ghi veva prufirit 
il nonu, parvia ch'al veva dit mal dal fàssiu e 
qualchidun al veva pandút; dunci al era pedinát. 
E, ansi, al veva scugnüt córi a galóp, sensa nencia 
rivá a ciapá su il tacuin. “Che s'al mi presta alc di 
podei sbarciá lunari par un par di setemanis, ape- 
na rivat ciasa i ghi ju mandi”. "Ma nencia disco- 
ri”, al à rispundut il nonu. Podopo, il canadèis al 
a saludàt di gust (c'un "ciao"; coma i paradòurs 
meneghei). E il nonu al à dita mandi, al piligrin e 
ai bes. 

"Pursitàs di talians" 'a veva finit cul disi aro- 
mai restada sensa flat dopo di vèi sfondrassat dù- 
cius, canais e vécius, frádis e sóurs e nevóus (ma 
tu 1 ti éris doma cusina di nu nevous), scjadenada 
tant che la bissabova, l'agna Vitoria cassàntvia il 
ciapielin. Rivada da la Merica qualchi 'zornada 
prima cun chel ciapielin cun la pluma rossa cul 
ris coma chel dal rassàt, 'a someava un gendarmo 
dal satelissi. E ché matina, una fuarfada 'a veva 
sonciàt la pluma. Nu canais, di davour dal nolar, 
1 si stuarsévin dal tant ridi. Vuardanti te, Rosuta. 
"Jo i no soi stada". Ma i no ti vin crodut. 

"Va in mo...”, al e rivàt a stratignissi me pari, 
quant ch'al à judut la contessa dal mulin, four di 
puarta di ciasa nustra. Si, 'a era própit la contes- 
sa. Invessi, me pari, al crodeva ch' ti fóssis stada 
tu a faighi il tiru: “Pirmisso”. Me pari al crodeva 
ch'a fos la contessa e al coreva a dàssi una pete- 
nada. E nu, davòur dal nolàr a giòldisi: "Mostro- 
na di...glarlata”. Il rabiassi di me pari; che, par 
no fássi jodi di pierdi alc di paronansa, al voltava- 
via a ridussá da la banda ch'i no lu jodévin nu. 
“Jo 1 no soi stada”: chista volta 1 vin scugnüt cro- 
diti. 

“I soi vignuda a saludavi”. 

“Poh! andulà vatu?”. 

"Munial". 

E 1 ti vin crodut. 

Massima quant ch'i ti vin jududa a la vistis- 
sion. E ch'i si vin fermas sot il pin dal curtivón 
dal convent, a recuardá. “T'impensitu” dal pes- 
sar, il “sigonat”, ch'al tornava a passà pal pais, 
intor misdi, pal borc di Scjavès andulà ch'a nol 
era nencia un cian a di ché ora e lui, ciáf bas fin 
sora il manubri e casséla uéita, una pedalada da- 
vour ché altra, al sgosonava (ch'al someàva la pa- 
la da la roda dal mulin co patafa l'aga): "Pesseòe- 

hooo, pesseóeh". “Si...altri ch'i m'impensi. Ben: 
fin aljèir i fevi vigni four miés país, quant ch'i tor- 
navi in bici cun la cassèla dal pes, ch'a mi man- 
dàvin a comprá par dütis li münis dal convent, e i 
sigavi: “Pesseòehooo, pessedeh”, coma il sigonàt 
ch'al passava par Ciasarsa. “Ma adès basta cui 
sanforgnès”. 

“Ma sotu mat? nencia par schers: ’Servite Do- 
mine in laetitia”. 

E 1 tu lu às sempri servit in "laetitia": come 
una santa. 

“Si ti lu savèssis, Vidio”, i ti mi contavis, tan- 
cius ains dopo, "che qualchi volta `a mi vegnarès 
voja di ciapá un caretüt e 'zi a véndi milüs". Ma 
a` nol era un sbrocati: no. Ma un dàmi coragiu a 
mi. “In ta li próvis i vin di serviLu in ‘laetitia’. 
Alora coragiu”. 

“Alora coragiu”, i ti racomandavi a la prima 
operassiòn: a la seconda, no mancul brutota da la 
prima. Tant che il professòur ch'al ti à operada, 
al contava che se ch'al ti ten impiada, 'a era la to 
voja, grandona, di judá la "zent, di restá di ca par 
cuistá pi mérs. 

“A ti spetava; stamatina, `a mi à dita che vuei i 
ti Sarèssis vignút”, `a mi disèva to sour Fidelma 


25 








(münia ancia ché). Ma jo i no vèvi dissidüt di di- 
subidi i miedis: guaj a disturbala, che ogni paràu- 
la ch'a si ciatàva a scugnèi disi, a’ enn ’zornadis 
di vita robadis. Doma passänt par li i no soi stat 
bon di ubidi. Doma un lamp: par l'ultima volta. 
Cui di nu éria pi ingropàt? 

I to vui a’ mi an ridut. A” mi an dita che ades a' 
si sierávin pi volentéier. E i vin tacàt a contassi, 
doma cui vüi; dal nonu Nato, dal ciapielin (**Ti 
sos stada tul". “Ades i no pol pi conta bufulis: ve- 
ra. Ma ilu crodèvis dücius e alora...”), il “pirmis- 
so" da la cuaja da la contessa dal mulin...E tant 
ch'i vin ridut. 

Ma chei tàncius ch'a son uchi a veglati, a' no 
capirèssin il nustri (1 no ti sos frèida in tal jet di 
len, ma a ridussàni a dücius) preá. Al mi tócia di- 
si cun lour: “Ora pro ea”. 


(furlan di Cjasarse) OVIDIO COLUSSI 

AL PUNTARCOBALENO 


A era una volta una ninuta ch'a steva de ciasa 
de la ۰ 

A ’veva li giambutis curtis, ma a ciamineva dut 
al di: intor de só mare, par la ciasa, tal curti, ta la 
strada, par i pras... 

Quanta strada ch'a feva ta una di! 

Ogni di a ziva sempre un poc pi lontan de la só 
ciasa, 

Ma a torneva sempre. 

Quan” ch'a torneva a ciasa a era contenta, ma 
un moment dopo a penseva za a l’indoman. - 

Doman, a diseva, voi zî ciomò pi in na! - 

E cussi a feva ogni di, fin che una di a é rivada 
ta la Riba. E uvi a se à fermà incantada. 

A era la prima volta ch’a vedeva se ch’al era de 
là de l'Aga: una glesia e un ciampanile in mies a 
un s’ciap de ciasis, tans arbui intor e, davou, li 
mons. A pareva un presepiu. E se largia ch’a era 
la grava da una riba a ché altra! Ta ché grava 
blancia `na vena de aga ch'a coreva. 

Ma la riba a era alta, trois a no'nd'era par zi iù, 

e ormai al era tars. 

L'indoman a era de nouf uvi e chel paeis de là 
al era ciomo pi biel. Ancia la riba peró a pareva 
pi alta e al era pi tars del di prima. 

L'indoman la stessa roba. Stavolta, de tanta 
voia ch'a ’veva de rivá par de là, a ie à vignù fin li 
lagrimis tai oe. "Na gota davou ché altra, a se a 
mitü a planse e a planse come una fontana. 

Li nulis ch'i la vardeva 1 se án mitú a planse 
ancia lou, e ché altris pi lontanis 1 àn tacà a core 
come matis in mies a un rebalton de tons e de 
lamps. 

La nina, spaventada, al à smitü de planse e a se 
à senta ta l'erba cui oe spalancas tai disens dei 
lamp e li corsis de li nulis. 

La poura a i` aveva passà e a scolteva l'aga ch'a 
ploveva, i tons ch'i barufeva, al vint ch'al core- 
va... 

A un sert moment pero al timpat come ch'al 
era tacá al é ancia fini. 

La nina alora a se à alsà par torná indavou, ma 
prima a é tornada a vardá la riba de là de l'Aga e 
al à vidù `na roba meraveiosa: un punt, grant, alt 
e lustre, a volt, e fat de mil colous, ch'al ziva da 
una riba a ché altra! 

Adès a na podeva propriu tornà indavou. Chel 
punt a ie diseva: `Ciaminal!. E alora a é zuda. 

Pian pian, cui oe lustris e °l cou ch’a ie bateva, 
à poià al pié tal colu pi scur. La strada a era erta, 
ma a é zuda lo stes. 

Po a é passada ta la strica blu. Un poc a ie pa- 
reva de fá mancu fadia. 

Dopo, la strada a era colou de viola, e alora li 
giambutis ie ziva pi spedidis. Ta la strada colou 
de rosa a 1e à vignu gola de fa una corsuta. E co 
e stada ta ché zala a ie à parü de esse una pa- 
vea. 

A se à ferma lassú, in mies del punt, cussi con- 
tenta ch'a no se penseva pi de la só ciasa de là de 
la riba. 

Davant de iet ciomò colous. 

Se gust ch'al era core ta l'arancio e po saltá tal 
ros, sbrissá tal vert, rodolá tal maron...! 

Ades a ziva de riba de iü, svelta come una tro- 
tula, da un colou a chel altre, fin ch'a é rivada ta 
la riba de là de l'Aga. 

A 'veva un pié par cera e un pié ciomo tal Pun- 
tarcobaleno. 

A se à ferma cussi, come incantada, e al à sintü 
un coru de vosutis ch'i cianteva: 

Cul negre, al grisu, al blu 
te vas in iù: 

cul ros, l'arancio, al zal 
te vas in alt, 

ma dut al à un colou 
intor de te 

e dentre tal ció cou 

dus 1 colous! 


Alora a se à sbassà, al à ciapà la strica de colou 
da sot al sió pié e al à tacà a fala-su come un gla- 
mus. 

Man man ch'a feva-su, al Puntarcobaleno al se 
strenseva e al se scurteva. 

Quan' ch'al fini, da una riba a ché altra a l'era 
soltant grava e aga. 

La nina, cul glamus colorá strent ta li manutis, 
al à clamà a gran vous: - Mama, mama! — E só 
mare a é vignuda. A l'à ciapada tal bras e a l'à 
partada a ciasa. 


(furlan di Montreàl) ROSANNA PARONI BERTOJA 

MEMORIE 


Quanch’o jeri frut, 'o lavi daspés a siarvî Messe 
- a fá di 'zago, come che ju clamavin une volte — 
te glesie dal gno pais, su lis cuelinis parsore Mar- 
tignà. 

Finide Messe, si lave in sacristie e, di scuindon, 
si clucave chel got di vin blanc ch'al restave te 
impuline dopo la consacrazion. 

Cul timp a lá, il plevan al jere deventàt une vo- 
re anzian e cussi al veve lassát il servizi gleseastic 
e al jere lát a stá a Martignà. 

Jo, deventát grant, 'o lavi instés a cjatálu e زع‎ fe- 
velavi de passion ch'o vevi pal gno vignál e dal 
vin blanc ch'o fasevi. 

L'ultime volte ch'o soi lát a cjatá il gno vieli 
plevan, chel mi à dit: “Viòt se tu puedis, quanche 
tu tornis, puartámi une damigjanute pizzule di 
blanc. Tu me puartarás in cont di chel che tu clu- 
cavis di zago!” 


` 


FIDRI TACOLI 

Fiesta da la renga 
(di da la Sinisa) 


Renga infumantada 

ous e sal 

par gruns di polenta 
fiesta slungiada di 'na di 
renga sclagna 

coma i sotans intòr 

ch'a ti fan ligria, 

Sinisa sensa pecids 

a no è colpa ‘essi Jamas. 


(furlan di San Vit dal Tiliment) BEPI MARIUZ 

Il 


5. Nocent 

Madone Cereole 

S. Bläs 

S. Gilbert abát 

5. Aghite = 
SS. MARTARS GJAPONES 


S. Ricart re 


| S. Jaroni 


S. Polonie 

S. Scolastiche 
Madone di Lourdes 
S. Lalie 

5. ANSELM 


S. Valantin 

S. Faustin 

La Cinise 

Siet Sanz Fondadórs 
S. Simeon vescul 

S. Conrát 

I° DI CORESIME 


S. Leonore regine 
Catedre di S. Pieri 
S. Livio 

5. Sergjo 

S. Cesar 

S. Sandri patriarcje 
Il DI CORESIME 


S. Roman 

Cestis co si pescje cul braz ta l'aghe; il prin (sesto 
de governa) par “imbusá” il gút. 








Juke-box 


Alé come un altár 
aprüf di ché parél 

tal “Bar”. 

Intorj, un trop 

di chei de cjavelade: 
al pár ch'a préin... 
ma no! 

d son in tun continuo 
daj di gramolade 

a un sbit di "chewing gum”. 
Ce muse concentrade 

tal zigaleo 

di chel tramai ch'al sberle! 
Lu fàsin lá di gheo 

chel rompidùm. 

Lu stuzzighin 

cun cinquante francs 

e lui cum e dibot 

al glot monedis: 

0 stimi che nol tás! 

Di no lassámi nancje 

bevi in pás un taj 

cun tun ami; 

par fevelaj 

0 scugni alzá la vós. 

Folc di un tramai! || 
0 scjampi vie di chi; | 
do di lassámi meti in crós 

CUSSÌ? 

Anin...Bertin! 

cirinsi un altri ambient 

dulà che par prionte 

cun cent francs di vin 

no vebin di pià chest rompiment. 


ALBERTO PICOTTI 

LA LANTERNE MAGJCHE 


"Grandioso straordinario spettacolo 
di FANTASMAGORIA " 


Lis parènziis imprometudis tun manifest dai 
prins agns dal Votcent 'a jerin chés ch'a saltavin 
für de “lanterne magjche”, un argagn di scjatule 
ch'al é stát il von dal projetór des diapositivis e 
che par un tre secui al à fat pardabón “cine” tes 
cjasis e tai teatros. Chest 'zujatul sientific al fo 
presentát, pe prime volte, tal albergo Liancourt di 
Parigi (1656): figuris, pipins, quadrüz di ogni sor- 
te `e an fat barlumá, d'inchevolte, la magje di un 
spetacul ch'al svareave cul moviment dal verüt 
cun “sénis” pituradis, inluminadis (la lanterne "e 
funzionave, par solit, cun acetilene) e regoladis pe 
“proiezion””! 


EG 


Culi-ret une lanterne magjche dal X VIIn secul. 

«PARZ» DI NIMIS 


Su la strade ch'e mene sul puint de Tór 'e án 
cjapát-sot un omp cul motorin, ch'al puartave 
daur un sac di vues di purcit. Lu vevin "za cjapàt- 
50 e puartát in tal ospedál quan'che Rosine 'e je 
passade par li. Al jere di gnot, ma cu la lús dai fa- 
nài 'e à viodüt ا1‎ motorin par tiare e dute ché 
sgjarnete di vues. Rivade a cjase "e à contát: “E” 
àn cjapát sot un puar omp, ma j àn dát un colp 
cussi fuart che lu àn disvuessát!”. 


* k * 


Bepo al veve plantat un perár tal so cjamp, ma 
nol veve mai rivát a cercjà 1 sol pirùz, stant che il 
so cunfinant j ài lecave par ordin. Stuf di ché solfe 
al à spietát che il cunfinant al fos tal cjamp essi è 
metút a seghetálu sot-vie. Chel altri al cór e j ber- 
le: “Ce 7 

Bepo j rispuint cu la sflacje, tirant flat: O tai 
chest agaz”. 

“Ce agaz - j dis chel altri - chel li nol è un agaz. 
al é un perár!” 

“Po noo... al e un agaz!” 

“Ma, s'o ài cjapáz-sú i piruz jo, cemút fatu a di 
ch'al e un agaz?” 

E Bepo, tornant a inviá il seghet: “Propite par 
| chel, par me al é come ch'al fos un agaz!” 


* * * 


Te latarie di Nimis lis robis no lavin ben. Co- 
me dapardut il president e i conseirs “a savevin 
rangjàsi". Cussi 'e diseve la int. Par clari la robe 
e an clamat-sù, da Udin, il caporion des lata- 
riis, par ch’al das un “visto”. Di domenie, dopo 
| Messe grande si a fate l'assemblée di duc’ i so- 
cios. A” son stáz puartáz-für 1 librons dai re- 
gistros e, devant di duc’, chel siór forest al volta- 
| ve, planc planc, lis pagjnis disint: “Bene... be- 
fie... bene... . 
= Tl pari di Tin di Gjne al alce la man. J ven dade 
i la peraule. "Ch'al sinti, mo, siór - j dis - e se nó `o 
fossin stufs di tant ben?" 







* * * 


A Rosine j jere muart l’omp dopo passe cin- 
‘quante ains di matrimoni. Só fie, vignude di Gje- 
| nue pal funerál, denant di lá vie mi a dit: 

“Ch'al vegni ogni tant a cjatàle cumò ch'e je re- 
stade bessole”. 

Vinc’ dis dopo ‘o soi lat. 

“E alore, Rosine, cemùt?”, 

“Mal, siór, mal”. 

PQ crót!” "o dis jo. 

E jé: 

"Si dis, lui, siór, ma a mi no mi e mai tocjade 
une robe compagne”. 

"Po, Rosine, tropis voltis vevije di tocjáti?”. 

“Ma di ce cjacarial lui?” mi dis: “A mi no mi à 
mai tocjade une robe compagne!: 29 ois "o ài me- 
tüz sot de dindie e no mi'nd'é nassüt nancje un! 
Si puèdial?”. 


* * * 


'O confessavi Alberto. 

Finit di di 1 pecjáz, j ài dit: “Varessistu di mijo- 
rá in alc?”. 

E lui: “Si, in Talian!”. 


* * * 


Passáz 1 cent àins, Jacun Cescje ur diseve *es 
sós gjambis: “Jo 'o voi a Messe: voléso vignîmi 
daùr ancje vualtris? O restaiso chi?”. 

* k ¥ 


Là dal gjeometra al è sucedùt che un client di 
Taipane, co al è jessüt j è vignüt un colp e al è co- 
lat partiare. Lui, scaturît, al a clamáz i carabinirs 
che, viodút il cas, e’ an tacát a fà il verbal. La pri- 
me domande che j an fate 'e je stade: "Ha parlato 
i con la vittima prima o dopo il fatto?”. 


* k ck 


“Gasdotti, oleodotti, metanodotti”, e vie inde- 
nant. 
_ Bruno Peverel, riferinsi ai bêz ch'a van-jú in 
| Basse Italie, al dis che dal Nord al côr viars il Sud 
| un “miliardotto”. 








* * * 


Camile no viòt l'ore ch'o rivi a puartáj la Co- 
 munion, il prin vinars. 
'E cjacare, `e cjacare... Jo 'o stoi un póc a scol- 
tale e po j dis: “Camile, 'o ài premure di la: su, 
dis |’ Atto di dolore”. 
| E che: “Ce “atto di dolore", sacrament, che jo 
| no fas nuje di mal, jo no rivi a fà pecjáz». 
“Poben, daj, jo `o lu dis e tú venmi daúr! Alore: 
“Atto di dolore”... 

“Dolora, dolorá... si, 'o soi plene di dolòrs, jo...” 

“Mio Dio mi pento e mi dolgo dei miei peccati”... 

‘0 ai dit che jo no fas pecjáz!” 

=... perché peccando ho meritato i tuoi castighi”... 

"Po, mi voressin ancje chei, cumó, dopo tant 
ch'o ài patit! 'O ài piardüt un frut di vinc' agn jo, 
sájal, cui partigjans!” 

“... e molto più perché ho offeso Voi infinita- 
mente buono..." 

“Ché, po, si, masse bon: al lasse cori masse; al 
è deventát vecjo ancje lui come me" 

“...e degno di essere amato sopra ogni cosa”... 

"Par fuarze, daür di cui si àjal di 14? Daür di 
gno fi o di ché lipare di mé brüt?" 

“Propongo, col Vostro santo aiuto, di non of- 
fender Vi mai più”... 

"Oh, ’o ài dit che no rivi plui a fà pecjáz!” 

“... e di fuggire le occasioni prossime di peccato”... 

"Fui, fui, cemùt fui, dulà fui? No viodial ce 
gjambis ch'o ài? 'O vif tra jet e cjadree!”. 

Po finalmentri, 'e finis cun me: 

"Signor, misericordie di nó, 'o sin pecjadórs!!!”. 


* * ¥ 


Tornant indaúr, duc’ stracs, no viodevin l’ore 

di rivá. E il treno si fermave a ogni pissade di cjan. 
Si ferme ancje denant di une stazion che no san 
cuale, e j domàndin al Secul ch'al è impins denant 
dal fignestrin: “Dula sino?”. Chel al slungje il cjáf e 
al rive a lej tun cartel: “A Clorodont”, dissal. 


* * ck 


La Covasse 'e à cjatàt Zuti a foncs. Zuti al à il 
nás lunc e j mancje un voli. Viodint ch'andi veve 
unevore tal gei, j à dit: "Ce voli che tu 854 
po”, j fas modest chel altri. “Eh, nó! - `e ribat jê - 
Tu às unevore di nas tal cjatáju”. 


* > dE 


Pauli al vignive a siarvimi Messe simpri cun 
cualchi minüt d'intart. 

"Pauli, a ce ore jevistu?” 

“Es siet" 

"E cemüt mai no rivistu 'es siet e mieze pun- 
tuál? 'O jevi pùr jo 'es siet, e 'o rivi ancje a fami la 
barbe, une robe di fà in plui di te". 

E lui: “Ma tu no tu às mico mé mari tal bagno!”. 


* ok + 


Picco, il miedi, al à vat "za tre ains un infart. Nol 

pués mangjá tant, fá scjalis, bevi... lui, ch'al jere | 
cussi vivarós. “Ma vàlije la pene di vivi di maláz | 
par muri sans?”, mi à dite. 


* * ik 
Al diseve Pieroto: "S'o rivi adore a lá a Rome, no 
torni plui in Italie”. 

# xk de 

Une trupe di Triestins si son presentàz lassù 

dal Pic e, a Guido, il paron, j àn dit: “Volemo el 
frico”. Lui, tiransi-sù lis maniis de cjamese e 
smontant dal banc, ur à rispuindút: "Vignit di- 
für". 


PRE RIZIERI DE TINA 

(IL VARMO di Puélit Nievo): 


Nissune robe plui maraveose al mont... 


Nissune robe plui maraveose al mont di chel lustri 
orizont ch'al scjampe-vie al voli cun mil tintis dife- 
rentis sul Tiliment, co il soreli dant di porporine al 
so jét al gambie trimulant in arint i tanc' fii di aghe 
curinte ch'e va-jü a rét pe gran slargjadure de glerie 
dal flum; ogni claput, ogni pizzule onde 'e mande 
une lús dute só, tanche lis stelis co ripétin tal celest 
de gnot un gnüf lusór; dulintór lis pradariis si slàrgjn- 
vie tanche il cil ch'al si piart tal alt; e lontan lontan, 
inlumináz dal soreli a mont, si móstrin in file i cjam- 
panii dai rárs paisuz d'indulà ch'al partis un sun di 
cjampane che si lu sint apene pe gran lontananze, di 
someá un coro di vós ch'a no son ne di cil ne di tiare, 
indulà che lis prejeris dai umign si maridin mistereo- 
sis cu lis benedizions dai agnui. Cussi chel soreli cu- 

jet al va murint e lis cimis cu la néf dal cercli lontan 
| des monz a’ cjapin l'ultime bussade tant che fos in- 
| mò la prime volte e la flancade plui basse e la planu- 

Il Tiliment, in di di vué. cence un fil di aghe. 

re e l'àjar jenfrivie a" cjapin di chei colórs che mai no 
saran rindüz cun veretát se no cul pinèl di Diu. Si- 
cheduncje là, de glerie nete, a’ sáltin-fúr a ogni pàs 
limpidis fontanis ch'a dürin par simpri e di sot la cise 
foropade dal vint si sparnizze un bonodór di violis 
tant bon che mai, e pal àjar san e trasparint al plúf di 
matine fin sere il cjant ligriós des ódulis... 


(Trascrizion in lenghe di EDDY BORTOLUSSI) 

LA POLTRONE DAL SINDIC 


Jacum, a sun di vitis, al jere rivát a deventá un 
dai prins impiegáz de Comune dulá ch'al lavora- 
ve almancul di cuarant'agns. Jessint un dai plui 
vecjos funzionariis al cognosseve dut: dal so lavór 
e di chel di chei atris, tant di insegná il mistir an- 
cje ai secretaris cun tant di 1310766, lui ch'al veve 
in te sachete dome un diplome di perit, di chei di 
une volte, ma simpri un diplome. Utu meti le di- 
ferenze tra jessi clamáz “dottor” invezite di ‘‘pe- 
rit" ancje cul *siór" denant. 

Al ven a stáj che une biele di al nestri Jacum 'e 
ven a mancjáj. di bot, le poltrone sot dal cül: ché 
dulá ch'al veve poját lis clapis tant a lunc 'e ۶۴ 
cedüt sot il pés di agns e di chel di Jacum...Nan- 
cje fevelá di justá chel vecjo trono: len carulát, 
corean fruját, sustis rotis. — ` 

Jacum, alore, al clamà il capo dal ufizi compe- 
tent e y ordenà une poltrone gnove: “nè grande, 
né pizzule, di no spindi masse né masse póc, ma 
dignitose, no biele come ché dal sindic gnuf, ma 
un frégul miór di ché dal fatorin”. 

Le poltrone tun ufizi public 'e jé dut al pensave 
Jacum. Un al po' jessi il plui mone dal mont s'al 
e sintát tune biele poltrone di chés ch'e an il sche- 
nili alt e lis manopulis par alzá e sbassá il cussin: 
| al cuiste subite prestigjo. Jacum nol jere un mone 
ma a chel tant di ““prestigjo” j tignive. Cussi al ra- 
comanda al so impiegát di fá lis robis par ben. 
Chel si cjatà il pés d'une responsabilitát, tant 
grant, che par une gnot nol durmi. Tal indoman 
la prime robe ch'al fasè 'e fo ché di lá tal ufizi dal 
| sindic a cirî l'ispirazion che j mancjave. Chel al 
| veve une riunión cun tun par di lór parvie di 
espròprios. L'impiegát al scomenza il so lavór: 
metro in man, lapis daúr de orele, si sgrufujà sot 
de scrivanie dal prin omp de Comune, al misura, 


W| al traguardà cun voli espert, al calcula lis propor- 


zións justis, al menà il cjáf tal scrivi numars sore 
un toc di cjarte. 

Il sindic, par un póc al sopuartà chel via-vai ci- 
rint di fá capi al impiegát, un poc cui voi e un póc 
cu lis mans, di là für dai pis... Viodüt che chel nol 
sintive resón e al continuave a trabascjá numars e 
misurá par dut, al fermà il discors ch'al steve fa- 
| sint e al domanda: “Alore ce socèdial culi? Mi 
| statu cjapànt lis misuris? o mi sbalii? L'impiegát 

si metè a chist pont sul atenti e: “Signor sindaco 
dobbiamo cambiare la poltrona al Giacomo”. 
“...€ ti coventje propite la mé? cun dutis lis vitis 
ch'o ài fatis par cuistàle..." j rispuindè pront il 
sindic. “Era per le misure..." - al continua l'im- 
piegât un DOC spaurît. “Eppoi la poltrona in un 
ufficio pubblico ha la sua importanza...presti- 
glo...” al bruntulà sotvie cirint di siara-su il di- 
SCOTS. 

“Alore se `e je cussì `o contentin subite il Ja- 
cum: daj la sente dal vecjo sindic. No sara biele 
ma `e je plene di "prestigio" ti siguri jo”. 

“Signorsi, sara fatto!” 

Cussi Jacum ch'al veve tacát la cariere poját 
sore un ““scranno” di chei dopráz dai gjerarcas in 
timp di uere, al siará la só vite di impiegát al 
"massimo livello", sintát te poltrone d'un sindic 
ch'al governà ché Comune si e no il timp ch'al 
coventà par screà ché cjadrèe ch'e jere tant brute 
e scomude che le veve refudade ancje il fatorin... 
ma `e jere plene di ““prestigjo”. 


GIANNINO ANGELI 

III 


S. Albin 

S. Quint 

S. Cunegonde 

S. Casimir 

S. Andrian 

Ills DI CORESIME 


Ss. Perpetue e Felicite 
S. Zuan di Diu 

S. Francescje Romane 
S. Simplici pape 

S. Costantin 

B. Luis Orion 

IV* DI CORESIME 


S. Matilde 

S. Luise di Marillac 
Ss. Hari e Tazian 
S. Patrizi vescul 

S. Ciril patriarcje 
S. Josef 

Ve DI CORESIME 


5. Benedet 581 

5. 820 

S. Turibi vescul 

S. Romul martar 
Madone Nunziade ` 
S. Manuél 
DOMENIE ULIVE 


5. Speranze 

S. Secont martar 
S. Medeu 

Joibe Sante 


mt il muerte mar eee C 

Lis cidulis (pasteche) ch'a tindin lis sûis de vela- 
dure. 











SCRUPUI 


La tasse su la salüt, s'o j pensais 

al è curtis a doi tais. 

Tite al dá-su che la famee al scjasse: 

jo plen di salút parce ajo di pajá la tasse? 
E puór Toni, saldo malát, 

al dis malapaját: 

Parcè ajo di pajá la tasse de salüt 

se chel ben tant preziós no lu ài mai 7 
`O sin al colm al dis Bepo Vignút: 

al puest de malatie si pae la salüt. 

Il guviar di Rome le à pensade di ingegnir: 
ché di fánus pajá polente e taulir. 
Venastaj par che la tasse la si pai plui vulintir. 


* k ok 


Jo pai zinars, a Tite j scjampe di conta, 
"O soi ricognossint, ma di ۰ 

'O ài un rispiet e une stime grandone 

e ancje la mé parone. 

E so copári sclet: 

Parvie ch'a son un miedi e un architet? 

Nancje pal ás di cope! Nome pes nestris fiis: 
par venuses puartadis fúr dai pís. 


* * * 


Al dis siór Mano, grant letór palacuál, 
che 1 libris plui resistenz dal so scafál 
a' son chei dai brás scritórs furlans 

che lui di spes al lei e al à pes mans. 
Resistenz cemût, j domande Tubie: 

te storie, tal romans, te filusufie? 

Po no, fantat, 'o intint plui resistenz 
co si metin di zonte, ma une smaravee, 
sot un picol fruiát di taule o di cjadree. 


A. BRUSINI 

LA LANTERNE MAGJCHE 


Sicheduncje, dai "disens " des mans (ombre cinesi) ae 
television, lis figuris in moviment e àn simpri vút 
l'atràt dal spetacul! 

Cu la lanterne magjche si rivave a pracurà propit 
l'"animazion " des sénis, sevi tirant o sburtant cun sa- 
pienzie la stricute dal verüt, sevi fasint movi doi verùz 
(un parsore di chel altri) ch'a vevin impintade une 
“sucession” dai movimenz. 

Inalore il Strolic ‘la pensât di fidá a sis des sòs pagjnis 
un slambri di ché “magje”: par ogni verút, duc ‘a par- 
tègnin ae colezion di Vigj Ciceri, al bastará impiá la 
lanterne de memorie obèn de fantasie. 


* A? 


Un spiéli di verúz (gjavát-für, come il model de lanterne, dal 
libri di G. Carli-Ballola e A. Mina, "H gioco dell'immagi- 
ne", Zanichelli 1984). 

CAMPANELIS CELESTINIS 


A Vigi Garzoni di Adorgnan, zintil cjantór dal 
nestri Friül, no j plasevin nome lis sprofumadis 
agacis dai práz dal Nadison, chés ch'a nizzulavin 
al cjant dai gris, ma al veve une grande passion 
ancje pes campanelis, (i “convolvoli”) rosis senze 
pretese ch'a nus regalin bielissims colórs ma nje 
bon odór. E' son rosis ch'e vivin e ch'a cressin 
ben in cualsisei teren, magari sul glerein, come 
chés pizzulis blancis ch'e tirin a salvadi. A lui j 
plasevin tant, `o pues dilu jo che par agn `o ài di- 
vidüt cun lui il gust di coltivalis. E cemüt cheste 
comunion *campanelistiche" cul sior Mestri? 

La mé cjase viere (ormai muarte) e' jere confi- 
nant cun ché dai Garzoni (ancjemó vive) daúr 1 
orz luncs, ma sul denant pos metros di scuviart: 
un curidór. Dilunc vie une rét vonde gobe e inru- 
zinide dal timp. Par fà biel chest curidór, jo di ca 
e lui di là, in primevere o' semenavin lis campa- 
nelis di chés grandis e celestinis. Cul prin cjalt 'e 
nassevin lis plantutis ch'e cressevin sot i voi. Me- 
nadis lungjs a fuéis avonde largjs si rimpinavin su 

la rét rimediant lis gobis fin a formá une parada- 
ne floride ch'e faseve propit ligrie. 

Al jere comovent viodi il Mestri, la matine a 
buinore, sbassási par movi la tiare e bagná, oben 
alzási sul scagnut par compagná lis menadis ch'e 
no savevin fa la "scalade" di bessolis. Cui sa mai 
ce tantis notis che j sugjerivin chés campanélis, 
ancje se no sunavin! 

Cualchi volte mi vignive vóe di racuei une des 
plui grandis par cjalá ben la sfumadure dai co- 
lórs. Dal celest brilant si passave a chel plui dili- 
cát, fin a un viole, a un blanc... E la forme? Une 
perfezion! 

E intant che il Mestri al pensave as sós melo- 
diis, jo o' corevi cu la fantasie indaür tal timp e o' 
viodevi te mé campanele la bielissime trombe dal 
gramofono di gno barbe Nino. 


LUCIA SCOZIERO 

LA SELINA 


Al era una volta una gota de aga. 

À era sot cera ta una cuna de clap e dut intor li 
mons. 

speteva.‏ ۸ھ 

Pissuluta, tal scur, a speteva da tant timp, e ‘na 
di... 

'Na di a é rivada ta la cuna "n altra gota de aga, 
e dopo un poc un'altra e un'altra 'ciomó... Tantis 
gotis, una davou "altra! 

I se incontreva, i rideva e i se ingrumeva, sem- 
pre de pi, sempre de pi, fin quan' ch'i son saltadis 
fou ciantant. 

I cianteva la glinglinglera de li gotis de aga: 


"glin 

glin glin 
glinglera glinglin 
un 

un doi 
trequatremiars 
zin 


coren 
saltenfoudelscur..." 


E 1 son vignudis fou, roiüt de aga, dal scur dà 
ch'i era, al lustre de li mons intor a Claut. E i àn 
vidü al sorele. Al era biel al sorele, al era grant! 

Li gotis i sclissoteva dapardut come friguis de 
stelis. I s'ciampeva ca e là, tai claps, ta l'erba e ta 
تا‎ stelis alpinis. Po 1 se torneva a ciatá, de nouf ro- 
iüt de aga, un poc pi in iù. 

E iù e iü ch'i ziva...! 

A un sert moment a se à sintù sglinghina, lese- 
ra, una canson de arzent... 

A] era un fil de aga ch’a vigniva iù, saltant da 
una tana de muscle in mies ai claps. Co 1 se àn in- 
contrà al é stat duta una fiesta de sclis, de ondis e 


de gors. 

Un poc pi grant, al roiút al à continua la só 
strada. 

Ogni tant 1 riveva altris rois e ogni volta a era 
una fiesta. 


E quan' che un cavret o una feda a se fermeva a 
beve la só aga, al ru al se fermeva un moment an- 
cia lui e al inventeva par lou una canson. 

Al coreva al coreva al ru! A era biela, clara, la 

só strada, duta de riba 10. Qualche salt ogni tant, 
che al ru al era ciomo canai, qualche pos'cia par 
quetá la corsa, po iü de nouf, fra pins e laris e cro- 
dis blancis come dins de cian. 

Pi in 10 ch'al ziva, pi grant al deventeva e dutis 
li mons ades ie deva li só aghis. Li ribis cà e là 1 se 
alseva e i se sbasseva, i se tireva indavou o i vigni- 
va indavant secont ch'al voleva lui. 

Al ru ades al 'veva una gran baldansa! 

Ogni tant peró a ie ciapeva ancia una gran ma- 
linconia, parseche li aganis n'i era ciomó vignudis 
a bala de not davant de lui co `l era clar de luna. 
Nol capiva parsé! 

Una not che la luna a era pi granda e pi lustra 
de sempre, al ru al se à fermà dongja un landre a 
pensá. Li mons intor de lui ie aveva tant contà de 
chisti aganis pi blancis de la luna, pi leseris de li 
paveis e bielis da strense al cou, ch'i baleva da- 
vant de aghis che lui no °l conosseva! Ogni not de 
luna plena 1 baleva e dut intor a taseva come ché 
not uvi. Parsé alora n'i vignive a balá stanot da- 
vant de lui? 

Al ru al se a plata tal font del landre a planse a 
scur cun lagrimis de muscle. Una bissa de aga a 
lu à sintü e al à capi duta quanta la só pena. 

— Chel che te às fat fin ades a na basta —, à dit 
la bissa, — e no te as ciomò un non! — 

— Un non? Na sou al Ru de aga? - 

— No, te sos un ru de aga. No te às un non par- 


sé ciomo no te lu meritis. — 


— Ese àu de fá par meritámelu? - 
— Te às da fà tre robis: vierse una puarta de 


i clap sensa cla, vinse do striis, rivà a Aga gran- 


da! — 

Cussi a 1e à dit la bissa, po a é sparida. 

Al ru a no `l veva capi tant, ma i'à passà de 
colp la só malinconia e al à ciapà dut content la 


corsa. 


Cor che te cor, ’na di al ru al se a ciata propiu 
davant de una puarta grandona fata duta de clap. 
Volta de ca e volta de là, al ru al è zu in sercia par 


| un biel toc dulà ch'a podeva zirá par continua la 
| só strada. Ma dapardut li mons 1 lu fermeva. 


Alore un s'ciap de li só gotis pi coragiosis al é 
riva a passà par "na sfesa pissuluta de la puarta 


| strassinant giara fina. 


E davorie altra aga... Passa e grata, passa e gra- 


Vierta la puarta, come ch'a ie aveva dit la bis- 

| 
| ta, sensa mai fermasse, par no sai quant timp, 
| l'aga del ru al à viert la gran puarta de clap! 








sa, al ru dut content al ziva saltant da una croda a 
ché altra, sensa pensasse pi dal sió non e de li 
aganis blancis. 

Al ziva, al ziva... E pi in iù ch'al ziva, pi grant e 
pi lent al deventeva. Tal siò ciaminá larc, al ru al 
era rivà a conosse la figura de l'On. Un poc a lu 
temeva, un poc a lu amireva. ۸ lu aveva vidú cia- 
pá ta li só aghis qualche pes par calmá la só fan. 
La só aga a la beveva lui e li só bestis e li plantis 
ch'1 lu feva vive. Alora al se à pensà de la seconda 
prova ch'al doveva frontá par podei esse degnu di 
un non: chet de vinse li 16 striis. Una alora a 
l'aveva vinsuda! 

Ma lui al 'veva capi che l’on al podeva doprá 
l'aga in mil altris manieris. Alora al se à mitü 
d'acordu cun lui par combate insieme ché altra 
stria. 

L'On a ie à dit: — Tu parta li mé legnis iù par 
la val fin da ch'a se viers la planura, e 10 udarai li 
to aghis a core sensa fà tant dan co i deventa pi 
grandis. Tu zira li rodis dei gno mulins e de li mé 
segheriis, e 16 te ciantarai li storis de la zent e te 
disegnarai ta li mé ciartis. Tu lassa che iò fe pe i 
gno cianai par doprá una part de la tó aga, e io 
vardarai de rispietáte cun bielis stradis dongja li 

tó ribis, cun puns ben disegnas e cun regulis claris 

par convive ben! — Cussi al a prometu l'On, 
ch'al era fuart, ma no clar come l'aga. 

— Alru al à dit de si e al à continua la corsa versu 

la gran planura. 

De not ogni tant a sospireva ciomo li aganis e 
come ta un sun a ie pareva ch'i lu clamés par 
non, un non che peró nol capiva... 

Ma al sintiva che l'Aga granda a no era lonta- 
na! Al sintiva ch'al steva par rivá. E pi indavant 
i ch'al ziva, pi al rumou de chel non al se sclariva, 
| fin quan’ che dal Mar a se à sintú clamá, clar, par 
| non. Soltant alora al à capi de ’velu sempre avù 

chel non, Selina, sensa savei de ’vélu! 

Aga de la Selina! 

E finalmente ché not li aganis, pi leseris de li 
paveis, pì claris de la luna, bielis da strense al 
cou, ian bala soltant par lui al clar de luna. 


R.P. BERTOJA 

(IL VARMO di Puélit Nievo): 


Chel mulinut al à cumo une sole piere... 


Chel mulinut al à cumó une sole piere di farine di 
polente, ma in timps plui biei al masanave un biel 
forment e cussi fin e a pés cussi just ch'al jere deven- 
tât unevore famós. Paron Simon, ch'al jère 11 mulinar, 
si vantave dal fat a bon dirit. Cu la só femine s'e pas- 
save avonde ben; e al ben, si lu sa, si compagne tant 
vulintir la ligrie e la pás dal cür. Chel al jére il biel 
timp che un star di farine "zale al costave un salút e il 
vin al coreve a fossái e Diu al mandave a proposit la 
ploe, il seren, la vite e la muart. Ma ancje ché volte al 
fini cul vé reson il proverbi di Bertoldo e a rompi ché 
beade armonie 'e capità une ziarte fiere pestilent ch'e 
spedive ae Pléf tante int de parochie. E achi, se no lu 
savés, us vuei ancje di che Glauni, come duc' i paisuz 
dal dulintór al ubidis in materie spirituál al Pléf di 
Rose; achi al é ancje il cimiteri comun, indulà che la 
int barufante dal pais, dopo vé lotát a lunc, 'e va-jú a 
dási la bussade di pás. Lis fameis, intant, par colpe di 

L'antighe Pléf di Rose jenfrivie la blave. 

ché fiere pestifare a' restavin miezis disfatis e nome 
ché dal mulinár invezzit di calá 'e jere cressude di une 
frute, ch'e fo batiade cul non di Furtunade e po cla- 
made, secont l'usanze, la Tine; ma gjavant la salüt 
ogni altri afár al lave par traviars ancje a chei puarez. 
Cun dut chest i tre puarins si salvàrin di ché brute bu- 
rascje e al vieli Simon j 'ere restát tant di chel coragjo 
che plui che abadá a se stés al judave cheialtris fintre- 
mai ch'al podeve. 


(Trascrizion in lenghe di E.B.) 

Asfalt +14 


Dós maglis sul asfalt: 
sanc imbrucjít e svuirz. 
Sanc di cristian 

e vueli di motór. 
Dulintór fruzzons di veris 
che il soreli al ’pie 

di tantis lusignis pietosis 
di colór blanc e ros 

fin che une scove 

lis distude in presse 
paranlis vie 

là che nissun cognós. 

E in presse al tornarà 

il grant curír di ruedis 
parsore chés dós maglis 
sul asfalt. 

Ruedis 

ch'a van a prepará 
sburidis 

un gnüf dolór. 

No sai dulà 

A. 71 


ma lê bielzà maglát 
l'asfalt inmo: 

sanc di cristian 

e vueli di motór. 

CONQUISTIS 


Tai ains subita dopo la ultima uera, una com- 
pania di quindis-vinc' migeós, ta seris di sabida e 
di domenia, a’ partiva in bicicleta par lá a balá ta 
sagris ca, in primavera e in istát, si tignivin, e an- 
ciamo si tegnin, in quasi duc' i país dal Friül. 

E li, ciatada qualchi frutata par divertisi, balant 
sul breár si scomenzavin a vivi lis primis espe- 
rienzis amorósis. 

Dopo il bal, se la conquista no era vuardada da 
mari, si podeva compagnala a ciasa, magari sinta- 
da sul stangión da bicicleta. E tal scúr dal portón 
no `l era difizzil robá ancia qualchi bussada e 
qualchi pizzigada maliziosa. 

Dopo miezagnot, in grup, o ognidun par cont 
so, si tornava in país e, sul “plait”, ca era la plaz- 
za principál, si ciatavisi duc' par contá in ze ma- 
niera ca era lada la serada. 

Dario `l era solit conta ca, ôtri a bussadis e piz- 
zigadis `l era lat plui in là, ma no erin mai in tanc’ 
a crodigi. 

Mario `l era plui modest e `l si limitava a di ca, 

se no `l era lat plui indevant tai 'zughets amorós, 
a' era colpa di una lampadina ca si ciatava propi 
parsora dal porton di ciasa da frutata. 

Una sera al capita sul *plait" Berto, ca rara- 
menti al rivava a compagná a ciasa, dopo il bal, 
qualchi conquista e, dut content, al scomenza a 
contá: 

— Sintit, ché ca ài compagnát a ciasa chista se- 
ra, a' é veramenti una ca mi plás. A è un fregul 
sustignuda e cun je `l è difizzil scherza. Però - al 
conclùd Berto - jo a soi rivát a fà cun jé, tuna sera 
sola, ze ca il morós ca veva prima, nol era riessút 
a fà in doi ains. 

Carlo, ca cun duc’ che atri amis `l era stat a 
sinti il racont di Berto, al gi domanda: 

— Po ben, Berto, conta ze ca tu sés rivát a fà di 
tant impuartant. 

— 'L ài ciapada a brazzèt - al rispuinde serio 
Berto. 


A. GALLAS 

UNE FLABE GNOVE 


“Al jere une volte Pieri Bidin, - al jere un frutin 
tant bráf e ninin; - al lave a 13 lens, al lave a pas- 
son - cun quatri dindiaz, une piore e un cjastron 
... . Il vieli al cale un tic a la volte la vós, fin a 
studále dal dut e al si sbasse su la muse de frute 
par controlá se si e indurmidide. 

Tal scür de cjamare, chel fil di lús ch'al filtre de 
puarte in sfese, al impie doi voglons spalancáz 
ch'a lùsin come gotis di rosade tal jevá soreli. La 
bocjute si viarz in tune ridadute furbe, cun tun fà 
di cjoli-vie, ch'al console e che ti smóf-für une 
voe mate no si sa se di cridále o di strenzite e bus- 
sále. 

"Nono, tu mi contis simpri ché storie! Jo "o 
vuei sinti un altre!”. 

“Cjare la mé frute, jo 'o sai nome cheste. Puare 
tó none - ché si! - ce tantis ch'a'ndi saveve!” 
" Dulà ise, la none?” - “E je lade cu lis aganis des 
sós storiis, in tun país che nol ven mai gnot, par- 
ceche no son orlois ch'a fàsin passá 1l timp cul lór 
Tic-Tac.” - “Ma jo, nono, 'o vuei sinti une flabe 

gnove." - “Poben, t'in" contarai un altre, alore. 
Sicheduncje, al jere une volte un frutin de tó etát, 
che come te al veve une voemate di ’zujà. Però j 
plaseve ancje di lá a scuele, eh! E subit gustát, 
apene che só mari ' veve gjavat il mantîl, si me- 
teve tun cjanton de taule a fà 1 compiz. A la svel- 
te, però; che prime di gnot al veve ancje lui la só 
part di cefá par guadagnási ché bocjade di cene. 
Al jere di gjavà jarbatis tal ort, crevà stecs par pià 
il fuc, puartà a passon 1 ocaz e di ché strade fa un 
sac di jarbe pai cunins.” - “Come Pieri Bidin?!” 
“Come lui, propit come lui.” - “E quant ’zuja- 
vial, s'al veve di fá dutis chés voris?” - “Al veve 
timp ancje par chel, parceche a passon si cjatavin 
duc’ i canais dal borc e ’a "zujavin di botons, di 
slavare o di scuindisi. Eco 'e vignive sere, parant 
indenant cun tune bachete lis sós besteutis, al tor- 
nave a cjase content e imborazzát, cu la musute 
colór dal soreli ch'al colave a damont. Si sintave 
tal so puest in taule, denant di un plat dulà ch'e 
fumave une fetone di polente, cun tune sclese di 
formadi e une grampe di lidric. Strac e madúr, ce- 
tantis voltis ch'al s'indurmidive li, su la cjadrée, 
subit cenát! Alore la mame s'al cjariave di pés sul 
braz e lu puartave-su, in cjamare. Lu disviestive, 


79 








lu meteve sot de plete e j faseve un segno di crós 
sul zarneli. Al jere un frutin seren, content di ché 
só vite fate di nuje, si fevelavin, si volevin ben. 
S'al fos dipendút di lui, nol vares gambiat il so 
paisut cun qualsisei citát di chest marimont. 

Ma chel frut al veve aromai passáz dis agn e 
une sere, dopo cene, al vigni a savé che ché ete 
beade 'e jere finide par simpri. So pari al impià la 
pipe cun tun stec in bore, come ch'al faseve sim- 
pri; al tira uns quatri bocjadis di fum, cjalant co- 
me sore pinsîr la flame dal fogolár, po al si tirà 
dongje il fi. S'al strenzé sot dal braz e cun ché ma- 
nate ruspie e criturade, grese come 1 madons ch'al 
faseve di une vite, j sgardufà la cjavelade. 

“Il timp al côr, fi gno: l'unviàr al è finit; passat 
Nadal e passade ancje Pasche. La viarte 'e clame 
a lavorà lontan. Doman, come ogni an, si partis 
pes Gjarmaniis”. Al ferme un moment e tra une 
bugade di fum e chealtre j dà une scjassade al 
frut. Podopo, cun tune manazzadute su lis spalis 
al ’zonte, di corse, come se lis peraulis j pesassin 
dentri: “Chest an, tu vegnis ancje tu.” Su la cusi- 
ne al colà di colp un zito pesant come une muele. 
S1 sintive nome il sclopetá dal fuc; ma jo ’o scru- 
puli che só mari 'e vedi sintút ancje chel curisin 


80 


che j martielave dentri, che forsit j scjafojave in 
gole une peraule, un alc ch'al vares olút dí e nol 
rivave. 

"E fevelà jé, par prime: “Va a durmi, creature, 
che doman tu às di jevá a buinore.” Al riva nome 
a murmujá un “Buine gnot”, al bussà só mari e al 
si butà sot de plete. Ma al stentà a cjapá sium. 
Une sdrume di pinsirs plui granc' di lui j sbisiavin 
tal ciáf e j businavin dentri come une aghe di 
mont... 

Il cil al scomenzave apenea a dá-su une sclipi- 
gnade colór rose, quanche la carete cun chei altris 
paesans in partenze si fermà denant dal riscjel. Il 
pari al butà-su la valis po, cun grazie ma cun fer- 
mezze, al distacà il frut dal grim de femine, la 
bussa sul zarneli e al sinta il fi su l'or daar, li che 
ancje lui al montà petant un salt e sentantisi don- 
gje. Il frut al rivà juste adore a viodi só mari che 
lu saludave cun tune man, intant che si passave 
chealtre sui voi, prime che la só cjase 'e sparis, 
daür de svolte ch'e dave sul stradon... 

Une stazion, un businá come in tun grant bóz, 
un va e ven di int e un treno ch'al si slontane de 
citát, da l'Italie; un treno ch'al va, ch'al va, ... 

Dopo une ’zornade faturose, cul cur sglonf e i 

sintimenz sbrindináz, al si butá sul taulaz come 
un gratiz pai cavalirs che j veve segnát il capo dai 
fornazirs e al fissà cui voi spalancáz (come 1 tioi!) 
il sufit neri de barache. Al s'impensà de só cjase, 
dai amis, des sós besteutis e un marum grevi j 
grampa il cür. Ma soredut al viodeve só mari, che 
lu saludave cun tune man e cun chealtre si passa- 
ve 1 voi. Alore al platà la muse sot de cuviarte, al 
murmujà come in tun suspir “Mame, mamute!” 
e al si sbrocà a vai. Un vai cídinos, cence sunsurs 
ni sustons; finché la gnoche lu fasé plombá in tu- 
ne sium pesante come un clap. E cussi ogni gnot, 
par agn. Tanc’... 

E intant chel frut, al lave fasinsi omp. AI jere 
deventat un ’zovin fuart e san e di chest lis fanta- 
tis dal borc si jerin aromai ’nacuartis; e j butavin 
vulintir il voli, co al tornave a cjase pe siarade. 
Ma al ven il moment che ancje la Patrie si 'na- 
cuarz di lui. J frache sul cjâf un cjapiel di alpin e 
lu spedis in Albanie. E po in Russie, di strade: ju- 
ste il timp di fá un salt a cjase a saludá la mame. 
No la viodara plui! ... 

Co Diu al úl, al torne dongje e al cjate une cjase 
muarte, un fogolár distudát e une figure sfantade 
di vieli ch'e "zire sbarlufide tai cidinórs des stan- 

2115. Ma une di, ta ché cjase distudade, bandona- 
de dal spirt di vite, 'e jentre une femenute a impiá 
chel fogolár, a lusorále cu la só presinze vivarose, 
a influríle cun tune covade di canais. E cussi chel 
omp, al torná a cjatá la fuarze dal 'zovin ch'al la- 
vorave tal forest; ma soredut ché serenitát e chel 
plasé di vivi ch'al crodeve di vé piardút par sim- 
pri, cuanche ancjemò frut al jere partit pe prime 
volte! ... 

“Nono, ma chel frut li, isal esistút?”. 

“Pardabon, anime mé; e al esist ancjemó. Ma 
cumo al e strac e plen di sium e al va a durmí an- 
cje lui. Buine gnot, stelute!”. 


LUIS MESTRONI 


83 





Lanternis e “mocui” 


Dies ile, dies ile, 
Cuant sartúrc in cheste vile! 
Une di dopo gustá 
Mi metèi a sarturcá; 
Al ven cà gno fradi Tite, 
E al mét trei stàr in t'une cite; 
A] ven cà gno fradi Toni 
Rabiòus come un demoni, 
Parcè che no `n d' ha portád 
Tant ch' ai ha racomandád. 
Legramenti no la pie: 
Se svelt no `Ï schampe, il diàul lu puarte vie. 


Ve' alore i prins verüz de colezión Ciceri: bestiis di 
ogni fate e dós ch'a ... tràin. 
*S* 


O “mòcui”= orazions strambidis dal popul. 

Cjanzóns as puemas di diviersas 


frazions del Comun di 7 


A Davár a' son làs stelas 
Conossudas par duquant 
E fra dutas las plui bielas 
Las Miraias puarta il vant. 


E a Cjalina a' son las rósas 
E la flór di zoventüt 

(E) dutas bielas e graziósas 
Che mi àn simpri plasüt. 


A Luincis a’ son fantatas 
Di biel fá e di biel tratá 
Paráti a’ san fa las gjatas: 
Las surîs las san cjapà. 


A Davasta a 'nd'è fantatas 
a' si pò dî, se non di ben. 
Lûr a’ an bocons di tetas 
Ch'a consolin sun chel sen. 

E Legrons unít cun Cela 
Si scjarsis in veretát. 
Mariutina ‘a era la biela: 
cumo DOC a "nd é restàt. 


Passin via, anin a Muina 
In ta ché Vila dal Signór 
A culà a’ nd'è roba buina 
Che si po ben fá l'amór. 


A Mion a' son las rósas 

E la flór di zoventút; 

(E) dutas bielas e graziósas 
Che mi án simpre plasút. 


A Cludini a’ nd'è fantatas 
Cui cu brama di savé: 
Dutas bielas e ben fatas, 
Dutas quantas in bon podé. 


A Lenzon no si "n fevela 
Roba buina ài vidút 

E fra dutas las plui bielas 
Barbulina ài conossút. 

A Lidris son pocjutes, 
Chés ch'a son a' nol é mál 
A' son bieles e furbutes 
Ma paráti senza sál. 


A Clavàis parimenti 

Ai vidút dei biéi musez 
Ma di sintüt für di chenti 
Ch'a son spiriz maladez. 


(contadis di une viele di Liaris) 
giavades-für di G. Tavoschi, Racconti popolari friulani (Carnia). 
S.F.F. 1969, p. 283. 

AL MUS DI 71 


Chechi al 'veva un mus. A védelu al era un 
mus come dus chei altris mus. Ma Chechi al sa- 
veva ch'al era un mus speciale. Infati, quan’ che 
propriu a ocoreva, al capiva pi de un on e al era 
miei de un cian. No par nuia al ’veva un ole de 
on e un ole de cian! 

Ancia Chechi peró al era dut speciale. Cul sió 
mus tacà ta la careta, al ziva dapardut, parfin in 
osteria. Al ziva in grava a cargá giara, in stasion a 
tole zent e valis, in mont a legnis, a Manià al 
mercià, in taviela a partá ledan, par li ribis a scar- 
gá scovassis. 

Ogni tant la careta a era plena de canais sentás 
tai sacs da partá al mulin, e alora al mus al trote- 
va come un ciaval. Qualche volta peró ta la care- 
ta goita a era sentada una veciuta ch'a torneva da 
la botega, e alora ché volta al mus al ziva a pas e 
al schiveva dutis li busis. 

Una di Chechi al ’veva da zi a tole legnis in Ba- 
stia, tal mont Castel. Prima de lassase tacá, al 
mus al à fat al mus come dus 1 mus: a n'al voleva 

al comat, n'al voleva al smuars... A no | finiva pi 
de roná e de panetá... Chechi a lu à lassà fà e do- 
po a lu à tacà sensa nissuna fadia. Zindu su par la 
strada de Bastia, al mus cul sió ole de cian al ste- 
va atent a l'orle de la strada sora la riba del Cias- 
sac, cu l'ole de on al vardeva l'orle de la strada 
dongia la mont. 

Da la grava a se sintiva al rugná de 'na pachera. 
Ma al mus a ie pareva al rugná del Basilisc... Al 
Basilisc ch'al grateva la ciera cu li satis e al rom- 
peva li radis dai arbui! Al Basilisc ch'al moveva 1 
claps de Bastia!... 

Dut un moment al mus al se à fermà a nasá ta 
una tana de violutis. 

— Mostru de un mus, - al fa Chechi, — ancia 
li violis ades? — 

Ma propriu in chel, se l'ese se no l'ese, patatin 
patatón, 1 ven 10 do crodonis da la mont! Doi me- 
tri pi indavant e iu ciapeva in plen! 

A Chechi a ie à vignu 1 ciavei dres par la poura! 
Ma dopo aveie dat do pachis ta la schena al siò 
mus un poc on e un poc cian, al à tirà dret de 
nouf par la só strada. 

Co i son rivàs tal ciamput de Lia Fogo, i se an 
fermà. Chechi al à mangià "na ras'cia de ua garba 

da una vit e 'l mus al à mangiá un suf de erba. 
Dopo un toc, belbelút, i son tornás su. 

Ta la splanada davant Nauragna li fassetis 1 
speteva. 

Chechi a li aveva taiadis in cal de luna: ciarpin, 
ovre, qualchi noglar. 

Apena rivà al se à mitù a cargá. E carga che te 
carga, la careta a era plena fin ta la ponta dai pai. 
A voleva suf saf e sarviel ades a zi 10 sensa rebal- 
tasse! A mus al sgorleva al cià, l'ole de on serà e 
chel de cian spalancà... Ma Chechi al voleva fà 
solche un vias. 

- ]e! - al siga Chechi, li redinis in man e la 
bacheta par aria. 

Ma la careta, ferma! 

— Oe, ie! —,e li rodis i fan apena cric cric... 

— le, ie, sacrabolto! —, e finalmente li rodis i se 
àn mot e al mus al é parti cun dut al cargu. 

Dopo un toc peró a Chechi e ie à tocià frená li 
rodis de la careta chel tant ch'a basteva par no ri- 
s'ciá de core massa par la strada de riba de iù. 

Al Basilisc intant al se muardeva la coda par la 
rabia, ma za a 'nd'aveva pensada un'altra. 

Plata sot de "na fracadissa, al à spetà ch'a rivés 
la careta, e co ' é stat vissin de li rodis dovou, al à 

mola de colp dus doi 1 frens! 

La careta a l'à ciapà 'na corsa, che né al mus 
cul sió cul, né Chechi cu li brenis, al é rivá a fer- 
mála! 

Ma li favis de Bastia, ch'i aveva apena fini de 
balá, platadis tal pra del boschit, co i án sintù al 
repeton de la careta e i sacramens de Chechi, 1 àn 
tira su li só cotulis blancis e 1 son svoladis uvi de 
lou; i an slargià li cotulis e 1 an fat dut un fagot, 
careta mus e Chechi, po i son sparidis, cun dut al 
fagot, dentre de un bus platá ta l'erba sot al mur 
del castel. Al pareva un bus pissul, ma dentre al 
era grandon e al ziva iù e lu, sot cera... 

Li favis i àn rancurà ridint li só cotulis blancis e 
i son svoladis fou. 

E Chechi, la careta e °l mus, i son restás uvi co- 
me alocs a scur! 

Chechi a nol capiva pi nuia. Al mus, de tant 
scur ch'al era, al à serà i oe. La careta a nd ave- 
va assai de tigni dongia li fassetis... 

I ziva de riba de iù, ma n'i 'veva bisugna de fre- 
nà e li rodis i n'i feva rumou, ansi, 1 suneva! 

| pareva ciampanis e i feva: 


Din don din den, 

la mont a é nostra, 

de uchi no s'ciampén! 
Din don din dan, 
volendu a se pol sempre 
comedá al malan... 


E iù e iu ch'i ziva, a scur, cun ché biela musi- 
cuta ta li urelis! 

A un sert moment 1 vet, lontan lontan, un lu- 
stre ch'al deventava sempre pi grant... Alora Che- 
chi al à pensà che chet i a era propriu la galeria 
ch'a conteva só nona!... Infati, co 1 son stas fou, 1 
se àn ciatà propiu uvi de la riba de Cuti. Chechi 
al se à segnà. Propiu in chel li ciampanis 1 suneva 
misdi. Alora al mus al à dat "na sgorlada de ure- 
lis, la careta a se à comeda li fassetis, e Chechi, cu 
li redinis in man, al à ciapa la strada de ciasa. 


R.P. BERTOJA 

Si fás par mût di ... vivi! 


Propit vere: se un gobo al «dismentée» chel 
ch'al à daursi e nol pense dabon par se, al ri- 
scje di vé dós gobis. 


UN GOBO CH'AL VEVE DI FÀ UN VIAZZ 
FIN A BENEVENTO 


Une volte a l'ere un gobo che al veve di fá un viazz fin a 
Benevento. || viazz a l'ere lung, e il gobo al veve di passá 
für par un bosch. A l'ere in tal miezz dal bosch a gnott fá- 
te, e nol veve nissun sit di là a ricoverasi. Par fortune, al 
viodé un len che a l'ere zondar. Si scuinde dentri e li al ta- 
seve cidin cidin, cuand che capitarin un grum di striis ba- 
land e saltand. Ma d'un moment si fermarin, disind: 

— Ca l'ha di jèssi cualchidun. 

Apene che vioderin in te zoche il gobo, lu fasérin salta 
für e i domandarin se a l'ere bon di balà. 

— 'O soi póc bon — al rispuinde lui. 

Ma istess lor lu faserin prová, e posto ch'a l'ere un bala- 
rin famós, un mont si son divertidis par un'ore e j' han ditt 
ce che vevin di dai di pàe. Dopo si impensarin di besolis 
di choli une siee e di séai le gobe; 'e lui nol prova nissun 
dolor. 

Invece di continua il viazz, il gobo indrezzat al torna a 
chase, béat e content. 

Rival tal pais, a l'incontre un altri gobo, ch'a l'ere so 

compagn. Chest j domande, cemut c'al veve fat par pará 
vie la gobe; e lui j' ha contat il fatt come che j ere tochat, e 
j disé: 

— Se tu has voe, va anche tu joibe di sere, che te séa- 
ran anche a ti. 

Chest gobo a l'é partit, e a l'ha chatat in tal bosch chel 
len istess. Al monta dentri, e li al speta lis striis. Poc dopo 
e son capitadis, lor, e si son inacuartis che anche in che 
gnott a l'ere cualchidun tal bosch. Il gobo far fasi sinti al 
comenza a rugni. Alore lor lu vederin e lu faserin salta für, 
e i domandarin 5'3 l'ere bon di balá. 

— Altro che! 

E al comenzá a bala cun tune e i dé un gran peschon 
che i puarta vie une ongule. Cheste no volé plui savent. E 
provarin ches átris, e a dulis il gobo ur fase mal. 

Alore lis striis, instizzádis, e si conséavin fra di lor. E ce 
s'impensarino? Si voltarin viers ché che veve tajade la go- 
be al prin e j domandarin se le veve anchimo; je e rispuin- 
dé di si. Se faserin puartá donge, j disbotonarin il gilé al 
gobo e je tacarin su par devan: e lui al à tornat ta | so pais 
cun t'une gobe devant e une gobe daur. 


(ciapade-sù a Buje) 


(Pagine Friulane, an II, 1889) i *S* 


96 











V 


S. JOSEF ARTESAN /Fieste dal lavór) 
S. Atanasi vescul € 


Ss. Filip e Jacun 


S. Moniche 

S. Gotart | 
S. Domeni Savio 
S. Flavie 

S. VITÓR 


S. Erman 

S. Antonin 

S. Ignazi 

Ss. Nereu e Achileu 
S. Mafalde 

S. Matie 

LA SENSE 


@ 


— 


Unde بح یں‎ OW | مہ یت‎ d vo 
ہے مان‎ SET uUA<=ZzZP LO 


+ 


+ 


مل 





g 


nmm 
ty 


. Zuan In pape 

. Ivo 

. Bernardin di Siene 
Gisele 
ENTECOSTIS 


+ 
J س‎ Cw GO ۔‎ CN 
Dësst 





Flurinz 

. Marie Ausiliatrice 
. Grivór pape 

. Filip Neri 

Ustin 

Milio 

SS. TRINITAT 


. Canzians di Aquilée 
isitazion de Madone 


punnnne 
(3 


sr 


ED‏ بنا انا و پیا تا 
سح سپ سپ ہت ہے مان TTI‏ 


tad Lei 
= © 


+ 





Impresc' pe ordidure des réz: muréi di len (mùru- 
li) e gusielis di rét — ch'a clamin lenguéte (len) o 
ago de nete (fidr) - par muliná il fil. 








Lement di doi oseladórs 


Meni, ce ch'e sgurlin i franzéi... 
Ce po”, Toni, vuè j emplin il zei... 
Ce fruzzade! Ve' ju sintistu a cjantá? 
Su po' svelt, tire la zuccule 

Folc ti trai, no sta spetá. 

Ju viodistu? Ju sintistu? Ce cjap! 
Tire stupit, setu flap. 
Ciu...ciu...Son ca, sta fér 

se no e vadin tal infiér. 

Su Do canàis. No si butàis, 

ce sintiso jù pai stivai? 

Ve' che si butin...doi tre, cinc sís... 
Vive la face di chest paîs! 

Sun ché frascje lì vissin 

un al trabascje. Ce birichin! 

Doi e' becolin tal sesparin. 

Tre 'a svoletin e no àn mai fin. 

Un cjan al gire. Velu pal troi. 
Sint ce davoi! 

Còpilu, cópilu, dàj 'ne legnade 
pal fil de schene... 

Utu scometi ch'al ven tes réz... 
Alore si che j pierdin biei bés... 


Cin cin cin cin... Toni, cidin! 

Ce re ce ce-ce tanc' ch'and e! 

1-00, i-00... Un mus al rive pal troi 
Oh, ce davoi... 

Daigj la vene! No sta vé dil! 

Copilu in presse. Faj svel, marmote! 
Viodilu, Toni, cum ce chal trote. 
Sino propit disfurtunáz... 

Utu scometi ch sin striáz?! 


Zibee Zibee, zic zic, zi zi... 

Toni, laffè, sta in spete culi. 

Su po, panali, tire chel spali! 

Cro cro cro cro...Ancje un crovát! 
S al ven culenci j deventi mat! 


Tantis parussulis su par chel len 
franzei, parussis e zefinutis 

son dutis ladis in malefin. 

Toni, al è miei ch j distindin... 
Zà ch'al é tart, squasit misdi 
alè mai miôr ch lin vie di chi. 

Stin a speid ancje un pocut 
cuisà ch'al capiti imo un uceltùt... 


Zibee...zibee...zic zic zi zi... 
Ve, une 'sefine, ce birichine... 


Crac, si scjavazze di colp il pál 

e Toni al reste come un cocál. 
Ziulant e’ scjampin vie duc’ i doi 

oh, ce davoi! 

Ur reste vueit fin sul fonz ancje il zei 
e Toni e Meni no van plui a ucei. 


(cjapade-sú di Marie Forte) 

PROVIS DI ORCHESTRA 


Me pari, Rosari muradór, di 'zovin, `l veva la 
passion da musica. Cussiché al doprava li' oris 
dal so timp liber, par suná il lirón. 

Cun âtris amis di Migéa `l veva mitüt adun una 
orchestra ca lava, ogni tant, a suná ta sagris dai 
pais dal contorno. 

Dós voltis par setemana, 1 sunadórs si ciatavin, 
pa provis, ta butega di maringon dal ami Vigiut, 
ch'al sunava il violin. 

Una sera, Vigiut, ch'al veva pocia voa, `l era lat 
a durmí abuinora, ta ciamera disora, cu la femina 
e il fi di zinc ains. 

| sunadòrs, intant, a’ erin entrás istes ta butega 
di Vigiut e, dopo vé acordát 1 167 strumenz, a' ve- 
vin scomenzát a suná. 

Causa di ché musica, ca devi jessi stada unavo- 
ra melodiósa il fi di Vigiut `l si dismóf di colp, 
sberlant: 

— Pari, a seino, abàs? —. 


A. GALLAS 

IL COSACUT 


'O jerin riváz 'e penultime zornade di uere. I 
todescs e i rus si ritiravin e i inglés cui aereos ju 
tampiestavin di bombis senze dàur un fregul di 
respir. Jenfri chest davoi, tal miez de place di 
Tresésin al jere un cosacut sui dodis tredis àins 
cun tune biciclete di femine ch'e veve la gome 
daür sbusade. Chest ca si cjalave 1٤67 par cjatá un 
che j justi la gome; e al ferme Barbete, un bulo di 
fantat, biel, furbo e siór. Il cosacut j ponte il fusil 
e j dis: «Italienschi, spezialist!» Barbete j dis che 
lui nol é mecanic e al cir di mená il mus pe glace, 
fintremai che ti ualme Fredo barbir ch'al passe 
dilà de place. Lu clame vosant: «Fredo, ven ca!» 
E al cosac j dis: «Questo spezialist!» e al tae la 
cuarde. Dibon che Fredo al jere un omp légri. 
«Titrai Barbete» j dis, «un biel bidon tu mi às ti- 
rát». Al cosacut che j mostrave il fusil, j dis: «Ec- 
co spezialist!» E mitút un dèt su la ponte de len- 
ghe, al tocje il coverton de ruede. Il cosac sintinsi 
cjolt-vie, al trai une fusilade parajar. Al è stát in 
chel che jo e Damasco, ch'o levin pes cjasis a cja- 

pá-su bandieris par fà fasolez di meti tor il cuel, 
'o sin riváz sul puest, j vin cjapade la biciclete e 
disint saldo "specialist" lu vin compagnát daprúf 
il tór de glesie, plen di int parvie ch'al servive di 
rifugjo. Li, sburtansal un cu l'altri, lu vin disar- 
mát, po lu vin siarát te sacrestie, là ch'a stevin za 
doi soldáz alsazians scjampáz de trupe todescje. 

Riváz tal doman 1 inglés in place, jo e Damasco 
| ur vin dite cussi e cussi: che in sacrestie a son tre 

di lór ch'a spietavin la liberazion. Ma lór al nestri 
| | fevelá inglés si son mitúz a ridi (ce ano di vé ca- 
pit?) e cu la gip a' son curúz su su la culine di San 
Pieri a fasi il tè. Alore po 'o sin 187 a liberaju nó. 
Ma là drenti nol jere plui nissun. Pur fevelant 
rus, francés e todesc, chei tre, si jerin mitüz 
d'acordo par diliberasi dibessói. 


A. BRUSINI 

Lanternis e “mòcui” 


In nomine patri 
Insòm chèl ati, 
Ca Pe larg, ca Pe strèt, 
Ca la bocha ch' a' sci mèt. 


In nòmine pali, 
Tananài, 
Filidèi, 
Su la croce degli ebrei. 


E cumò une striche par i múz di mateá cu' lis gjambis 
e une par cjapà di smicje. 
Zb? 

INT A LA 7 


Al jere in tun país bande Caprive une fameone 
di contadins ch'e lavorave plui óris dal orloi. Ven 
a staj ch'a jevavin prin ch'al cricas di e a’ 7× 
avant cu la vore sin tart, sin a scür. 

Sul misdi, d'istát, a fasevin une pizzule polse 
sul scjalár sot dal puartin, ad ór, cun tune giache- 
tate sot dal ciáf, magari ché ch'a dopravin par bu- 
tá verderam. Cu la prime dulie che ur ciapave ri- 
scjavin di colá jú dal ciar e di chel moment a' je- 
vavin-sù e làvin indenant di gnúf sin 'e sere. 
Qualchidun al diseve, par reonzi lis ciácaris, che 
lór a' butavin il ciapiel sul claut e quan'ch'al fini- 
ve di móvisi a’ vevin polsát avonde. 

Sul scussá panolis, il vieli, il patriarcie de fa- 
mée — che par no piardi timp al scussave panolis 
ancie in timp ch'al jere sentát sul ciar biel tornant 
a ciase dal ciamp — tor miezegnot al sentenziave: 
"Vonde par ué frutàz. Di cumo indenant ch’al la- 
vori cui ch'al à fan. Noaltris, orco tocio, a' jevin 
pitost un'ore prime doman a binore". E al co- 
mant dal vieli a’ làvin-sù duc’ disore, un daúr 

l'altri, a durmí. 


Bete la Cracule, cussi le clamavin la int, 'e jere 
une femine unevore petezzone. Ben. Ancie une di 
ch'al ploveve a sélis, Bete 'e jere e a 13 babez ma 
dopo 'es cinc óris, quan'che il so omp al stave par 
torná di Gurizze, dulà ch'al lavorave, 'e jere lade 
a ciase besvelte a spietalu. Co Perin, il marit, al si 
presentá su la puarte, dopo jessi rivát in biciclete 
dal lavór, dut travanát di ploe sin 'e medole dai 
ues, Bete, cun dute la só poligane, j dis: 

— Orpo Perin, tu sés strafont tu benedet — 

— Po no ustu femine — j rispuint lui — in ché 
forme ch'al plüf e anciemò scugnî fà dute ché 
strade in biciclete! — Alore la femine, cun dute la 
meleche di chest mont, j fàs: 

— Sint mó Perinut mió biel, mi fasaressistu un 
plasé? — 

— S'o pues, parce nó — j dis l'omp. 

— Laressistu a cioli une ciarie di aghe su la fon- 
tane pe tó femenute, stant che tu sês "za dut ba- 
gnat! — 

— Pò si jó ch'o voi. 'O soi distrade — j rispuint 

lui e al va. 

Quan'ch'al torne dongie cui segloz plens di 
aghe a ti ciape un e j al disvuede adues. La femi- 
ne, scaturide, malapajade e dute imbombade "e 
pete une grande sberlade! 

— Ma Perin! Sestu doventát mat? - 

— No Bete - j dis lui cun calme - nome che 
cumo che tu sés dute bagnade ancie tu, l'aghe tu 
puedis lá a cioltile dibessole. — 


* * * 


Agn indaúr in ta l’ostarie di Nardin a Caprive — 
co 'e jere anciemò la tabele nere come chés di 
scuele (cumo 'e jé une fate cun tun scuarz, biele, 
slissade e piturade cul colór a ueli), dulà ch'al jere 
scrit parsore cul ’zes: "Simpri pront! Gnocs, 
bruade cul muset, fertae cu lis jarbis, mignestron 
cu lis cròdiis, tripis, lujanis in tal vin cun polen- 
te" e vie indenant — a capitin drenti un trop di tri- 
estins fevelonant e ridint e un al domande: 

— Siór, cossa la ga de bon de magnàr? — Nar- 
din ch'al € un bonát ma nol e di trópis ciacaris, j 
dis: 

— Ma nó `o vin di dut!!! — Fasintij di moto cul 

ciáf di cialá la tabele. Intant lui ju cialave e al sta- 
ve poját cu lis ainis sul ór dal banc e cu la cana- 
vazze su la spale zampe; ché che j ustirs a’ dóprin 
par netá lis taulis prin di slargiá il mantil. 

Alore 1 aventórs, simpri ridint e vosonant fuart, 
a' van duc' quanc' dongie de tabele. Ciàlin, si ci- 
sichin tra di lór, pó a' dezzidin. Chel di prin al 
torne li dal banc disint: 

— Paron, gavemo deciso. (E Nardin sotvós e 
par furlan: 'e jere ore). La ne porti una de tripe a 
tuti. - Lui al dà une menade di ciáf e slargiant 1 
braz j rispuint: 

— Nuje di fa. Finidis! — 


BEPI DI DIANA 

Si fás par mút di ... vivi! 


Un lavor di putros, ancje al di di ué: fà fum e 
scjassá polvar (obén stá a viodi i mistiranz dal 
tabac e dal bussulot). 


EL LAVÓR 


A l'é biell el lavór, biell une vore 

no l'é mighe un chiastic, un disonór 
mitud par pinitince dal Signór 

al nestri pari Adam e a le so sciore. 
Cumo e jevade cul so nom l'aurore, 
dug uèlin lavora, dug lá in sudór, 

e spezie l'usurari 667 

no piardin t'une anade nanchie un'ore. 
Ma nissun plui di me no l'è une stime 
lant grande dal lavór, tant, che si acáne 
le Muse me par onorálu in rime. 


El lavór a l'é nobil e a l'é sant, 
el lavor l'è pi dolç che no le mane: 
par viodi a lavorá? ... staréss di bant. 
A. BAUZON 


(Pagine Friulane, an XVI, 1904) “Si 

Un ricuart di Fara 


'A jerin di maj 'na domenia 
subit finida messa granda, 
co ‘na fantata 

ài viodüt vigni indenant 
voltada de mé banda. 


Che jo sentát 'o jeri sun tun muret 
a gjoldimi il soreli de 'zornada 
e li, cul cúr content, stavi cujet. 


Co cun pas sigür e gajarin 

e buna cjaminada 
pardongje di mè 'a fo rivada, 
jo, plui che cui voi, 

cul cür l' ài cjalada. 


Bionda la cjaveada 

a bocui par natura. 

De Madona 'a jera la pitura. 
La bocja rossa 

che "na 'zariesa rossa 

rossa di pi no jera 
e flama di soreli prima di sera. 


La cotuluta a cjampanuta 'zampa, 
in vita strenta 

e la vita 

ch'a stava in tuna grampa. 


La cjamesuta blancja 

cun dós rosis ricamadis 

là che natura femina 'a pant 
e in forma 'zintil pojadis. 


E i vogluz 

dós stelis dut un incjant, 

si che no bastin mil paraulis 
par maraveá dut quant. 


E po, co fó denant de mé persona, 
la musa mi devetá di bora 

e cu la lengha, nancja pi parona, 
j trabasciaj un MANDI 

auál un strít di 'zora. 


Mi rispuindé sbassant un alc i voi, 

daspò ju pa la vila ‘a lè 
lontan dal cúr e dai miei voi. 


Cussi dilunc el timp 

la 'zoventüt si sfanta 

e un grop tal cür al resta 

e lancür ta l'anima 'a cjanta. 


O memoria mé indulà sétu lada? 
In qual cjanton dal cür 

sétu platada? 

E in ché domenia stada 

cui jerie ché biela fruta? 

Ma no ti visistu? 

'A jera la 'zoventút de ANUTA. 


PIERI CRESSATTI 

“TAL NESTRI PIZZUL!” 


Agn indaür, ch'o sepi jo, ma postai ancje cu- 
mo, tal Comun di Bertiül a" operavin dôs Pro- 
Loco: une a Bertiül justeapont e une tal pais di 
Pocec (Possec, secont altris: lu met parcech'al è 
miór stà cun duc’!). Chestis dôs Pro-Loco a’ jerin 
"l'una contro l'altra armata", in tune gare conti- 
nue a cui ch'e organizave la miór sagre, cui ch'e 
rivave a clamá i nons plui biei dal folclór e dal 
spetacul. E quanche i conseirs di cheste e di ché si 
cjatavin in ostarie (sei in cjase sei in trasfiarte, ve- 
nastai o a Bertiül o a Pocec), discussions di Diu- 
nusuardi, a riscjo di rivà a menási. 

Tai agn 770, al jere President de Pro Loco di 
Pocec un resonir di bancje, un cjart Rinaldo. Piz- 
zul ma pevarin, al jere tant cjapát, tant indafaro- 
nát te só incariche che lu clamavin Rinaldo in 
Campo. Une di, al si cjate in ostarie cul President 
de Pro-Loco di Bertiül, ch'al jere un sclop di fan- 
tat, tanche Rinaldo j stave comut sot i braz. A tà- 
chin a cuestioná sul fat di sagris, come simpri; e 
no'nd'ül tantis par che si scjàldin. Come il solit! 

A un dipont il Rinaldo, tiransi-su in ponte di pis 
tanch'al rivave e pontant adalt il dét viars la muse 
di chelaltri, j berle: 

- E visiti che noaltris 'o vin simpri vüt lis miór 
sagris, ... tal nestri pizzul! —. 


L. MESTRONI 

ROBIS DI ORSARIE 


Il barbe al usave lá il dopomisdi tal Dopolavo- 
ro e si sentave dongje di un taulin là ch'e giujavin 
di cjartis. Ogni tant al butave il vóli par segui il 
züc e, tal stes timp, cun tun fierüt fat dipueste, al 
gratave, al gratave il bago de pipe. Vigj lu cjalave 
e j vigni l'aghegol... Al coreve atór e al cjalave...A 
la fin j va dongje al barbe e j dis: 

“Ise purgade ché pipe li?" 

“Orpo, Vigj-dissal il barbe-se tu ús che ti disi la 
veretát, dopo che le ài jo, no j àj mai dát il vueli 
ditis x 


Une sere, in file, Toni al voleve dà une stocade 
a un che nol jere maridát: "...Come 1 vedrans, par 
esempli, in chest mont no àn vude ché di maridá- 
si par no vé fastidis di femine e frus-al dis-Ma là 
dilà ur tocje di lavorá ancje a lór: tune stanseate 
'e devin drazá sbis di colomp, di e gnot, saldo di e 
gnot...”. 

Cence scomponisi il vedrán j rispuint: “E satu 
parcé ch'e àn di fà un tant? I vedràns 'e drazin 1 


KA, 


sbis e i maridàs `e scugnin mangjáju!...”. 


* * * 


Meni, ch’al jere un puaret che te vintule al ve- 
ve nome surîs muartes di fan, une di al invide a 
gustá 516۲ Cesar. 

“Orpo, Meni, ce àtu di bon?” - dissal chel. 

"Ch'al viodi mo”: al puarte ju il so gusta e lu 
mangjn insieme...”. 


MARIE PAOLUZZI 

VI 


S. Justin martar 


S. Marcelin (Proclamazion Republiche) 


S. Livie 
S. Quirin 
CORPUS DOMINI 


B. Bertrant di Aquilée 
S. Norbert 

S. Severin 

S. Efrem 

S. Diane 

5. Barnabe apuestul 
S. ONOFRI 


S. Antoni di Padue 

S. Liseu profete 

Ss. Vit e Modest 

S. Justine 

S. Rainir 

S. Marine 
S. ROMUALT ABAT 


S. Silveri pape 

S. Luis Gonzaghe 

S. Nicét di Aquilée 
S. Josef Cafas 

S. Zuan Batiste 

S. Gjelmo abát 

SS. ZUAN E PAULI 


S. Ciril di Alessandrie 
S. Ireneu vescul 


Ss. Pieri e Pauli apuestui 
S. Lucine vergjne 


"E EU [p gusce من و‎ c جو وت ی ا‎ eee m 


bo —‏ تنا Es‏ سی 


Dove 


bd 
La 





Cite (lavèso) pe pietanze di lagune, il preseát bo- 
rèto, e un mocul dai 'casons . 











BARBA BORTUL DI MANIA 


"Na fiesta, barba Bortul, al si cjatava a èssi ta 
l'ostaria di “Polaz”, sentát tor di chel taulin chi, par 
agns e agns al si veva cjatat a 'zuiá a cjartis insiemi a 
Nani Crai, Meto Pugnuz e Derio Baraca (ducju tre, 
ormai, 'züs là tal “ort di pissighet”, in tre meis). 

Al pareve avilit: c'un comedon frontát sóra 1l 
taulin a fá da soponta al cjáf tignüt da la man: 
una gjamba a cavalot di chealtra; 1 vói in sfésa 
ch'a vardavin tal nuia. 

Bino Fufigna, apena ch'al à lupát cussi, al si e 
fat dongja di lui par tentá da straviálu; e par tirálu 
in lenga, a’j à dit: 

"Alora, barba Bortul. 1 amigus a vi àn lassát. I 
seit restat bessoul. Va-no-va chi bramassis da "zi 
là a faghi compania...” 

“No, no fantàt - a’) à rispundùt lui -. No ai nis- 
suna ressa da cori-là, jó”. 

"Ma - al rebat, Bino -. Forsi, lour a vi spétin 
par véi il cuart da fà il tresiet..." 

“Poben - al à replicát, lui -. Cha 'züin a tersi- 
liu intant!”. 

k * * 


Un an, "na cùbia di sisilis a veva pandút la volon- 
tât da plantá famea sot la linda di barba Bortul. 

Lui, dispunibil, a li tigneva scuajàdis di bon vó- 
li co’ "zèvin e tornavin cul frosc tal bec. Ansi, a) 
veva encja inclaudát 'na briuta subit-sot di chel 
nit par ch'a nol riscjàs da colá dopo crissuda la 
nidada. 

Pero, co” son nassüs chei ucilús, a barba Bortul, 
no `j è pi smecát, colpa ch'a sbitiavin cencia ritė- 
gn, e il "matereàl" al colava sclizànt propit de- 
vant la só puarta di cjasa. 

"Na di, infotát par chel piciul condot sul sojár, 
al à vosát smicjànt ché covada: 

“Vergognósis! Sora chi vi lassi lozá, cencia favi 
pajá un boro, sot il gno tet; 1 véit la malagracia da 
petàmi i vôstris dibisugns su la mé puarta di cja- 
sa, là chi, nencja jô, chi soi il paron, no mi sòl 
mai pirmitút...!”. 

Qualchi di dopo, sóra pinseir, al si era fermát 
sot il nit a rodolà-sù un spagnolet. De adalt a’) è 
rivát un sghit ch'a'j à spulinát la pistàgna dal gjlè. 

Alora, pi indilirát chi mai, a" a bruntulat su ci- 
gant: 

“Ce ési: la prima rata di afit, stachi?” 

k ok * 


Al si voltava sempri malamentri cun chei ch'a 
curiosàvin sui fàtus-siês. 

"Na di, al.cjaminava parfin sgombeát sot il peis 
di `na gràpa, ch’a’} veva apena imprestada sio 
compari Toni Ghèta. 

E bel strada fasint, al si era intopât su Bino Toi, 
botegheir, ch'a'j à domandat: 

“Ce ástu da fâ, Bortul, cun chel argàgn grant li, 
cussi plen di spizòs di fier?” 

E lui, sustát, a’j à rispundút: 

"A] mi coventa par gratámi la schena co’ mi 
piza..!” 


* * * 


"Na domenia, par "zi a messa, barba Bortul, al 
si veva mitút il cjapiel di scrèa. 

Apena rivàt in glésia, al à pojàt il cjapiel in ban- 
da di lui, tal banc là ch'a si à da sentàsi. 

Subit dopo, al è rivàt dentri encja Gjovanin, il fi 
di Meni Listuz (un muèdul di "zovenòt grant e gros) 
e cencia badá, al si è sentát su di chel cjapiel. 

Ma co ’a si è necuart di un sglunfidügn sot di se, 
al si è tornát a jevà-sù e, cu’ li scüsis, a'j à consegnát 
in man a barba Bortul, il cjapiel ben sfracaját. 

Lui, cencia mostrási rabiát, al à smirát e tornát 
a smirá stu cjapiel. Po a' 8 domandát al fantat: 

"Ce misteir fàistu, tu?” 

“Nissun ancjamo - a’j à rispundüt -. I stai cja- 
tant lavour..!” 

“Poben - al à rebatüt lui -. Par mé, ti às la vo- 
cassión a fà cujèrtins di fersóra: a ti rièssin encja 
cul cúl..!” 


* * %* 


"Na matina, cjaminant cun ánda stráca, al riva- 
va da Frata a Manià. 

Sübit passat il punt da la Colvera, al si era fer- 
mát a curiosá doi manovái dal Cumun ch’a si 
amaneavin a planta ’na tabela sul our da la stra- 
da. E prima da tornà a "zi, a’j à domandát ai doi: 

"Parcé chel numer cinquanta, dentri il cercli 
ros, di ché tabela j?” 

E lour, a'j àn rispundút: 

“Al visa chi, par passà il paeis, da uchi in'nà, a 
si cun córi nome a cinquanta chilometros a l'ora, 
di velocitát...” 

E lui, jú di cuarda cemont ch'al era, al à dit: 

“E po-si. Cu'li mé gjambis, no pos còri a ché 
viamensa j, jO!”. 

* * * 


"Na di pa’ la taviéla, bel talpinànt par Bru- 
scuin, al à sintüt gajàrt il dibisugn da fà un “ser- 
vissi di gross". E par scòndisi a ogni voli intant 
ch’a la petàva, al è sbrissat dentri tal cjamp a bla- 
va dal Dose Rissu. 

Intant chi barba Bortul al era dentri ta chel 
cjamp, al è rivát propit il paron: il Dòse (cunus- 
sùt par om ombrous). 

A chel, bel stant ta la talcidura, a" è ۱ in 
guréla un rumour di gjàmbis di sore ramenadis. 

Malfidant, forsi, al à vùt il suspiet ch'a fos stát 
qualchidun dentri il siò podeir a robà panólis. E 
comi un spasemát, al à cigát: 

"Cui Pe là dentri?” 

Dilá un minút al è rivát-four da li cujéris, bar- 
ba Bortul, fininsi da botoná li barghèssis. 

Il Dose, apena ch'al à lupát, a'j a domandát: 

"Ce sostu stát a tòli tal gnó cjamp?" 

“Nuja - al à rispundüt chelaltri -. No sòi stat a 
toli; i sòi stat ... a puartá!" ` 


* * %* 


'Na volta, al era comi incantesemát a scoltà 
Beneto Stelon ch'al tabajàva sul contentási di ce 

ch'a si à par podèi vivi in pás, cencia invidiá che 
ch'a àn a plena pansa. 

Beneto al era seriu tal discòri: al pareva un pre- 
dicjatour. 

Al cunciava il sio rasoná cun peraulis penzis e 
proverbius ch'a colàvin a petàcju. 

Po' sul fà il struc dal sio concet, al à finit disint: 

"Cródimi, Bortul. No son 1 bés a fá contenta la 
zent TI" 

E barba Bortul, prufirint un marcát mot di si 
cul cjaf, a'j à rispundút: 

“Justa, Beneto. Massima co’ no'nd'e..!”. 


(furlan di Manià) ALDO TOME 

Checo il bastart 


Figli di nessuno ...' 

Tu cjantavas cuant 

che un tai di plui 

ti viagiave pal stomi. 

Nissun à mai savút 
fl di cui ch'a tu èras; 

rivát in tal país 

tu ti seis rangját 

a fá di dut. 

Checo ven a regolámi il cuvierti! 
Checo dámi une man tal cjamp! 
Checo nin a fá legnas doman! 
Checo fámi chest sarvisi! 
Checo ... 

rivave achi e a cui 

par cjapási la bocjade. 

Lu viout imó 

sentát in tal murut 

dapit la vile 

a fási il spagnolet. 

Checo il bastart 

une di nol e jevát: 

la int a lu spietave pai lavórs 
ma in ché di 

Checo il bastart 

veve cjatát 

il paron just 

e lavór par simpri. 


(furlan di Ciurciuvint) CELESTIN VEZZI 

ALC SU LA POLENTE 


M'impensi, tor il 1940, di une visite fate dal 
gardenál Celso Costantini ai fruz de parochie di 
San Jacun a Udin. Jo *o jeri fra lór. Ta chei agn, 
in citát, il furlan al jere preseát nome di pós elez 
e, dai plui, considerát lengaz di contadins e di ar- 
tesans di periferie. 'O soi restát, quant che il fa- 
mós gardenál, dopo la Messe, nus à intratignüz te 
pizzule sale parochiál fevelan'nus, a nó - fruz di 
citát - par furlan. Un gardenál! Fevelá par furlan! 
Qualchidun al riduzzave ma, in veretát, ce im- 
puartant che mi soi sintüt jo! Ce braúre! 

Mi ricuardi la só muse buine e degnevule che 
inluminave lis peraulis conclusivis dal so discor- 
sut: “...ricuardaisi fruz che... la robe plui buine e 
plui sane 'e je la polente furlane!” 

Dopo cheste simpatiche definizion dal garde- 
nal Costantini, viodin di meti-jú alc altri a rivuart 
de nestre sante polente. 


Indivinins 
— Séi cuete séi crude, il füc le à viodude. 

- Taca si, cuota no - Taca no, cuota si. (Barcis) 
— "E je une robe sun tune brèe ch'e clame don- 
gje dute la famee. 


Provierbs 

— "E val plui une fete di polente cujete che no 
une spanzade maladete. 

— Polente e lat bulît / quatri salz `l è digjerít. 

— Polente e lat il past dal gjat. 

— A mangjá toc' senze polente si scótisi 1 déz. 

— Cui ucei 'e ül la polentine cjalde. 

- A mangjá fertae e polente / al è come balá cu 
la só femine. 

— Al ûl inzen ancje a poca la polente cul len. 


Müz di mangjále 

Polente rustide - polente su lis boris - polente e 
tocjo - polente cuinzade - polente e ucei - polente 
e formadi - polente e lat (o polente tal lat) - po- 
lente e bacalà* - polente di sarasin (in algó si usa- 
ve mangjále la vilie di Nadál). 


Múz di di 


Meti-sú la polente - Fà la polente - Mená (o 
pocá o messedá) la polente - Strucjá la polente - 

Segná la polente (= fa un segno di crós cul mani 
*mescule', quant che si disfarinile opúr, o ancje, 
cun tun spali sutil apene strucjade su la brée prin 
di tajale a fetis cun chel spali stes) - Vivi di polen- 
te o a polente (= vivuzzá) - polente e piz (= dome 
polente, valadi: polente e ponte di déz) - polente 
e só sûr (= polente e...polente); cul stes significát: 
polente sute - rude polente - polente discolze - 
polente senze nuje - polente cun tune man; - di 
polente no si stente, nocate l'anade (= ancje se la 
anade 'e je lade mál, polente no mancje) - quistási 
la polente (= lavorá par vivi) - vé la polente o vé 
sigure la polente (7 vé cun ce vivi) - Polentarie ri- 
vade, panse consolade (Polentár o Polentàrie si 
clamavin l'omp o la femine ch'a vevin l'incarghe 
di fà la polente par un trop di lavorenz) - “Polen- 
te" si clamave ancje la farine di polente (blancje o 
zale ch'e fos) e la blave stesse. In propuesit il Pi- 
rona al riferis: “Cu la polente ch'e je sul granár 
no si rive a maj, chest an... - Jéssi come une po- 
lente - omp di polente (= omp flap, di nuje) - 
Polentòns...! (= dut diferent di... “Terons”). 


Qualchi citazion di une vilote: 


si sta póc a domandále 

si sta póc a di di si: 
dula íse la polente 
par podéle mantigni? 


di qualchi puisie: 


Tás tú, ninin...polente cence nie 


D.V. 


Cul bonodór da l'aria 
ch'a ven jü dal Cret 
si messeda il profum 
di una polenta. 
Respir dal gno pais... 
A.P. 


la polenta di oru su la brea 
a fuma comi un tribul 
e 'a clama dongja duta la famea. 
V.C. 

bas 


Al ven e nus tente odôr di polente. 


E.F. 
Il cjalt odór di pás 
da la polenta... 
A.P. 
A. PICOTTI 


* In tun restaurant di Vignesie ch'al voleve dási ande di fin, par 
"Polente e bacalà" al veve scrit tal Menu: “Pasticcio di mais e pesce 
veloce del Baltico”. Co si dis...finezzis. 

Brassadura 


‘Na brassadura di branc dal sirisàr 
a sflamièa 

tal fogolár 

sclupitignant faliscjs 

sicut revocs. 

Che tu sirisàr 

sempri in udita tal nustri ort 

ti às ridüt, curüt 

e saltonát cui canais 

e lagrimát par martuéris dai graic' 
e bissibôvis. 

Madressant dentri dut par timp: 
deliberanti uéi 

cun faliscjs 

ch'a fuissin pal camin 

(preant "finit finit") 

ta la not imbramida 

da la Pifania. 


O. COLUSSI 

LA BUSE DAL OZONO 


Al è ungrum di agn che gjornài e televisions si 
dan dafá par informá, spiegá, riclamá l'atenzion 
de int sul problem che il globo - e duncje l'uma- 
netát dute - al sares in pericul par cause de buse 
dal ozono. L'ozono, come duc’ sa, al è ché sorte 
di schermant, di scat, ch'al difint la 'mosfere des 
radiazions ch'a végnin dal spazi. 

La conseguenze di chestis radiazions 'e sares 
l’efiet "serra", ch'al puarte l'aument de tempera- 
ture e duncje il disfási dai glazzárs e des calotis 
artichis, inondazions e aument dal livel dal már. 
E no je finide, si vares ancje l'aument dai tumórs 
de piel, dai polmons e vie indenant cun malans di 
ogni fate. 

Une des causis de buse de ozono e di dutis lis 
sós disastrosis conseguenzis, a’ saressin lis bom- 
bulutis “spray”: chés de spume par fà la barbe, de 
lache pai cjavéi, chés dal colór par piturá, ecet. 

A mi, par di la veretát, no mi lave jü, mi pareve 
fin dal impussibil che ancje jo, ogni volte ch'o do- 
pravi un “spray” par fámi la barbe o par curámi 

il rafredór, 'o contribuivi a slargjá la buse dal 
ozono. E ogni di si viodeve e si sintive di cunvi- 
gnis di sienziáz, là che si meteve in evidenze chest 
fenomeno. E ogni di ancje i gjornái nus sglonfa- 
vin cun chestis nainis; e il WWF ch'al racoman- 
dave di limità l’ùs dai “spray”, parcech'o varessin 
podùt pejorá la situazion. E ancje la me femine 'e 
continuave a dimi che bisugnares fà la barbe cun 
pinel e savon e pal rafredór fà i fumenz come une 
volte, cul sujeman sul cjáf. 

Mi pareve masse gruesse, ma cemút varessie 
podút une bombulute tant pizzule fà un damp 
cussi grant? E cemút fasevje une sofladute di un 
"spray", ch'e dure nancje un secont, a rivá tant 
ad alt, fin dulà ch'al finis l'ajar? 

No mi someave, no la crodevi, mi pareve une 
bufule für dal ordenari. E no falavi. 

Al e saltát für che ancje un biel pós di sienziáz 
mi àn dát reson a mi, in dut e pardut. Chesc' sien- 
2187, duc’ fisics specialisc’, e” àn ametút che lis 
bombulutis “spray” no puedin jéssi, bessolis, la 
cause de buse dal ozono e di duc' cheialtris ma- 
lans, parceche l'efiet “serra” al € un fenomeno 
che no si pó osservá cussi, sü pai déz, opür tal arc 
di qualchi an. A' covéntin agnorums, centenárs e 

centenárs di ains; anzit, chei 51617187 ai an sen- 
tenziát che qualchi efiet "serra" si sarà dal sigúr 
verificât qualchi milenari indaür, ae stesse manie- 
re che lis gjelatinis (p.t. mucillagini) che si crode- 
vilis une forme di inquinament dal mar, si è scu- 
viart che un tál fenomeno si jere bielzà verificát 
tai secui passáz, come che si pó capi leint lis cro- 
nachis antighis dal 700. 

Chel ch'al riferis 1 faz, al é Paolo Granzotto, un 
gjornalist, che sul **Giornale" di Montanelli al à 
ancje 'zontàt che no covente fastiliá masse se 
qualchi *polmon vert" o qualchi boscut al ven 
eliminát o fat discompari. Baste dome che dopo - 
e chest al è di impuartanze fondamentál - tal stes 
puest a' sédin semenáz forment, blave, soe, opúr 
plantát qualchi vignál, parceche ancje chestis col- 
tivazions - come 1 arbui - a’ sintetizin chés sostan- 
zis organichis ch'a covèntin par diliberá ossigeno 
tal ajar. 

Insome, tant davoi e tant spavent dibant. Miór. 
Cussi 'o podarin cjalà cun plui speranze al nestri 
avigni. E ancje continuá a doprá qualchi bombo- 
lute “spray”. 


LUZIAN VERONE 

V S. Ester regine 
S 5 Oton vescul 
D S. TOMAS APUESTUL 


L S. Liodóro di Aquilée 
M S. Antoni Zacarie 
M 5. Marie Goretti 
J S. Claudio vescul 
V 5 Guido 51 e 
S S. Veroniche muinie | 
+ 10 D S PIU I» DI AQUILEE 

S. Olghe 


12 Ss. Ermacure e Furtunát 

13 S. Indri imperadór 

14 S. Camil di Lellis 

15 V S. Buineventure 

16 S Madone dal Carmél D 
+ 17 D 5. LESSIO 

18 L 5. Fidri vescul 

19 M 5. Rine muinie 

20 M S. Elie profete 

21 J S. Laurinz di Brindisi 

22 V S. Marie Madalene 3 

23 S $. Brigide 


+ 24 D S. CRISTINE 


25 L S. Jacun apuestul , 

26 M Ss. Ane e Juchin 

27 M S. Aureli vescul 

28 J Ss. Cels e Nazar 

29 V 5. Marte 

30 S S. Pieri di Ravene Œ 
+ 31 D S. IGNAZI DI LOJOLE 











Te parèt, dôs roncéis di palit, un feral e la palote 
(séssola) pes capis; cun chei bastons pojáz sul ta- 
rond (rigòdole) si patafave l'aghe par indrezzá il 
pés. 








FASTIDIS E 
“NEMO PROPHETA...” 


Doi cercandui si disponin par durmí. La cja- 
mare al é un vecjo vagon di ferovie: cence veris, 
rusin incancrenít, bandonát sun tun binari - ru- 
sin, ancje chel - fúr-vie dal depuesit. E par jet, lis 
bancjs di fiár. Cun qualchi bulon ch'al jes in ca e 
in là; che anzit bisugne sielzi ben il puest, a pal- 
pe, se no t'üs che un di chei spontons ti foropi la 
schene cuanche tu ti "ziris. 

Il cjapielat par cussin e un sfuei di gjornál ch'al 
fás di bleon e di cuviarte. Sgambiáz ch'a si son la 
buine gnot, si tirin-sù la “filzade”. Ma un di che 
doi nol rive a indurmidisi. Anzit: sossedant di un 
continuo, al impedis ancje al compagn di cjapá 
sium e chest a un dipont j domande: 

— Ce ti sucedial? - 

— Tas: ’o jeri li, cun tun voli viart e un siarát, 
in spiete che mi rivas ché di Peonis, no? E no mi 
cólial il voli su di un titul di gjornál che mi à fat 
piardi il sium! - 

— Ce disial chest titul? — 

- "Clamoroso crollo in Borsa: preoccupante 

caduta dei Titoli di Stato” — 
— Almancul che no tu m'al vessis dit: cumó no 
rivi plui a indurmidimi nancje jo! - 


* ck k 


Quanche 1 fis a' frequentavin lis scuelis mediis, 
un dai tre (a jessi sincir no mi visi cui!) mi do- 
mande une di, intant che si guste, ce ch'al úl di 
"Nemo propheta in patria sua”. Jo mi dispon, a 
dáj la spiegazion che la domande 'e merte; ma no 
rivi adore a brinca un "spazi", un marilamp di 
atenzion par podé fevelá cence berlá parsore di 
cheialtris. Come in ogni famée che si rispieti, su 
cinc di lór (quatri, gjavant mé ch'o spieti il mio 
turno; ma bisugne contá ancje la television ch'e 
berghele cence domandá permes) a'nd'é in conti- 
nuazion un o doi ch'a tegnin ocupade la “fre- 
quenzie”. 'O spieti chel tant ch'al covente par 
ch'al si studi l'audio. 'O tachi, a un dipont; ma 
eco di colp che qualchidun al à alc di plui im- 
puartant e plui urgjent di comunicà e su ché “co- 
municazion" un altri al à di di la só e po bisugne 
tigni cont che il prin al à di replica... 

Cussi 'e rive ore di torná a vore. La sere, cjatát 

sepi Diu come un “salustri” di zito intant che si 
cene, j dís al frut: 

— Vué a misdi tu mi às domandát ce ch'al úl dí 
"Nemo propheta in patria sua” e jo no ài vút mût 
di rispuinditi, parceche no ài rivát adore a cjapá 
la peraule. Là che invessit, in uffizi, 'o ài sgam- 
biade une peraule ce cun tun colega, ce cun tun 
altri e 'o ài rivát a dí dut ce ch'al coventave dit. 
Eco: jo `o sares apont un “nemo propheta ...”! 


L. MESTRONI 

SVOLA A SETANT'AGNS 


Mi soi cjatàde a sèi 'te panze dal ucelàt lusint e 
cence plumis il prin di luj dal '92. 'O soi jentràde 
par "ne scjalúte: sburtade par daür e clamade par 
denànt. 'E jere une frutàte che, cun muse di ridi, 
`e invidàve a jentrá. Le clamavin ostes ma no ve- 
ve le muse pacjocóne dal ustir.. 'E jere biele: piel 
di vilút, né grasse, né secàndule, voi di falcúz e 
cjavei di forment 13407. Dut al là ben fin che no 
mi sigurà tor "ne sente cun tune cinturie di co- 
reán: il gno zir di vite al è bondant. Cuanch'e fo- 
rin duc' a puest si sciarà 11 puartelón e un'atre 
frutàte, pardon ostes, scuasi zimule de prime, 'e 
scomenzá a fà motos cui braz tant che un stria- 
ment: e ’a fevelave disint che in cás di imbast dal 
ucelàt "o varessin cjatát sot le sente il salve-int 
che nus vares pojáz planc planc sul mar. Alore in 
chel moment 'o ài capit che li 'o vevin duc’ cen- 
tagns e che si veve dome di sperá ben. Intant 
l'ucelàt al scomenzá a lá sgripiànt pe piste, po a 
cori fuart, fuartón, un sburtón e sü cence sbateco- 
lá lis alis cul bec cuintri 1 nüi. Cjalànt für de bar- 

conète 'o viodéi lis cjasis grandis come scjatis di 
furminanz e i cjamps casselis par plantá rosis, e 
sú ancjemo tal jenfri e parsore dai nüi ch'e se- 
meávin bombás. Cuanch'al rivà tal cil al svolà 
par oris: ogni tant si inzopedave; ma cun ce? Cu- 
mo, cumo compagnàt di dos ostes, une denant e 
une daür, al rivà un cjaruzüt plen di cjossis di 
gramolá. 'O slungjai la breute sigurade cun tune 
bertuele tor le sente denant di mé ma mi "nacuar- 
761 che un ignorànt plui di me le veve scolteàde. 
Nuje pore 'o poiai ché breute tal zir de vite. Mi 
darin une scjatute cun dentri il mangia e i argains 
par fálu. Al jere di dut un freghenin: dós sedons 
di ris, pomis a tocs, il dolz, il vin e po il cafè, dis 
vuanis, un frégul di pan, rost di purcit. Ogni ben 
di Dio... e une cjarte par netási. a sun di freghe- 
nins il stomi si comedà. Di plui no si vares podút 
para-ju parcechè il stomi al jere za pasút, disin 
cussi, di pore. Pore sacrosante e chei ch'e disevin 
di no vent àn vevin di plui. 

Lis ostessis 'e vignirin ancje a pià-sù i impresc 
cui vansüns. Une spacàde al grin intant che l'uce- 
lat al fase là le rote che j vevin segnàde. Sot di nó, 
platei di aghe, cjasis di pipine, stradis e flums co- 
me magnis fermis. Si fevelà, si ridé intant che lis 
ostessis e prufitavin par vendi spagnolèz, spar- 

füms e atris cjossis. Nissun si lagnave: cui al spin- 
dé e cui al sparagnà. Di bot un mancjament, un 
cuc te barconete e sot di nó dut si fasè plui grant e 
plui grant ancjemó. Daspó si viodé un grant 
cjamp cun pistis e tanc' ucei lusinz cence plumis 
ch'e spietàvin che atris merlos 'e lessin te lór pan- 
ze cu la speranze di rivá a saltá-für magari pe co- 
de ma vis. Ancjemo un sburtón e un batimans 
ch'al saludà l'ucelàt tal moment ch'al tocjà tiare. 
Al leve sburit come che i coressin daür. Si fermà 
finalmentri e jo cun duc' chei atris 'o smontài cun 
ligrie te tiare di Gjesù. 


FOSCA ZILLI 

Lanternis e “mocui” 


Pater noster cuit, cuit, 
L'é cent agn che no l'hai dit. 
Scarpas di vacha, 
Scufóns di mezzalana, 
Dit un'avemaria, 
A di che” povera cristiana, 
Che il Signór la vébi in gloria 
Su la pestadoria. 


Bisugne jéssi scueláz, lafesi, pe voe di tindi lis cuardis 
(obèn lis leturis) e... il tarond des balis. 
«CH 

Impinions 


Vivi al e ce che di plui rár al puedi jéssi in chest 
mont. La grande part da la int 'e sa dome esisti, e 
vonde. 


Tes questions di grande impuartance ce ch'al con- 
te al e il compari, no la sinceritát. 


* * %* 


Il plasé des robis semplicis al è il rifugjo ch'al pare 
des complicazions ch’a ruvinin la vite. 

*x ok * 
Pòs di lôr `e an vüt tant, e tanc’ di lôr 'e an vút pic: 
cussì l'ingjustizie je à dividút il mont. Für che par 


une robe: il dolór, distribuit a duc’ tant ben che mai. 


E ck ¥ 


152 





A qualchidun j plás fá predicjs su l'impuartance di 
chés virtúz che te só vite nol met mai in pratiche: 
il siór al presee il valór dal sparagn, il pegri al 
bardele su la dignitát dal lavór. 


* * * 


Vinc" ains d'amór 'a fasin deventá une femine un 
rudinaz; vinc! ains di matrimoni la fàsin deventá 
un monument. 


Al serés biel podé dí cun sinceritát ce che si pense, 
ma in di di vué nol conven parceche si riscje di Jés- 
si capiz mal. 


E val la pene di fà domandis, ma no simpri di dá 
rispuestis. 


Parcè si àjal di doprà peraulonis co si fevele? No 

significhin quasi nuje. 


I omps 'a vorèssin jéssi il prin amór di une femine. 
Oh, ce stupide vanitát! Lis feminis 'e àn un istint 
mancul superficiál pes robis: a lór ur plás di jéssi 
l'ultin amór di un omp. 


I concors pai puesc’ di vore 'a son sflocjs. Se un al 
e un galantomp al sa avonde par fá dal ben; se nol 
e un galantomp, dut ce ch'al sa al e a fin di mál. 


Jéssi bausárs no je une robe tant brute. Anzit, 'e je 
une braure. Si trate di un sisteme par rivá adore a 
indopleá une, dós, tre voltis, e vie indenant, la 
proprie personalitát. 


No si varés mai di fidási di une femine ch'e dís 

clár e net la só vere etát. S"e rive fin a chel pont, 'e 
à la muse rote par dí qualunque altre robe. 


* * ox 
In di di vué i 'zovins 'a cródin che i béz 'a sedin dut e 
quanch’a son vecjos si nacuàrgin... ch'e je vere. 

* ck + 
L'omp ch'al sa dut: chest al è l'ideál di vué. Ma il 
cjif dal omp ch’al sa dut al è come il magazin dal 
rigatír, dome odór e polvar, là che ogni robe 'e à 


un presit plui alt dal so valòr. 


* k ¥ 


I vecjos ’a cródin a dut, chei di miege etàt ’a su- 
spiétin di dut, i 'zovins 'a san dut. 


* k x 


Lis personis di miege etát 'e àn une ipoteche su la vite. 


* * * 

I 'zovins ’a vorèssin jéssi fedéi `e persone che j vuè- 
lin ben, ma no rivin a tant; i vecjos 'a vorèssin jés- 
si infedéi, ma ancje lór no rivin a tant. 

* * * 
I omps si spósin parcech'a son stufs, lis feminis 


parcech'a son curiosis; podopo duc’ 'a rèstin ma- 
lapajáz. 


visttz di mode 'a son chei ch'o vin intorsi; für di‏ آ 
mode 'a son i vistiz ch'e àn intór chei altris.‏ 


* ok $ 


'E je un'uniche, grande tragjedie te vite di une fe- 
mine: il fat che tal so passát al é simpri un amant 
e tal so avigni al e dome un marít. 


* * $ 


No son biei i libris di memorie di vué. 'A son scriz, 
in gjenerál, di personis ch'e àn piardiit la memorie 

opúr di chei che no àn fat nuje ch'al vali la pene di 
Jéssi ricuardát. 


Si viót subite quanche une femine si e fidade dal 
so omp: e à la muse tant avilide che mai. 


* * * 


No si podarà mai fá part da l’alte societàt se no s' 
impare a stà cul cjáf pleát. 


* * ck 


Dopo un bon gustà si pò perdona duc’, parfin i pa- 
rinc?. 


Par vé su la taule une buine salate bisugne séi 
unevore diplomatics. Difat bisugne fá une misure 
juste di vueli e asét. 

Che no si ufindin i bevidórs, ma par cognossi 
l'anade e la qualitát di un vin no covente fá für du- 
te la bote. 


Cui timps ch'a vègnin indenant 'o sarin tes condi- 
zions ch'o podarin permetisi dome i complimenz: 
si puédial fá alc altri cul tacuin sclagn? 


* * * 


Lis Impinions o son dètules di Oscar Wilde 
voltadis par furlan di 'Zuan Osualdini. 

La scree 


Ce, duncje, 

plui biel de prime volte? 
Il prin bebel, 

il prin ami, 

il prin di des vacanzis, 

il prin smariment di amór, 
il prin fi tal braz, 

la prime volte 

ch'al torne di soldát, 

il prin indrezzá di nono... 
biel ancje dopo, si capis, 
ma mai come la prime 
che ti incjoche, ti sturnis. 
E quant che i screamenz 
sarán finis? 

Alc di screá al varà simpri 
cui ch'al cir... 

fintremai il prin jentrá 
dal paradis. 


DIEGO CINELLO 

Si fás par mát di ... vivi! 


La medae de vite cun tune muse (plui indenant 
ché altre): si trate alore di sielzi par ce cont ... 
lambicási! 


| CRUGIOS DI UN AVARATT 


L'é un sior, che benché nadi te abondanze 
Zem che la tiare 'i manci sott ai pis; 

No'i par di 3/30۱3 mai abbastanze, 

No 'l mangie, manco al bef, e "| va dutt sbris. 


Sulla robe e 'l spinz tant la vigilanze 

Che no 'I duar sin di gnott. (Ridiso amis? 
Spietait il miei!) L'ha fatte une ambulanze 
Par difindi il granar fin das suris. 


Ogni sere su che' si cuzze e duar. 
Ma ce durmi? L'è simpri in attenzion, 
E quand che di sinti par e no' | par, 


Cun doi rems alla man, dorondondon, 
A scur al va zirant sun chel so chiar, 
Tignint i siei nemis in soggezion. 

Rizzo è colui che vive povero, per morir ricco. 


; Sen J e ^ 
degno e sempre coles che ha tl genio avaro, Toche per £ ingordiqua del Danaro, 


— Q"9 ) Ld TA del JA 
ELT, Li > J =. h sa mm cha y "e IT” aj 
VL termunar la vila ald 2۷ھ‎ ës t ang la. UL vece OBL OTOL LAVAU GME! 





A sinti chel 3۷ 
Cui che passe te strade in chel moment, 
Fas il Segno de cros, e se la batt, 


Spiritad dal spavent. 

Cui crod che lá Cudigh cul só buratt 
Passi il sorgturc che l'avarizie ingrume, 
Al ver bisugn sotratt; 

Cui, che sei là di muarz une gran sdrume 


A maledi la robe, 'smenteade 


Di cui che ard, e fume 
Nel Purgatori, e di cui za j'é stade... 


JOSEF LIRUTI 


(Pagine Friulane, an XII, 1899) ts 

VII 


S. Alfons de Liguori 
Perdon di Assisi 

S. Lidie 

S. Zuan Vianney 

5. Svualt re 
Trasfigurazion di J.C. 
S. GAETAN 


S. Domeni di Guzman —— — 


S. Roman martar 

S. Laurinz 

S. Clare 

S. Rufin 

Ss. Feliz e Furtunát 

S. MASSIMILIAN KOLBE 


MADONE D'AVOST 
S. Roc pelegrin 

S. Rinalt vescul 

S. Eline 

S. Marian 

S. Bernart di Clairvaux 
S. PIU Xn PAPE 


Madone Regjne 

S. Rose di Lime 

S. Bortolomio 

S. Luduvi 

S. Sandri j 
S. Moniche vedue 
S. USTIN VESCUL 


Martuéri di S. Zuan 
S. Faustine 
S. Aristide 

Un gradiz di cjanis (grasidl), cul clap (godolo) 
ch'al voltóle il spali dal leamp. 








CAIS E SET 


Jo e Toni Gnaulon ’o sin vizzins di stà; che il 
gno e il so ort a' son a cunfin, separáz dome da 
une pizzule palade. 

Une di Toni si sbrocave cun me parvie che tal 
so ort a' jerin tanc' di chei cais, che j ruvinavin 
dut il racolt. 

Culi ret gno fi Pierin, sis agn, ch'al véve ben 
sintüt ché lagnanze, j disé: “Parcè no fastu come 
gno pari e no tu butis 1 cais di là de palade?". 


* ok * 


Tite Bevuzze al è un di chei omps ch'e an di- 
spes voe di fà une biele bevude: no di aghe, ma di 
vin. 

Une domenie, cul so frut, al va te ostarie di 
Fresc par distudá ché sét. 

Intant che il frut al veve bevude, cun sintiment, 
une butiliute di gasose (stropade cun tune biele 
balute di veri), Tite al à distrigát plui di un litro 
di neri. Al stave par ordenant ancjemò co il frut, 

che j pareve ch'al fos "za rivát ae plombe, j disé: 
“Papà cemût fastu a savé co tu'nd'às bevüt avon- | 
de?”. 

"Sint mo: no ài bisugne che nissun m'al disi, 
mi visi di bessól. Viodistu chei doi omps ch'a son 
sintáz li? Bon; co 'on' viót quatri 'e je ore di mo- 
là". 

“Papà, anin subit a cjase: li no son sintáz dol 
omps, ma un sòl!”. 


GIOVANNI MIANI 

Lanternis e “mòcui” 


Pater noster qui es in celi, 
Dài il pan ai mièi frateli: 
No stà dàel a’ store none, 
Ch’ à è une brute buzzarone, 
A” mange i peri coti, 
A” plate i rosegoti, 
Ju plate sòt il tabaro, 
Sed libera nos a malo. 


L è simpri inmagát il mont cu la mude de néf, ancje 
se la neveade e bat ... il pél. 
Mech 

VIGJ DE SUNTE 


Vigj de Sunte, dopo vé passade la vite a vore 
atór pal mont, al jere rientrát in país par gjoldisi 
in pás la vecjae e chel póc di pension ch'al veve 
madurít in tanc' agn di lavór. 

Abituát a no stá mai cence fá nuje al lave ogni 
tant a dá une man in tune grande aziende agricule 
dongje di cjase. Soredut in timp di vendeme. Vigj 
al jére simpri stát di buinebocje, massime co si 
tratave di bevi un taj. Ma in ché aziende si vende- 
mave tant e no si beveve gran! Cussi Vigj, co al ri- 
vave il timp des vendemis, al si presentave cu la 
biciclete insomp des vignis e al platave te ombre- 
ne, dongje i lens dal fossál, une sporte cun dentri 
un butilion di neri. Co la compagnie dai vende- 
madórs `e rivave a metàt des lungjs spaleris di viz, 
Vigj al diseve: “O scuen là a viodi un moment di 
siór Gusto. Vegno, siór Gusto! - al diseve — Ve- 
gno a trovarlo adesso!”. Al partive e al lave don- 
gje il fossal a dá une tracanade di neri. “Ma cui 
1581 chest Gusto?” j àn dite une di cheialtris lavo- 
renz, “Al e un ch'al é a vore tal cjamp dila”. No 

àn mai savút, 1 lavorenz di ché vigne, che Gusto 
Pavan al jere il non de Cjase Vinicule di San Qui- 
rin di Pordenone, scrit te etichete e tal tapon dal 
butilion, che Vigj de Sunte al platave la matine 
dongje i lens dal fossál. 


E. BORTOLUSSI 

Capitel di bunifica 


Ti àn giavàt l'aga salsa 

e lassàt un rispièt, 

ti àn netát-four di cianis 

di nis e di cros, 

ma a mancin ciandelis 

ea colin i cops, 

sensa pális, codárs e falsins 
no son pi sans pai contadins. 


B. MARIUZ 

IL MUS DI 'SEF 


Une volte a 'Sef j robarin il mus e lui, puar, lu 
ciri pardut. 

Stant che no lu cjatave, al tacà a girá pes stradis 
dal pais vosant: "Tornaitmi il mus! Tornaitmal, o 
`e lara a finile ch’o fasarai ce ch'al à fat gno pa- 
ri!”. 

A sintilu, il lari al vigni für un póc spaventát: 
“Cjo’, vechi il mus”. 

Podopo al domanda: “Ce ajal vat fat to pari?" 
E "Sef: “And” à comprát un altri, veh". 


(flabe dal Maroc, 'Z.O.) 

Si fas par mit di ... vivi! 


Ve', duncje, la sielte di fermási in cusine a fà 
test, o di metisi cun scrupul a pensaij ... do- 
man. 


LU TENTE-ANIMIS 


«Lasse, che "| folc-ti-trai, lasse ch'al vadi 
el mond anche in malore s'al ul la; 

ce zovial filaj sore? jo no j badi, 

ma 'o dis come chell tal: già fin che va. 


Par cumbiná polente e companadi 
ocorial strizzá lant e cavariá?... 

la vite, caro mio, l'é fug svoladi, 

e doman al sará ce ch'al sara. 


Tu tu pensis e' femine, 'e canae, 
tu ti lambichis simpri come un chan... 
ma la to piell, minchon, di, cui te pae? 


Ue tu pus giodi, giold; forsi doman 
al sará tard... Ven cu-i amis in frae 
cà da l'ustir...Ce bon, eh! chell nostran!?» 
PIERI CORVAT 


(Pagine Friulane, an XIII, 1900) *S* 

GNO NONU, IL “STORIC” 


«Manlio, lu dís a ti tanche omp studiát: no stá 
lamicáti a cirî il non di gno nonu tai aventaris di 
storie! Nol é! Lui nol à mai scrit une rie par un li- 
bri: al veve fat nome la seconde elementar. E, an- 
cje s'al ves podüt studià, nol varés volüt fà une 
robe muarte, ch'e interesse nome a chei pós ch'e 
àn la sbisie di lei sui libris vieris. La vere storie 
invezzit 'e à di interessá duc’ chei dal lüc e 'e je 
ché ch'e lasse lis olmis tai nestris cjamps, tai ne- 
stris país, tes nestris cjasis. Ché 'e je vite di ir ch'e 
continuèe ancje in ué e si sprolungje fin tun do- 
man. E, jessint vite, 'e merte di séi mantignude e 
po trasmetude». 

A di la veretát, lui nol fevelave propit in cheste 
maniere, ma chel al jere il sens dai siei discors, 
massime cun me ch'o jeri il so pupil, il prin ma- 
scli di une schirie di nevóz. Ancje se jo no capivi 
dutis lis sós tabajadis, lui al ritigneve che al fos un 
dové dai nonus e dai intimpáz chel di insegná i 
misteris de vite ai nevóz, ai 'zovins. «I paris — al 
diseve ae none - 'e àn la pice di meti "al mont” i 

fruz, ma no an po la pazienzie di viergiur i voi 
"sul mont”. Alore tocje a chei che an plui zucje 
e plui esperienzie di 16۲ insegnáur ai fruz». 

Cundifat, lui - uardian comunál - al veve gust 
che jo 'o les tai cjamps cun lui. Nol jere di tantis 
peraulis; ma, co al jere il moment o 11 puest just, 
s1 fermave come par dá plui pés a ce ch'al veve di 
di e mi contave i siei ricuarz. Cussi 'o cognossei 
lis storiis dal “clap dal gjaul”, dal "cussin dal 
Turc", de "grape d'aur", de glesie di Sante Mar- 
garite e tantis altris contis. E mai che il gno von 
lu ves fat tal sierát di une stanzie, dopo cene: for- 
sit al veve ché che la storie 'e passás tanche une 
sflocje, un passetimp. La storie 'e veve di séi con- 
tade sul puest e vonde, par fâmi capi ch'e jere vi- 
ve e vere. 


* * * 


Cussi 'o ài imparàt a sbrissá vie di buride pas- 
sant lì dal clapon par là tai cjamps di litàrie. Si lu 
viodeve di lontan il “clap dal gjaul”. Cum `o sai 
che si tratave di une pierone, a forme di un grant 
ùf, puartade dal glazzàr dal antîc Tiliment, un 
“masso erratico” 'a lu clamaressin 1 gjeolics. Ma 
par gno nonu e, prin, pai siei vons al jere invezzit 

un clapon puartát dal diaul, stant che ni 1 omps 
ni i Sanz si saressin dispiticáz a fálu. «A ce pro lu 
ajal fat, nonu?» «Ma viót mo, frut: ancje a lui j 
plás di stá sentát parsore, sul alt de Rivate e dal 
clap, a olmá la taviele — massime sot sere — e in- 
tant a studiá cualchi traine di tindi ai cristians» 
mi diseve. 

Ce rispuindaressial cumó gno nonu dal mo- 
ment che il clapon al e stát tirát vie di li e puartát 
— come nuje — cun tune pacare a imbielezzá il 
'zardin di une vilute? Forsit che l'omp al e deven- 
tat plui fuart dal diaul o che al omp no j impuarte 
di vé il diaul tal so bearz? Di sigúr che gno nonu 
nol varés mai pensát che si sares podút mudá la 
"gjeografie de anime", in cussi póc timp! 


* ko 


Partant, s'al fos stát vif lui, no sarès stade buta- 
de vie la grande piere sacumade ch'e faseve di 
fonde ae colone par tigni sú il sojár, il tráf majór 
de stale dai Cjàndiz. «Ché piere ali - mi diseve - 
al è il cussin di un Turc!» «Po, cemùt?» j doman- 
daj la prime volte. E lui: «Tune ete lontane 1 Tur- 
cs "a son vignüz culi e `e an sassinade dibot dute 
la int dal pais, robade la robe buine, brusa- 

dis lis cjasis; ma un di lór al á lassade la piel ca. 1 
siei gjanizars lu án soterát su la Rivate cui pís 
bande soreli a mont e cun sot il cjáf ché piere a 
scuare. I nestris vons 'e àn pensát: «Tú tu sés un 
di chei che an sdrumade la nestre stale e tú cumó 
tu às di judá a tignile sù!» E mi compagná a viodi 
po, su la Rivate, là ch' al jere soterát il Turc. 
«Veju 1 ués des gjambis!» mi segná cul dét. E a mi 
mi paré di viodi picá da la glerie, a ór de antighe 
roste come doi stomblis zòndars: 1 ués cence meo- 
le! 

Tai agn daspo no ài volüt sigurámi se si tratas 
proprit di un scarsanali: il senari storic al jere vér 
e alore po' staj che ancje la sene 'e fos vere! Dal 
rest gno nonu m'e veve contade cun tante cunvin- 
zion e mi veve mostradis lis testemoneancis, che 
no lassavin dübis. 


* * ck 


E ancje cuant che mi compagnave a viodi il sit 
là ch’ al jere il paîs di Sante Margarite, subit di là 
dal Cuár, cemüt no crodi dal moment ch'e cuca- 
ve ancjemó cualchi piere di un salizát e un splaz 
ch' al rimbombave di zondar? 

«Culi 'e jere la glesie e culi al jere il poz dal 

país dai nestris vons. Une di une grande ٗ ۶ 
dal Cuár, une luvion, 'e à raspát vie dut: cjasis, 
glesie, nemái e int. Chei pós che si son salváz 'a 
son vignúz a stà di ca dal Cuár: 'e an fat sù Nearét 
e Baracét...». 

A cjase po mi mostrave une colonute di piere 
cu la panze ben turnide e cun pit e capitel ben 
scuadraz. «E cheste ’e je l'uniche robe restade dal 
altàr de glesie» al concludeve. Ché testemoneance 
mi è restade tai voi e — par fortune — ancje te foto- 
grafie. Cuissà ce che j varès tignüt mons Blasut, 
lui ch' al jere un espert des antighis jurisdizions 
glesiastichis, a savé la só jurisdizion; e di là ché de 
pléf di Dignan. 


* ck ¥ 


Culi ret mi suven cuant che gno nonu mi com- 
pagnave sui práz bande Savalons e m'ai segnave: 
«Ve' culi 1 práz de Badie!». Ma lui nol saveve cja- 
tà une relazion cu la Badie di Muez: nol saveve 
che la pléf di Dignan, la nestre viere Pléf, 'e jere 
sotane de Badie e che i práz 'a jerin di ché parti- 
gnince. Rapuarz masse intrigós! 

Invezzit lui al sintive fuart e clár il leam cu la 
nature, massime cui arbui: come s'al viodés in lór 

un spirt, un'anime. 


* k ¥ 


In cierz momenz di polse, a gno nonu j plaseve 
gjoldi il contat fisic cui arbui: al cjarezzave il pi- 
dal e, s'al jere il cas, j pissave intòr, come par tra- 
smetij la só ricognossince, la só fuarze. Mi diseve 
par justificási: «Lór nus dan tant: pomis, ombre- 
ne, lens; e nó ur vin di dáur ce ch'o podin!» E alo- 
re mi mostrave cun braure lis coculis dal monu- 
mentál arbul dongje cjase ch' al ombrenave miez 
curtil; al gjoldeve a viodi il rossizá des cjariesis e 
dai cuárgnui de braide; il palombá dai émui e des 
siespis dal ort, il sverdeá dai fics blancs tal Cjam- 
puz. 

Sentát sul clap, für de puarte de cjase, al cjala- 
ve a dilunc, come s'al ves di fevelaj, un arbul di 
bos; si: un bos cressüt a arbul, tant grant che no' 
nd'ai viodüz mai altris compagn. «Chel li lu à 
metüt gno nonu (o so pari)», mi diseve. «Cuant 
che nol menará plui, j fasarin dal so pidál balis di 
'züc, ancje par te: chés 'a son buinis!». E disint un 
tant, forsit al viodeve une filaine di continuitát tra 
il discomparí dai vons e des plantis e l'incressi di 
gnovis vitis. 

Ancje tal vieri ról de mutare di San "Zuan al 
viodeve dibot une personaficazion. «Velu — m’al 
segnave cul dét — il uardean de mutare di San 
"Zuan!». Cundifat chel arbul grandon, plui alt di 
tanc' altris li atór, stant su la mútare, mi someave 
ancje a mi un soldadon impicotit. E cuant che il 
gno “mestri” mi conta la storie dai laris ch'a vo- 
levin robá la grape d'àur soterade te mutare e 
ch’a scjamparin plens de pore par jéssi stáz fron- 
táz di madracs scuindúz li atór, j domandaj, vi- 
sanmi de figure dal “uardean”: «Nonu, cemút so- 
nino stáz visàz i madracs? Forsit il ról?». E lui 
sec: «Po' staj!». 

Cussi par lui la storie dai omps s'incrosave cu 
la storie da la nature, anzit al jere dut un. 


k ck $ 


E jo 'o crót di vê supát un póc di chest sintiment 
di gno nonu. Ma no pués fá come lui: ché di con- 
tà lis storiis sul lic ai miei nevóz: `o pues nome 
lassá un ricuart su cualchi sfuei, come ch'o ài "za 
provát. Cuissa che ca di cualchi dozene di agn (o 
di cualchi secul?) un gno pronevót o un storiogra- 
fár puntiliós nol vadi a lei chés pagjnis sculuridis. 

Forsit nome alore, Manlio, tun cjanton di ché 
memorie o di une pagjne di storie nostrane al po- 
darés cjatá un puestut ancje 11 non di gno nonu, 
Vigj di Cjandit, il “storic di Baracét”, mediant un 
so nevot. 


LUZIO DI CJANDIT 

“Par no dismintia” 


Davour la vuàrbala (uarbite) 


(lisiarte) 

(si corin daúr, 'a "zujn) 
(cuarde di lane o di cjanaipe 
in strezze par puartá il fen su 
la schene) 


(fiercule) 
(cól di fen di prát) 
(balzui) 


(altiúl, secont fen) 
(Ave) 

(fajar) 

(zoc frait) 
(lusorós) i 


(scudiele, di solit, cun batude) 
(prin lat de bestie ch'e à fat) 

(la prime croste tenare de meste) 
(un póc di sore cuet e pestát) 


la sarasidala 


a fasin tiringando 


atór la soia 


La pramidóra 
cun blest di vara 
sora i cagói 

dal altiguoi 


Su In Maria 
dal fási scür 

sot da la véspala 
la tálta sóndara 
"a fas lusignas 

di legn poléf 


I sbafi un scòfin 
dut di caióstra 
cun grat di mesta 
e un tin di pistis 

(furducje) 
(strissule) 


(bregons) 


(zondar dal teren) 

(10 = li; Singara = non di lúc) 
(pissande di aghe) 

(plante par fá scovis) 


(sorte di pareman) 

(campanelis di baraz) 
(parussule) 

(stupidute) 

(melut-di-mont) 

(si piert) 

(plantute ch'a j disin “cisimuéi”) 


ARMANDO CLERICI 

La faridóra 

`a fas la busala 

ch'a va e s'intorgala 
su la 8۰: 


Da la colàngala 
ió da la Singara 
'a va la pisàngala 
su la pissigala 


Sot la sparàngola 
da la vidùdala 

la scjassacòdala 
comi sansugala 
cu la palómbala 
'a va e s'inarbala 
sul arbalái 


(furlan di Fôr di Sore) 





Ma un cjant 167 


No fermási a oreglá 

i momens plui minús ch'a fuin 
e lé un no uli gjoldi 

i siops ch'a regala la stagjon. 
E vá ancjmo in trainis, la viarta, 
ma sul sot-gnot si spampana 
una naina simpri medema. 

Su qualchi napa für di man 

el cjùc si sgósa 

te só solfa d'amór. 

No Tê parint del usigniil, 

ma un cjant d'amór 

d 'ordenári ch'el sidi 

el fás simpri ingusí. 


(furlan di Orsarie) GIOVANNI MARIA BASSO 

LA PARABULE DAL 7١) 


Toni Faganel al jere stát in vite só un grant ose- 
ladór. Nancje il lavór o lis feminis lu vevin inte- 
ressát, ché la bressane no j veve dát timp par nis- 
sune robe. Parvie ch'al jevave a straoris, subit do- 
po gustát al leve a butási e la sere po al jere inda- 
farát tai reclams ch'al veve tes scjepulis: dàur di 
bevi, di mangjá, curá cul draz i üs di furmie, inso- 
me un manez di chei fin ore di cene. Che subit 
dopo al leve a durmî par jevá, tal doman imò a 
scür. 

Te só bressane, Toni, al veve faz sterminios di 
ucei di ogni fate: lüjars, montans, scrisui, zene- 
vrons, smajars, fresoz, uitis, siranz, scirz e parus- 
sis, ma soredut faganei e par cheste reson lu cla- 
mavin Toni Faganel. Une vite interie spindude a 
cjapà ucei. 

Ma di viéli a Toni il cùrj veve cedút, j veve cja- 
pat di dolz e co al pensave al fisco di ucei ch'al 
veva fat, si sintive un sgrisulon cori jù pe vite. E 
co al viodeve uceluz tes gàbiis, ur diseve a ché int: 
«No ùs fasino dùl? Molailis ches puoris bestiu- 

tis». Tant che la int si devin di smaravee di un 
oseladór di ché fate. 

E une sere, jentrát a bevi un tai tal fogolár di 
Sebio, viodút li dongje il füc une spedade di uce- 
luz che si rosolavin planc planc, Toni s'ingropave 
di no rivá nancje a fevelá e al sintive che su la 
muse alc j coreve jù dai vói. Al alzave une man 
par sujási la lagrime, ma no jere une lagrime ch'e 
jesseve dai vói di Toni: 'e jere une plume di faga- 
nel che j faseve ghiti. 


A.B. 

Lanternis e “mocui” 


Pater noster pizzulit, 
Dai del nás al chalzumit: 
Scarpe di vache, 

Scufôn di mezzelane, 
Disin un paternoster 
A di che’ biade roseane. 


Nissune maravée, duncje, se daspés lis robis 'a van cui 
pis par ajar. 
*S* 

IL PURZIT DI MARINA 


Il fi dal mé paisan Toni maringon, par divertisi 
sul mar in timp di istàt, `l a comprát un motosca- 
fo di seconda man. 

Par comedálu e fálu doventá plui biel, lu à par- 
tát tal bearz di so pari, ca lu à lustrát e piturát 
cun tanta cura, di falu someá gnôf. 

Par ch'al sedi anciamó plui in stangia, gi à 
cambiati ancia i doi "oblòs", ca erin un freghinin 
sclesás. 

Toni maringon, ch'al á in somp al bearz il ciót 
dal purzit una vora scúr, par ca il nemál `l vedi 
un póc di plui lusór `! à ciapat i doi “oblòs” dal 
motoscafo e ju à sistemás tal ciót, coma doi bar- 
conus. 

Cussi, tal ciót dal mé paisan, Toni maringon, 
dopo purzis di razza cinesa, perugina e nostrana, 
al rugna cumò un purzit di marina! 


A. G. 

Sotan rut 


Sotan di frut 
vie pal clamps. 


Sotan di 'zovin 
par impará un mistir. 


Sotan in monture 
di fantát. 


Sotan in ufizzi 
fint tr. 


Vonde parons 
0 ۶01 in pension! 


Cucuc! 
Gambiát nuje. 


Sotan de femine 
sin ch’o vif! 


B. DI DIANA 

LA LIENDE DI BACO 


A dispiet des companiis ch'o frequenti, seben 
ch'o soi (e mi sint a dimplen) un furlan D.O.C., 
no pues considerámi un ... glutidór; tal sens che, 
al fin, 'o béf plui cafès che tajuz. Cundutachel, mi 
dà une vore fastidi quanche il forest (e no nome il 
forest!), savinti di chenti, al ti riduzze in muse, 
come a sbeleáti intorsi il “stereotipo” là che fur- 
lan al úl di cjochelon. Disin pitost, che il furlan al 
e un ch'al s'intint di vin, parceche j úl ben; (e a 
cul che si úl ben ... si pó ancje perdoná, se des 
voltis nus fas dal mal!). Lui, il vin, lu nase; lu cja- 
le cuintrilús; lu sgorle un tic, girevolant la tazze; 
po al torne a cjalálu, a nasálu, e finalmentri lu 
cercje, lu pacje, ... par dile dute: lu studie. Pecját 
nome che qualchidun al é dür di gnuche e al à bi- 
sugne di studiálu putropis voltis! E alore, par duc' 
(venastai pa ju inteligjenz.e pai starlocs), ve” ca 
une des liendis di Baco, cjarine e graziosute tan- 
che avonde. 


Duc' sa che Baco, come dal rest un grum di 

"miezis figuris" de mitologje, al jere un bastar- 
dut, nassút-fúr di une des tantis scantinadis amo- 
rosis di Gjove cun fantatis qualunche (un “figlio 
del peccato”, come ch'a disaressin 1 puritans di 
vué!). 

La divine Junone — la só siore - lu ven a savé 
qualchi an dopo, co 'e viót un sclopon di frutin, 
biont e tarondut, a coruzzá e saltuzzá vivarós fra 
lis niulis dal so ream. Un davoi! Une pestefruzze 
di fà trimá dut l'Olimpo! Là sù però nissun si 
scompon, stant che chés divinitáz a" son aromai 
usadis a sintí (e a sapuartá) senis di gjelosie une di 
si e une ancje. Rabiose e sgardufade come une 
strie, Junone 'e clame Mercurio e j ordene: "Cja- 
pe-su il frut e puartilu für di ca. Tu lu molaras su 
la Tiare, ma cir un sit avonde lontan, che nol mi 
torni dongje”. E Mercurio al va e al fas ce che j è 
stát comandát di fà. Al puarte il frut su di une 
grande isule salvadie e lu bandone al so destin su 
la rive dal már. Baco, tal imprin, al tache a vai, 
come qualsisei frut de só etát; podopo al si fás co- 
ragjo e al scomenze a cjalási atór, a ciri alc di me- 
ti sot dai dinc”; "zurant su l'onór di só mari (ma 
po: cui 'erie só mari?) che un biel moment si sares 
svindicát di un tal afront. Une di, biel ch'al cja- 

minave sul savalon in cercje di capis, tra il vongo- 
là dal már e il businá di une bavesele jenfri lis 
brenis dai pins, al viót partiare un vuessut di ucel. 
Lu cjòl-su e al pense: “Puar ucelut, cui sa cemút 
ch'al é muart! Mangját di un falcuz o di une poja- 
ne, forsit? O par bocje di une bolp? O salocór 
muart di frét tal crüt di un unviár di néf? Cui lu 
sa!” Al va dilunc, cun chest vuessut in man e poc 
plui in là al cjate un altri vues, plui grant: un vues 
di leon. Lu racuei e al pense ancjemo: “E tú, co- 
me sarastu muart? Di sigür nissun ti à mangját, 
che duc' scjampe, co ti viódin. L'Omp - po staj - 
ch'al ti vedi mazzát, nome pal gust di copá. Ce 
brute fin, ancje tu!” Baco al impire il vuessut di 
ucel in chel d! leon e al continue a cjaminá, di- 
scolz, sul savalon clip. E ve'-là, un altri vues, plui 
grues ancjemó: un vues di mus. Baco, alore, al 
pense: “‘Puare bestie! Ce fin varastu fate, tú, che 
no tu às fat mál nancje a une moscje? Nome lavo- 
rát, in vite tó! E salocór, ti à copát propit la stra- 
cherie”. Biel ch'al continue pe só strade, al impi- 
re il vues di leon (cun dentri chel di ucel) in ta 
chel di mus; e intant al ti viót, puartát cence fal 
dal már, un stec. Un ramazzut ch'al someave sec, 
ma ch'al veve in ponte un butul fresc e sglonf, 

pront a sclopà, nome ch'al fos stát plantát. Baco 
al racuei ancje chel: “Qualchidun in algó — al 
pense — ti à crevát par "zuc e po butat tal mar, e il 
vongolá da l'aghe ti à menát fin ca. Cui sa mai 
dontri!” Al impire ancje chel stec tai vues po, stuf 
di 'zujá, al plante ché specie di racli in tun bar di 
tiare fofe, su di un ronc dapit dal bosc. Di chel 
stec, 'e reste für nome la ponte, cul butul. 

Su la isule, intant, il timp al passe. Simpri com- 
pagn, simpri chelistes: in plui di sgliciá di une sta- 
gjon a ché altre, dal cjalt al frét, nol pó sucedi al- 
tri. Un pós di agn dopo, Baco al si cjate a passá 
pes bandis di chel ronc. E ce ti viodial? Li ch'al 
veve plantát la bachetute e i tre vues un dentrilal- 
tri, 'e jere cressude une plante sflandorose, cu lis 
fueis di duc' 1 colór cjalz ch'al à il soreli di ché 
stagjon, e plene di pomis a forme di grignei lu- 
sinz. A’n’cercje un, di chei grignei. Dolz e savorit, 
al pandeve il sparfum dai flors su la viarte. 
A'n'mangje, di ché pome, fin a passisi. Po al pen- 
se di puartánint vie, une part; ma nol à dulà meti- 
le. Alore a'ndi strizze cu lis mans e cun chel struc 
al emple il so agan. Il soreli al e bielzà colát a da- 
mont quanche Baco, strac e passút, al rive tal so 
landri. Al si bute di pés su la cove e al plombe in- 

durmidit. A? passin cetantis 'zornadis prime ch'al 
si visi dal struc ch'al é tal agan. A'ndi tire un 
gluc, ma nol é plui chel: al à piardüt il dolz. Il sa- 
vór, cumo, al é deventát sec, garbuz, plui consi- 
stent; ma il sparfum al si é rinfuarzát e insiorát di 
gnovis venis, gnovis sensazions. Al nase, e duc' 1 
bonodórs de nature j travanin tal cjáf e tal cür! AI 
béf ancjemó un gluc, po un altri, e al si sint cori 
tes venis il calór madressint da l'istát. Al sint in- 
torsi une contentezze, un plasé che nol veve mai 
provát prime; e dal cür, ز‎ monte-su une voe mate 
di cjantá, di cori, di saltá! Al prove une sensazion 
di frescjezze e di serenitát, une mondisie di cjáf 
come dopo une biele durmide; al si sint libar e li- 
zér come un ucel! ... A chel pont, Baco al à capit 
dute la magje di chel licór. E di colp, si visà dal 
'zurament di svindic ch'al veve fat sul non di só 
mari quanche - frutin - al jere stát sbatüt-für da 
l'Olimpo come un cjan rognós. Al cjape-su duc' i 
grignei di che plante misteriose; ju strizze, al em- 
ple cul struc tanc" agagn ch'al veve parecját di- 
pueste e ju poe un dongjelaltri in fonz dal so lan- 
dri. Daspo chel tant timp, che lui aromai al save- 
ve, un sparfum "za cognossút j pant che la potorie 
dal svindic `e je pronte. Al clame dongje cun tun 

sivil un cjap di cicognis e ur picje su lis zatis un 
agan paromp. E ur ordene: “Vait e partait cheste 
bevande sul mont Olimpo!” Lis compagne cul 
voli biel ch'a si slontanin viars il soreli, podopo al 
tone cuintri il cil la só maludizion: 

"Beveit, beveit, divinitàz infamis, di chest li- 
cór striát! A'n'bevareis un tant e si sintareis vi- 
varós, legris, lizérs come ucei. A'n' bevareis an- 
cjemo e ur corara tes venis un spirt di vite, une 
baldance, une fuarce gnove che si sintareis dai 
leons. Ma no si contentareis, che la bevande 'e 
je masse golose. 'O continuareis a bévint, a bé- 
vint, fin che une strachérie strane, mai provade, 
us fasarà clopá i 'zenói. I vói us si fuscaran e si 
siararan dibessói, come par une grande sium. 
Une confusion dal diaul us jentrarà tal zarviel e 
un businament come in tun bòz us scloparà tal 
cjáf, e finalmentri si sdrumareis partiare un so- 
relaltri tanche mus sot di une cjame masse pe- 
sante. 'O ronceareis come purciz, someant un 
côl di cadavars dopo di une batae. E co `o varés 
polsát a dilunc, 'o jevarés — si — uariz e rimitüz 
in sest, ma il licór magjc al sarà simpri li, de- 
nant dai vói: striát, tentadór e maladet, par duc' 
i secui a vignil". 


201 





Fin ca, la maludizion di Baco; fin ca la liende. 
Ma al devi sei sucedüt, in chel ch'o podin tigni 
pal prin bacanál de storie dal mont, che tal bati- 
bui gjenerál un agan di chel licór al é colát su la 
tiare; e alore... 


(metude-jú di L. Mestron) 

Un on dai recuars di aga 


Uchi, davant a 'stu mur 
di timp sdrondenàt, 
quant chel nuia al somea 
piturá ogni roba, 

mi sinti un on dai recuars 
di aga: gorgs, rigui, fluns 
a’ màndin sù büfulis 
drenti di me, 

netant il torgu 

ch'i ai tiràt drenti 

cu li’ peraulis, cul vint 
mat di ogni di... 

E cussi i mi trovi 

a strenzi la nassa 

cul pes ch'al siga l'arzent, 
a sclapissá il mont 

ch'i ai atór di me, 

a sbruntá l'avigni 

ta 'na crosara di aga... 


(furlan di Bagnarole) GIACOMO VIT 

(IL VARMO di Puelit Nievo): 


La 'e vif int fuarte, sempliz e cujete... 


Là 'e vif int fuarte, sempliz e cujete, inlidrisade cui 
siéi tenars afiez a une tiare dure ch'e rint póc: là tra 
cumiérie e cumiérie al crés cun fadie l'olm gropolós, 
indulá ch'e si rimpine planchinut la vit che "za di an 
in an 'e madurive tai raps di ue nere il vin plui bon 
dal Friül; là, infin, a dispiet di dut 'e mene lungjs li- 
dris la plante siore dal morár, che tu lu viodis cun 
maravée cressi dret e lusint, e vistisi in primevere di 
ché fuée fine, slisse e a venis, che par so merit nature 
e art a' filin la plui biele sede dal mont. Tal miez di 
chest teritori di tantis fontanis di aghe, che salacór a' 
cjapin vite di sot la glerie vizzine dal Tiliment, 'e 
salte für une biele riviere clamade il Vár, cu l'aghe 
ch'e cór libare pai cjamps e pai práz, e po, come 
strache di libertát, si lasse siará di un pizzul fossór, 
d'indulà ch'e salte für cjantarine par cori-jú ancjmò 
jenfri il vert di boschetis di vencjár; e se s'intope 

Il vieri mulin di Glauni, sul Vár, al é deventát un mo- 
derno ristorant. 

qualchi volte te ruede di un mulin, s'e gjolt ancje di 
chest fat, in "zir in "zir lu fasse cun ligrie e po 'e 
sbrisse vie in tune ploe di diamanz e in gotis di mil 
colórs... 


(Trascrizion in lenghe di E.B.) 

Il cavalet fat apueste (cavariada) par distirá lis 
réz, come chés par strissiná il pés (la trata). 








LA FIE DAL MILITE IGNOTO 


Parochie dal Carmine, in Bordolèe, di canais. 
Simpri a cjace di matrimonis, funerái e batisins. 
Un matrimoni — massime — in plui dai confez bu- 
táz sul sagrát (che par cjapà'ndi-su a la svelte plui 
che si podeve si riscjave di fasi tibiá i déz!), al ole- 
ve di une buineman par cui ch'al siarvive Messe. 
E plui il matrimoni al jere di lusso, plui la buine- 
man `e jere “penge”. Si jere simpri in uaite par 
prenotási come 'zagos. Soresere, dopo dutrine, si 
olmave 1l muini ch'al lavorave in glesie: s'al fur- 
nive di rosis frescjs l’altâr majór e chel de Mado- 
ne, al jere segno che tal doman al sares stát un 
matrimoni. Plui in là cui agn (tai '50), al devente 
muini titulár Sergjo, un "zovin de nestre clape, 
che par passion al veve simpri sbisiát tes fazzen- 
dis di glesie. E tór di lui, une gnove schirie di ca- 
nais, a continuá la tradizion dai cjazzadórs di ma- 
trimonis. Un dopodimisdi, che Sergjo al jere in- 
dafarát a furni la glesie cun "bouquets" di rosis 
riciercjadis, un frutin, sempliz come la polente, j 
domande: «Sergjo, cui si maridial?» E Sergjo, che 

la veve simpri pronte: «Cemút: no tu sas?! No 
àstu let il gjornál?» Il sfuei! E cui lu comprave di 
chei timps? A'nd'jere un te osterie “Ai Parroc- 
chiani”, ma lu leievin nome chei omps... «No- 
jo!» E Sergjo: «Ben, tal spii in tune orele, ma no- 
me a ti. Si maride...». 

E vie di corse, chel canai, imborezzát come un 
soreli a damont, a pandi a duc’ i fruz la grande 
gnove: «Oh! Saveiso cui che si maride doman? La 
fie dal Milite Ignoto!!». 

... Benedete semplicitàt dai fruz di une volte! 


L.M. 

Lanternis e “mòcui” 


Ave Marie 
Mi bevarie; 
Dominus tecum 
Il bocál al vecho; 
Benedita tu 
Tricule sù. 


Requiem eterne, 
Bestie sta ferme. 


Rivá e parti, come il viaz ch'al cumbine la sorte e la vi- 
te dai umign. 
*G* 

CHE NESTRE 7 
BANDE 7, 


Strade blancje tra il vert des blavis e formenz 
palomps, pronz di seselá. E dopo, a colp, dut il 
mont: cjasis, cuelinis, aghe, cil, boscs, vignái, gja- 
linis, pins, cjans, gjaz, rosis, dindis, cisis, pavons, 
curtii e il riul. Dut il mont a li, cussi a colp di re- 
stá senze flát. 

Dut il mont a un slambri di paradis? 

E li no duc’ fruz, senze timp e senze etat. "Zuja 
'zucs vieris, "zuja cu la dindie, cul cjan e cui gjaz 
e cun lór fevelá. Bevi vin bon e mangjá polente e 
frico, salamp e formadi, butui di tale e cjane gar- 
gane sot asét. Lá a ...ciclamins daúr des cisis, e 
chel frut là, discolz, cori pardut e lá sù e jù pal 
pin tanche un sghirat. 

E "Zuan a dási un dafá mostro, ma cjatà distès 
il moment par cjapà pe vite la sò femine e tiràse 
dongje, cjarinàj i luncs cjavei bionz e cjalále tai 
vói in tune maniere che dome cui ch'al à ulút 
tant ben al pó capi. Un vivi di un altri mont, un 
mont di sium, un mont ormai tant lontan par nó 
e pür cussi dongje. 

E jo in chel mont par un moment o, cui sa, for- 
sit pa l’eternitàt cu lis aganis ’o soi stade, e tra 11 
vert e l'aghe dal riul il gno cúr si è piardút in un 
dolz ricuárt. 

Une agane, si, 'o volevi jéssi e restá cul gno Be- 
len, lassú, par simpri. 


EVELINE RIGO 

Si fás par mát di ... vivi! 


No covente, lafeno, la prionte 'es peraulis in- 
grumadis a Percút tal 1878 di pre Vigj Birri, po- 
sto che ché matetát 'e je simpri di ... atualitát. 


LA MATETÁT DA L'OMP 


Che l'omp al vébi intòrsi un gran di matt 
E jé tant clare, che anche senze ochai 
Lu viodin duc, e lu dimostre il fatt. 


Ma il matt plui grand, che al mond al sei stád mai, 
L'é chel che al dis che simpri l'é stad savi, 
Senze fá matetaz né poc né mai. 


In cuant a me, dal di che o' scomenzavi 
A capi di vé '| chaf sott il chapiell, 
Lu ài doprád a la mate, e no mi giávi. 


Mi àn simpri tignüd ditt che il mió cerviell 
Varess podud ben fá cualchi buláde, 
E scuasi paré un genio di cartell. 


Jo 'o stavi zito, e, al plui, mieze ridade 


Ur fasève capi, se no erin gnocs, 
Che 'o intendevi di bati la me' strade. 

I CREDE ESSER PIV SAVIO DE GLI ALTRI, QVELLO ” 
E PIV PAZZO DI TVTTI. 

Perche il Saggio de'Saggi esser presume, 


Il pui folle Set tu di luiti Zelle 


Se non empion tua menie altro. che fumi 

Forsi e vévin reson, cun duchi flocs, 
E mi insegnavin ben, di vérs amis; 
Ma ce zóvial?... Provait a sei pilocs, 


E che us mòstrin il múd che si arrichis: 
Cuand che no vés te cóce un gran di sal, 
O sarés simpri mal montás e sbris, 


E 'o lassarés la piel in tun fossál. 


DON LUIGI BIRRI 


(Pagine Friulane, an Il, 1889) 1S 

No ài póre de sere 


Se ogni vite 

€ art come une lum 
fin ch'e pó 

o fin ch'e scuen, 

trop vueli restial 

te mé citute viere 
incrostade di fum? 

E trime la flamute, 

‘e va... e ven 

smávide come il sanc 

fe vene. 

Ma simpri al spere 
l'uman 

tocjant un dét tal vueli 

di no acuarzisi piz 

ch'a 'n' reste apene apene. 
E alore, 

te mé lum, 

trop a 'n' vanzial usgnot? 
...Cagnere! 

co no ài póre 

de sere. A.P. 

LA SCUELE VIERE 


Quanch'o vevi finidis lis scuelis elementárs, a 
cjase mé, si ere dát dongje il consei di famee par 
decidi dulà ch'o vevi di continuá a inscuelámi; 
cui mi oleve mestri, cui razonir, cui perito agri- 
mensore, valadi geometra, mé agne Rose predi, 
mi vares lassát dut, e cussi vie. 

Le à vinte gno pari mandanmi ae “Scuola Pro- 
fessionale di Avviamento al Lavoro Giovanni da 
Udine". 

Scuele gnove a chei timps, grande cun tanc' re- 
parz dulà ch'o imparavin tanc' mistirs; il cors al 
durave tre agn, dopo a 14 agn nus davin 1l diplo- 
ma e si podeve lá a vore dal mistir che nus plase- 
ve di plui, opür continuá a studiá a Triest dulà 
che si vegnive für perîz mecanics. 

In cheste scuele oltre che talian, storie, geogra- 
fie, matematiche, fisiche, "scienze naturali" e ige- 
ne, tecnologje, disen, francés, cjant, religjon, 
gjnastiche e culture militár, 'o imparavin ancje a 
fà 11 marangon, a tirá di lime, a lavorá il fiár batüt 
e tal soteraneo a modelá l'argile; l'ultin an si tur- 

nive e si saldave autogeno. 

Di un scûr a chelaltri: des vot di matine a misdi 
e des dós fin 'es sis di sere; si cjatave ancje il timp 
par studia e divertisi e la domenie, se no jerin 
adunadis dal fassio, si podeve ancje polsá. 

`E voleve dome la nestre buine volontát par lá 
in ché scuele e massime par chei fruz ch'a vigni- 
vin dai país al jere un sacrifizi tant grant. Tanc' 
scuelárs di dodis e tredis agn a’ rivavin jú di Tar- 
vis, Pontebe, Resiute, Muez, Glemone e a' vigni- 
vin sù di Cjasarse, Zarvignan, Pieris, Monfalcon: 
si jevavin 'es cinc di buinore e a' rivavin a cjase 
es nüf di sere. Chesc' fruz a’ jerin i plui bráfs, 
parceche a' vevin timp di studiá in treno intant 
ch'a viazavin, no come nó di citát che si jevavisi 
l'ultin moment. 

Jo 'o crót che chei fruz a? vedin scomenzát ado- 
re a prová ce ch'al oleve di movisi e sacrificasi 
par impará alc ch'al servive par cuistá la bocjade 
e forsit là pal mont come ch'a fasevin i lórs paris. 

In tes classis si jere in corante di nó e in aule al 
jere dut un cidinór e guai a no stá atenz. 

Ancje se jere tante dissipline qualchi buzare la 
vin fate ancje nó par mostrá che no jerin tant 
gnognos. 

Une des tantis che mi visi 'e je ché de letare mi- 
natorie. 

Al jere 1l prin trimestre e ché di talian, si ju cla- 
mave cussi 1 professórs a secont de materie ch'a 
insegnavin, nus diseve cemút che si veve di scrivi 
una letare; curte, 'e predicjave, senze “orrori” di 
ortagrafie, in biele scriture e soredut firmási sim- 
pri, parceche lis letaris minatoriis jé lis brusave 
senze viarzilis. 

Gusto al jere saltát sù disint che a cjase só a' 
spietavin seneós chés letaris e che guai se no ri- 
vassin! 

Duc' ridi! Dopo si e spiegát: so pari al faseve il 
minatór tal Belgjo e lui al crodeve che lis letaris 
minatoriis a’ fossin chés ch'a scrivin i minators...! 

Finit di ridi par lui ’o jeri saltàt sù jo disint a la 
professore: 

— “Ma signora come sá che una lettera e ano- 
nima se non la apre?" — 

Mi veve cjalát di brut e capint di vé dite une fa- 
lope, mi dis: 

— “Stai zitto e stai più attento!" Parce?! 

Jo 'o continuavi a tontonà insieme cun altris e 
jé stufe mi sberle: 

- “Basta! Prendi la porta e vai fuori!" 

Jo, cjapanle in peraule, la ubidis, mi jevi dal 
banc e ’o cjapi sù la puarte come ch'e oleve la 
siore, (par fente) ma cheste benedete puarte 'e ven 
für dai cancars e se no fossin stáz 1 miei amis a 
dami une man `e sares colade parsore dal taulin 
de professore. 

Conclusion: il diretór mi à ““preát” di stà tre dis 
a cjase, di tornâ compagnát dai gjenitórs e cinc in 
condote il prin trimestre. 

'O jeri ben metútl Di bon che in chel an mi an 
mandát a Rome a messedá la sclope denant dai 
parons d'inchevolte e il gno capo dal fassio al à di 
vé metude une buine peraule, ma ancje daür dai 
conseis di gno barbe Talico che mi diseve di jessi 
mancul radigo e cussi ’o vevi fat la pás cun la 
professore ch'e durà par simpri. 

In cheste scuele a’ jerin cinc bidei, Carlin al je- 
re il capo, altris tre cul lór sorenon e un ch'al ve- 
ve il nás tant grues ch'al someave une panole e nó 
si lu clamave cussi; chest bidel al jere ا1‎ plui sevér 
di duc' e nó si tentave di fáj duc' i dispiez, si ten- 
tave, ma plui di qualchivolte nus squajave, al 
pandeve al diretór e cussi 'o vignivin cjastiàz. 

Al e stát propit “Panole” che mi à fat regalá tre 
dis di fieste dal diretór. Eco il parce: sot dai re- 











parz, dulà che si lavorave, a' jerin logáz 1 arma- 
ruz, si veve ognidun il so siarát cun luchet, dulà 
che si pojave 1 vistiz par mudási cu lá tute par la- 
vorá in oficine; in chei locai coventave impiá la 
lús sotvie e l'interutór al jere parsore. Jo j dis a un 
gno ami: 

— “Astu di sintí la sirene?" — E *o distudi la 
lús... 

'O podeis dome imagjnàsi l'urlo di un centenár 
di fruz dabàsi 

'O torni a tacá la lûs, subit il zito, `o torni a di- 
studále: urlos! 

E cussi par tre-quatri voltis cun grande gjonde 
di chei ch'a jerin cun me parsore. 

Sintint chest davoi al capite Panole, mi cjape 
pal cupin e mi mene dal diretór che mi mande a 
cjase par tre dis. 

A. misdi, dopo quatri oris di studi o di vore, 'o 
vignivin für di scuele cun la fan dai ’zovins e li 
nus spietavin i rivendicui cul cjaruzzut, cun la ve- 
trine pojade sul cavalet, chel dai petorai cun la 
pignate o chel dai caramei cui golosez mitüz sun 
tun plat ch'al ’zirave poját parsore di un baston: 
"o crustavin bagjgjos, stracheganassis, carobulis, 
pomis, fritulis e alc altri. 

Si spindeve chei quatri carantans che nus davin 
a cjase par cjoli alc ch'al podeve 13 dismenteá la 
fan fin tant che si rivave a cjase. 

Un di chei rivindicui si lu clamave Pico par vie 
ch'al jere lunc e sec cul nás a spizze, für de barete 
j vignivin für quatri cjavei blancs, al stave in pins 
pe grande pratiche... al veve une cjase in borc 
San Lazar dulà che lis pantianis lu puartavin in 
carozze. 

Ce tanc' dispiez che j fasevin e tant trisc' che si 
jere par lá cuintri di un omp ch'al jere tant bon; j 
ribaltavin la vetrine, j puartavin vie la barete, 'o 
fasevin fente di scjampà senze pajá e lui nus core- 
ve daür berlant. 

Une di, sintint la confusion che si faseve e lis 
berladis di Pico, al ven für il diretór disintj ch'al 
pandi cui che j fás bati la lune; lui sustát j disé: — 

"Lassi stare signor diretore che sono tuti miei 
amici somiliano miei figli" — Puar, nol jere nan- 
cje maridát! 

In ché scuele a’ jerin ancje frutis, une dozene in 
dut e quanche nó si lave in oficine lór a' làvin in 
tune cjasute a impará “Economie domestiche”, li 
a” imparavin a fá di gustá, a gugjá, a ricamá, a 
pontá, sopressá e dut chel ch'al coventave par fà 

biele figure, un doman maridadis, cun la madone 
o cun lis cugnadis. 

'O ài vüt stát ancje jo in classe miste; in un an 
no ài mai fevelát cu lis frutis: no si podeve! Une 
professore pedimentade, tant brave e dolze nus 
diseve: — “Non fate gli stupidi con le bambine, 
avete ancora 11 latte sulle labbra" -. 

Tal ’37 la scuele "e à cambiát non in Regio Isti- 
tuto Tecnico per costruttori Aeronautici (R.I- 
.T.A.) Antonio Locatelli; vuê in te scuele viere 
Giovanni da Udine in Via Manzoni 2 al é l'Istitu- 
to Professionale di Stato Giacomo Ceconi. 


SERGIO VISENTIN 

XI 





+ | M DUC'I SANZ 
2 M 7 
3 J S.Silvie © 
4 Y S. Carli Borromeo 
5 S Ss. Martars di Aquilée 
+ 6D S.LENART 
7L S. Ernest abat 
8 M S. Gofrèt vescul 
9 M S. Oreste 
10 J S. Leon il Grant $ 
11 V S. Martin vescul 
12 S S. Josafat 
+ 13 D 5. DIEGO 
14 L S.Clementine 
15 M S. Albert il Grant 
16 M S. Margarite 
17 J S. Lisabete di Ongjarie 
18 V S. Odon abát 
19 S S. Matilde muinie 
+ 20 D S.OTAVI 
21 L Madone de Salút 
22 M S. Cecilie vergine 
23 M S. Clement pape 
24 J S. Crisògun di Aquilée 
25 V S. Catarine 
26 S S. Dolfine & 
+ 27 D PRIME DI AVENT 
28 L S. Mansuét 
29 M S. Giralt abát 
30 M S. Andrée apuestul 





Une belance di pescjarie, dai prins dal Nufcent, 
regalade al Museo da 'Zuan Raddi, +1 
Ninaca. 











SINTUDIS IN BUTEGA 


Contis plenis di spirt o, mior, spiritosèz, che 
par talian si disaressin “barzellette”, son simpri 
esistidis e simpri esistaran ancia ca di nualtris: al- 
trimenti, pensèt ben, se vita fos? Il problema, pe- 
ro, di chistis contis °l è che devin frontà e adatassi 
al timps che cambin, val a di cun la moda, cun lis 
machignis vignudis-fur cun la civiltát moderna, 
cun lis gnovis peraulis che chista evoluzión, par 
no di rivoluzion, ti impon di prepotenza, tant che 
duc' i lengaz devin sfuarzási, par fassi capi, di 
cioilis sü come che fossin fiis di anima. 

Poben chistis gnovis peraulis, chisc' gnofs neo- 
logisms, nassin e vanzin, par esempli, tal ciamp 
da malatiis e ta chel da medisinis, senza conta 
chel da eletronica dulà che i meracui son di ogni 
di. 

Ma vignin dongia par spiegassi a se che uares 
dius cun tun par di contis che somein plenis di 
spirt, ma che invezi son storiis veris, sintüdis in 
butega. 


Dal farmacist 

Client: - Par plasé che mi dedi chista medisina — 
Farmacist: — Ja la “autocertificazione”? — 

Client: — No! Jai il diabete! — 

Farmacist: - Diambar, che mi dedi alora il "bolli- 
no” — 

Client: — Bravo! e gi lu darai a lui dopo che jai fat 
tre oris di fila par velu? - 


Ta butega di radios 

1° client: - Che mi scusi sior paron, varés un ara- 
dio che no feveli di uéra? — 

Paron: — Chista po `l è buna, ma no gi basta zirà 
la manopola e cambia stazion se no ul sinti 1l 
"giornale radio”! — 

1” client: — No! no!, no mi ja capit. lo uli vé un 
aradio che no feveli propit di uera. Pussibul che 
cun tantis aradios che veso no esisti una di ches 
che uli vé jo? - 

Paron: — No sai propit se digi! — 

1° client: — Che mi consei almanco una butega 
dulà che podares ciatalu! - 


* * * 


2° client: - Che mi fasi viodi un biel registradór — 

Paron: - Che viodi su ché scansia. Là son tanc' e 
di dutis lis misuris! — 

2° client: - Chist mi lares ben! Mi garantis, pero, 
che registra ancia la vós dai muarz?! — 


Dal oculist 

Clienta: — Dotor che altra di ja dati a mé cusuvri- 
na un par di ociai cussi boins, ma cussi boins che 
cumo viot benissin!. Che mi dedi un par ancia a 


me. 
Dotor: - Ben, ben, viodarin! Che mi disi, se tantis 
diotriis ja? — 


Dotor: — Bon, bon, jai 'za capit, che provi chist 
par di ocial. — 

Clienta: - Dotor, viodi dut fusc! — 

Dotor: — Alora par je gi larà ben di sigür una dio- 
tria e mieza. — 

Clienta: — Po si capis dotor, no viot se magra che 
soi! — 


LUCIANO SPANGHER 

PERAULIS SCLETIS 


A Cosean, sot il puarti da l'ostarie di Veroni- 
che, in biele viste su la parét di gjestre, si lejeve 
"za tanc" agn chesc’ viars (seancje metúz ju par ta- 
lian) suazáz cun tune vít piturade cun semplici- 
tát: 


“Chi si vent vin di bon savór 
e di chel che nol à un franc 
s1 sint subit il trist odór. 


A fà credit al e un erór: 

si piart 1 béz e l’aventôr. 

Cjárs amis cun gjonde entrait, 
ma prime di là für pajait.” 


Une pinelade di blanc, forsit fastidiose de rime 
e fiduciose che cumó duc' i aventórs 'a sedin... 
sprofumáz, 'e à parát jü vít e poesiute ma, parie, 
ancje il blec gjenuin di une savietát concrete, co- 
loride di peraulis scletis. 


'Z. OSUALDINI 

Si fás par mát di ... vivi! 


Une détule morbinose ‘a cisiche (!) che dispes 
in doi, tal matrimoni, si é dibessói e che dome 
in tre si fasisi compagnie. 


SE'O CROD AL UESTRI AMOR... 


Se 'o cród al uestri amor, taiaimi a fetis 
no che vedi ta l'anime | velen, 

ma scoltaimi, fantatis benedetis! 

I domandai 'ne volte su le puarte: 


fantate me, fin cuant mi orátu ben? 

e jé poiant el chiaf sore '| gnò sen 

mi ha rispuindut: fin cuant co' sarai muarte. 
E jó i crodevi dutt... ma dopo un més 


a un scior ca l'è rivát cun doi chiavai 

i à ditt le stesse náine, che savés. 

Anzi mior, i diseve: 'o ti amarai 

plui de vite e de lis e 'I puar gnò cur 

l'é dutt par te: cence di te jó mür. 

Se o cród al uéstri amor... che 'l folc mi trai. 


A. BAUZON 


(Pagine Friulane, an XVII, 1905) "S 

del 





GNA ۸1 


Gna Màridi ’e jero nasciudo tal paîsc di Fors e 
Davuatri tal 1840; lu só vior nom di batisim al 
ero Maria Vidale, la int la clamavo cussi parvio 
cu lio 'e discevo simpri che no varés maridát, e 
cun che scúso 'e jero passado par gnà Maridi. 

'E stavo tar uno cjaso vecjo, frosenado di cjalin, 
dingjo la gliscio di San Laurinc'. Lu so mont, lu 
so vivi, al ero dut in tór uno stanzo ch'a 1 servivo 
da durmi e mangjá in compagnio di doi cjagnuz 
piciui, sot lu jet la gabio dai cunins, in bando in 
piergol las gjalinos, par vio lu óf fresc ogni di, e 
ator pe cjaso quatri gjaz ch'a i fascevo compagnio 
tes lungjos zornados d'invier. 

In timp d'isciudo, tu la vedevos pai práz cul 
gondol a gembá jerbos par fà frito: grisciulon, 
pontos di urtios frescjos, fanúali, che sares la spi- 
nagio salvadio che nasc' tal gras dingjo iu misci- 
lins di ledan, la buragio di ort e radic di prát, du- 
tos jerbos, 'e discevo lio ches rinfrescjavo ben e 
nomal lu cuarp. 

Ma i pensi jo, cu ero pùoc da rinfrescjàsi cun 

chei mangiás màgris-màgris di un viac’! 

La sero ’e bevevo un sclip di lat, che sò nevuot 
Piári fàri ai mandavo jú par Rigjno só fio. Uno 
not la cjatà pojado jü sul barcon, credint che fos 
indurmidido la clamà: - Gnà Maridi, cj poi lu lat 
sul camarlin — ai discé, ma cencio rispuesto; lu 
Signüor la vevo clamado cidino, cidino cun lui 
cencio disturbá nisciun! 

L'unico ereditát cu iu nevúoz 1 cjatár sot lu jet: 
dós piecios di formadi che gnà Maridi, cencio 
penscions, 'e vevo sparagnát pe só véglo e pal fu- 
nerál! 

Passáz alc di agns e achi 1 cjacheri 1919-20, la 
Pedako, uno femeno dal borc di Cjamp 'e va a ce- 
ri las vuoros par puarta ju lu fen cul gei de ‘‘Bielo 
Navo”, uno palo sot lu Cjadin, a dós oros di pedu- 
lino dal paisc'. Biel a buinoro Rigjno dal Fári (ché 
fruto che 1 puartavo lu lat) a s'invià par là a cla- 
mà chés átos femenos: Mario di Mondo, Garitin, 
Mabile di Branco, Ano e Santino di Rauter. Ri- 
vado sot lu cjampaniali 'e sint bati las trio e al ero 
imò not, 'e jóc jesci dal porton gnà Màridi, lungjo 
e secjo, cul fazolet niari ingropát sot la barbo e 
cul gei sü pé scheno; sci met tal miec' de strado, 
jo 1 volevi domandai dulà che levo a toli fen, ma 

no mi lascià cjacherá, invezo mi buscià, uno mú- 
so friodo, glaciado como un clap di marmo, un 
sgrisul di friot mi vevo travanát lu fil de scheno, 
nencjo lu timp di pensá cu lio e jero muarto da 
un piez, chi la jôc spari tar un nul... 

Jo duto strassameado de póro e cul sanc gla- 
ciát, fermo tal miec' de strado par vedio ce andro- 
no che vevo cjapát, ma nujo, i vevi imó lu riguart 
de só múso friodo su pe mé; dal grant spach 1 vevi 
stát uno dadóno cencio passá par chéi trois pe 
póro di cjatálo imo. 

Pré Milio Gottardis, in chel viac’ priadi al For, 
a mi vevo det di preá un grum par che animo che 
sci ero manifestado cussi, parcé che vevo bisigno 
di prejéros e ch'a sci cjatavo imó in tes penos dal 
purgatori! 


(furlan di Fór Avoltri) NOVELLA DEL FABBRO 

Il timp 


Il cjáf tal pugn 

par strengi pensírs 
ch'a svolin lontan 

... lontan dulà 

che il timp no l'à timp 
di cori daár al passát 
... dulà che i ricuars 
a' son realtát 
strafonta di siums. 


Tu sameis verda 

di ains. 

Su las mons la neif 

‘a tapona las cretas 

ma ju ta valada 

la gnot 'a é dolcia di fücs 
... ridi cjalt di matéz 
vous ch'a passin sot vous 
tal scúr dal patus. 

Il timp no l'a timp 

di cori daür al passát. 
Tal pugn una grampa 
di sium. 


LUCINA DORIGO 

PENSIRS 


Cu’ Pan gnôf sin obleás a sta’ unavóra plui 
atenz su lis stradis. 

Al gnóf codis al proviód multis saladis par chei 
che no stan a lis regulis. 

Ancja chei che van a pit scugnin badá par tra- 
viarsà la strada. 

Trenta mil francs di mülta se si passa li che no 
son lis strichis pedonáls. 

A Craui cumò no san se fa, parce in pais stri- 
chis no ’nd’è di nissuna sorta. 

La int che vuel passà la strada sensa paura dai 
carabiniris, j tocia lá biel plancüt par sot fin a Daël: 
li si che son lis strichis par traviarsa la strada. 

Al Sindic dal Común, svèlt, par vigni incuintra 
a la int, soradüt interessát a contentà chei di 
Craui, si darà subit da fa. 

In póc timp al proviodarà di fá lis strichis a S. 
Vit, cussi chei di Craui par passà la strada no co- 
venta che ledin für Comün. 


(furlan bande Daël) EDO BILLA 

Si fas par mat di ... vivi! 


Insumis, par gjoldi sul serio la libertát e parási 
di sdrondenadis, un cortesan al à di stá lontan 
de cort e ... dal curtil. 


او اسر Ree‏ رھ ط× 


e i onôrs e i banchez e lis grandezzis, 
l'aur e l'arint e ogni gran’ dignitát. 


Jo lassi a cui cu vül chestis dolcezzis, 
e siben la furtune mi é contrarie, 
joj al induár quan'che mi fás cjarezzis. 


Pür cu Cerere ogn'an mandi in ta l'árie 
san lu balzül, e puéssi, a l'ocorenze, 
fa la mé colazion in te panárie; 


pür cu Baco mi féi biele aparenze 

di brantiéi plens in tal mio foledór, 

e ch'o viodi a strizzá la quintessenze, 
rinunzi Franze, Spagne e Imperatór, 

ch'a si rómpin lu cjáf tant diàul ch'a vuélin 
chjo no vuéi lami a fà mazzá par lór!... 


ERMES DI COLORET 
Dutis lis stampis ch'a spéglin un mût di vivi 'a partegnin 'e ricolte 


Stampe popolari italiane. (Dal XV al XX secolo), par cure di P. To- 
schi, Electa, Milan 1964. 


*S* 

Alba tal Lémit 


Ta l'aga che adasi si mouf 
spetant il salt di spluma 
dai mulins di Boldara 
il veciu pesciadòur 
sciampàt al sun 
tà na barcia di passiensa 
al ponta un grun di viars 
tal am da la só zornada. 
Plan suturnu da la Bassa 
cun tun svual di lodulis 
ch'a ciàntin di pràs e mielmis 
ta l'alba penza di vapòurs, 
al rivarà di bot 
filtrant da li’ ciarandis 
il businòur dal on 
e lajù Puart al si svearà 
cul damasco luzint dai mercians 
vignùs da un empori di popui 
peas ta li’ alis dal Leon. 


B. MARIUZ 

CARATARS 


Al jere un piez che no si lave a Sapada e cussi, 
in ché domenie, ’o sin partîz par chel biel país tra 
Cjargne e Ciadovri, che lassú a' clàmin Pladen. 

Dopo pojade la machine, 'o vin fat une biele 
cjaminade su la cueste dal Siera, une grise e mas- 
sive mont ch'e domine Sapada. 

Bielplanc ’o sin riváz avonde ad alt e par cjapá 
un fregul di flát, insieme cu la femine si sin fer- 
máz a cjalá il país e lis monz dulintór. E — cuissa- 
mai parce — mi à vignüt adamenz il ricuart di ché 
stesse rive, fate tun'etát plui verde, quanch'o là- 
vin a passá lis feriis in ché valade di paradis, cer- 
niere apont tra Friùl e Cjadovri. 

Inchevolte 'o vevi gno fi secont - un témul sui 
quatr'agn e sui quindis chilos — che j plaseve si di 
cjaminá, ma no di rive-sú. 

E cussi, quanche si lave a foncs bande Siera e 
tór misdi si veve di torná a cjase, si veve di vigní- 
jú fin li de aghe de Pláf e podopo torná-sü fintri- 
mai al borc disore, là che si cjatave la cjasute ch'o 
vevin fitát pes feriis. 

Ogni di, co si rivave ae Pláf, gno fi nol voleve 
savent di fá ché rive: al voleve montá a sachemu- 
le e fási puartá di me. Jo 'o fasevi bielzà avonde 
fature par gno cont e lá-sú par chel troi, in miez 
dai práz e sot il soreli di misdi, figurási cun chel 
pés sú pe schene. A ogni müt, par no inrabiámi 
cul frut e ancje cu la femine, m'al cjapavi intormi 
e lu puartavi sú. 

E dàj une e dós e tre voltis, une biele di mi soi 
stufát e j ài dit al temul: se no tu vegnis sü cu lis 
tós gjambis, tu restis li, bessól e senze gustá. E vie 
jo, daür de femine e de frute, fin ae nestre cjase in 
somp ae rive. 

Poben, in ché di, sot il soreli di avost, 'o ài scu- 
gnüt fa la rive dós voltis, parceche gno fi al jere 
fat cussi e ancje lui, de Pláf no si jere mot. 

E in chel *zúc di pinsirs tra passat e presint `o ài 
podüt fa cas che, cundut ch'o vessin fat la rive 
bielplanc, 'o vevi fate centante plui fature vué, 
bessól, che inchevolte in doi! 


L. VERONE 

LEZION DI CONZ 


Tai timps ca lavi a scuela jó, ven a stai zirca 
sessanta ains fa, 11 metodo par impará a lei, scrivi 
e fà di cont, `l era anciamó basát su antighis re- 
gulis didatichis, ca scomenzavin cun l'*asta" e il 
“fileto 

Planc planchin si imparava a scrivi lis leteris 
dal alfabèt, a metilis adun e formå cussì lis perau- 
lis semplizis, e via indevant fintramai a savê lei e 
scrivi coretamenti. 

Cui numers `l era un póc plui difizzil, sedi tal 
scriviu, sedi tal dopraiu ta quatri operazións. 

Mi ricuardi di un mé compagn, ch'al era parti- 
colarmenti imbroát a impará a scrivi il numer 
doi, e `l veva bisugna di lungis lezions ca so nono, 
contadin, gi tigniva, dopo zena, su chel numer 
malandret. 

Pa particolaritàt di chistis lezions, merta tra- 
scrivi una par intir. 

Intant ca il frut `l veva "za ben strenzút tra i dês 
il lapis, il nono | scomenzava a deta cussi: 

— Lizermenti a für, a für, a für; in su, a man, a 

man, a man; ciáf grant, ciáf grant, ciáf grant; in jú 
a für, a für, a für e uoo-ò. Via dret a man, a man, 
a man; un frighinin in su, a planc e uoo-ó! —. 

Chista la “didatica” pal doi. Jo ús lassi imaginà 
ché mituda in jessi par fági impará il nevót a scri- 
vi chei átris numers! 


A.G. 

XII 


S. Eligjo 

S. Cromazi di Aquilée 
S. Francesc Saveri 
SECONDE DI AVENT 


S. Dalmazi 

S. Nicolau di Bari 

S. Ambros vescul 
MADONE DI DICEMBAR 
S. Sir vescul 

B.V. di Laurét 

TIARZE DI AVENT 


S. Joane di Chantal 

S. Luzie 

S. Zuan de Crós 

S. Albine 

S. Florean 

S. Lazar 

QUARTE DI AVENT 


S. Dario 

S. Libar pape 

S. Pieri Canis 

S. Flavian 

S. Francescje Cabrini 

S. Irme badesse 
NADÁL DAL SIGNÓR 


S. Sijefin Martar 
La Sante Famee 

Sanz Inocenz 

S. Tomás Becket 
S. Davit re 

S. Silvestri pape 


ہے صن 


ZO‏ سو ےم تن 


سے A‏ تس ہے 9 ST‏ ہ مان 

Il géi de mangjative (sesto dela mésa) che lis femi- 
nis 'a puartin ai pescjadórs; su l'incerade dal cu- 
viart il "bol" ch'al palese la famée. 








MERACUI 


Al jere 'zovin, plen di buine volontát e, par fà 
biele figure o par impressioná la int, al jere puar- 
tát a ingrandi lis robis, parceche in ché maniere - 
al pensave - al sares rivát a cunvinci miór ancje 
chei che no fasevin masse tele cu la glesie. 

Si, parceche don Gjldo al jere un predi, e al fa- 
seve il capelan tun pais de plane furlane dulà che 
si cjàtin tantis risultivis. Une volte, al diseve don 
Gjldo, la int 'e veve cetant plui rispiet pai predis, 
e nó come in di di vué che i "zovins capelans co- 
me lui a’ scugnivin sglonfále un póc par riclamá 
l'atenzion dai parochians. 

E cussi, te setemane che il plevan al veve scu- 
gnüt lá a Darte pe cure de aghe, don Gjldo al fo 
libar di spiegá il Vanzeli. 

'E jere la domenie disesietesime vie pal an, e ri- 
vat ا1‎ moment de predicje, al scomenza a fevelá 
dal meracul dal pan e dal pes. 

‘O vés duncje di savé”, al taca dal pulpit, “che 
Nestri Signór Jesú, vignút jú de barcje e metút pit 
a rive, si fermà, al jevà il cjâf ad alt ...", a chest 

pont il capelan si impapina, al deventa ros e al 
continuà *... e cun cincmil pagnuz e doimil pès al 
rivà a passi cinc personis, véso capit?”. 

Finide Messe, Turo, un di chei simpri atenz 'es 
predicjs e simpri pront a cjatà in fal 1 predis, al 
fermà il capelan biel ch'al vignive für de sacristie: 
“Orpo, siór capelan, mi semée che cheste volte la 
vedi contade un póc gruessote”, j disè Turo "o 
sares propit curiós di savé cemút ch'e àn fat in 
cinc di lór, a mangjá dut chel pan e chel pés senze 
sclopá”. 

E il capelan, simpri pront di peraule: “Ale li il 
meracul!”. 


REDENTO BELLO 

BUGADIS 


"A Palazzúl — al conte Silvano Venturùs — al 
vignive une volte a vendi il pés un ziart Gjovanin. 
Ma "za agnoruns indaúr, ch'o jéri ancjmò frut. Mi 
visi ch'al lave sú e jü pal país a vendilu cu la ca- 
riole. E se no lu vendeve dut in ché di, al tornave 
a puartálu ancje il di dopo. E avanti cun cheste 
cariole! “Gjovanin, j disé une di un, mi pár ch'al 
e strac chel pès li”. E Gjovanin: “Eh, benedet, 'o 
soi plui strac di lui jo!”. 


Sar Tomin di Codroip, ch'al vif 'za ormai di 
tanc' agn a Udin cun dute la famée, si cjatave 
ogni sere al Circul ACLI di vie Aquilée par bevi 
chel taj in compagnie e fá une partide di briscule 
prime di cene. “Cumò - al contave chealtre di — 
no pués plui lá. Un dai miei doi aversaris, ch'al 
veve 96 agn, ma s'ai puartave unevore ben, al e 
muart di colp e al à lassát bessól chelaltri che di 
agn a'nd'à 93". Ducjdoi originaris di Socléf a' je- 

rin ancje tant amis, ma chel di 93 nol è lát al fu- 
neral dal ami. “Parcé no sestu lát?, j ai domandat. 
Parceche tant, al à rispuindüt, lui nol po vigní al 
gnol”. 


E.B. 

Madona da la Stangiada 


In rissiés i cor cul vuli a compagná 

li fuéis di poul e acassia ch'a 87۵ 
tai scjalins da la Madona di Strada. 

Li cónti e i no rivi a savéi quantis ch'a son. 
Ma Tu Madunuta Ti sas ch'a no son 
fuèis ma spins gros di màris ch'a vignèvin, 
ch'a végnin a cunfuartàssi domandant 
jutori pal fi in uera, pal omp bintar, 

e uei pal nevòut drogát, fia separada 


Madunuta scolta ches máris, conta 
ches fuéis e no lassá ch'a si marsissin. 


O. COLUSSI 

ROBIS CUL COTUL 


Te crosere di Gradiscje par lá a Romans, si cja- 
te une tabele stradál cun cheste scrite: via VEN U- 
TI padre e figlio. E il spirtusant 11-7٦ 


Cjans e cristians 


Il més di maj passat ài menat il cjan a fa la vas- 
sine cuintri la rabie. 'O soi rivát intór lis undis e 
mieze in place, quan'che il mont al jere in calme. 
Il veterinari mi berghelà per vie de ore a fil e an- 
cje parce che i cjans no si menin atôr a pati, tal 
cjalt: 'e je une crudeltát! 

Mi soi scusát priontant che prime di vegni in 
place 'o vevi fát bevi aghe al cjan. 

11 27 di luj, a dós daspó misdi, 'o ài puartade 
mé mari di 82 agn e plene di magagnis, su apon- 
tament, a fà un test cardiologjc tal ospedál di San- 
denél a 25 km di cjase. La temperature 'e rasenta- 
ve i 36° di cjalt. Podopo, il 17 di avost, simpri par 
apontament, le ài puartade a une visite di control 
tal ambulatori de USL a Udin, a misdi in pont: il 

cjalt al superave 1 30”. Nissun miedi al à vút il co- 
ragjo di dimi ce che mi veve dit il veterinari. 


* * ck 


Matarans di ostarie 


Te ostarie, si sa, 1 omps fra un taj e chel altri a’ di- 
scorin di tantis cjossis e ancje des lór feminis. Une 
sere Carlin, ch’al veve rivát a distuda la sét, al disè: 
«A’ contin che une femine di sest `e ten-su tre cjan- 
tons de cjase; ma no je vere: al è capitát il taramot e 
duc’ 1 quatri cjantons de me cjase a’ son coláz!». 

Anzul, ancje lui oramai cence sêt, al zontà: «Jo che 
'o ài di tornà a fä-su la cjase sdrumade dal taramot, o 
ai decidùt di fale taronde par sparagnà la femine, che 
no vedi bisugne di tegni-su nissun cjanton!». 

E chei altris aventórs: «E alore, indulà mandi- 
stu la femine?». E Anzul: «Muinie, cussi si salve 
l'anime e il cuarp!». 


Làris di une volte... 


Toni Pitic al veve vinc' agn e mai al veve me- 

tut un par di scarpis tai piz, dome zuculis e, par 
cjase, stafez. Lu vevin invidát a gnocis; al voleve 
13 ma no cu' lis zuculis. J coventavin lis scarpis, 
ma nol veve nancje un craisar par comprális, e 
debiz nol voleve e nol podeve fà. Alore j dis a un 
so ami: «'Sef, mi fasaresitu un plasé?». «S'o pues, 
parcé no? Ce àjo di fáti?». «Tu às di dámi un pa- 
taf te muse dulà e quant che ti disarai jó!». E chi 
ret 'a jan cisicât fra di lor. Tal indoman a’ van di 
presse a Cividát dulà che no jerin cognossüz. To- 
ni al jentrà in tune buteghe di scarpis e al ordene 
un pár. Al prove chés, al prove chés altris; final- 
mentri j somée che j lédin ben. Lis met-su dutis 
dós, al va su la puarte par viódi se a' parevin bon. 
Intant che lis cjalave e lis palpave, al rive 'Sef che 
lu cjape pal stomi e j mole un par di patafs te mu- 
se e po al scjampe di dute corse. E Toni vie daür di 
dute buride berghelant e porconant, fasint finte di 
volé cjapálu. Chei de buteghe no ju àn viodüz plui! 


* * * 
L’emigrant e la dogane 


Jacun di Menie, un toc di omp, al contave: 








«Un an 'o soi lát a vóre in Svuissare e te valis o 
vevi puartade ancje la mangjative: une gjaline 
cuete e dodis ús dúrs. 'O rivi te dogane. Li 'e ven 
fate la visite a lis valís e ancje ae mé, come a chei 
altris. Il doganir mi domande ce ch'o ài di decla- 
rà. E jo pront: une gjaline cuete e dódis ús dürs. Il 
doganir mi rispuint: Nó in Svuissare 'o vin cicin e 
ús in grande quantitát, e alore par puartá ché ro- 
be li bisugne pajá la dogane. 

E jo dauri: Ah 'e je cussi? Ti frei ben jo cumo! 
Siorut, ch'al spieti un moment! Mi tiri de bande, 
in tun cjanton, e ’o tiri-fur de valis ús e gjaline e 
"o tachi a mangja, in presince di duc’. In mancul 
di miez'ore la gjaline e 1 dodis üs a' forin divorás. 
Ben passüt, mi presentai di gnüf denant il doganir 
svuissar, ch'al veve assistút a ché sene, e y doman- 
dai: Siorut puedio passá cumo? E lui si mete sul 
atenti e mi saludà. Cussi 'o ài freade la dogane 
svuissare!». 


La statistiche viodude di un furlan 


«La statistiche 'e je che sience esate che riferide 

a 20 individuos dai cuai 10 cun tun voli e 10 cun 
doi, si cjate la medie di un voli e miez par omp. A 
mi i voi a’ son restáz, ma ’o scugni di che leint lis 
statistichis che si van publicant, 'o ài aprindút sul 
gno cont tantis di chés bàlis di squasit fà cause a 
chel istitüt», cussi al tignive circul te ostarie il Sec 
di Elar. «Tant par comenzá si dà par vér che jo 
jessint un talian te medie, 'o sarés alt 1,63 m, e 
dome intór dal 1999 'o pues sperá di cressi par ri- 
và a 1,68 m di altezze. La veretát 'e je che jo 'o 
soi alt esatamentri 1,88 m. Duncje mi robin no 
dome sui voi ma ancje su la stature. Ma la robe 'e 
devente plui ferbinte, che cui ch'al supare i co- 
rante carnavai, al semeares che nol pues vé plui 
di 2,10 fis. E alore, seont la statistiche 11 90 par 
cent di mé fie Berte e il 100 par cent di me fi Lau- 
rinz di cui saressino fis? Par altri a? varessin di 
spiegá cemút ch'al sarés pussibil partecipá par لا‎ 
90 par cent a la procreazion di un fi lassant il 10 
par cent 'e concorince! 

Altre cjosse che no capis: il 2,10 dai fis che mi 
spietin a' frequentaressin al complet la scuele me- 
die obligatorie, par dopo dividisi in doi: 1,90 di 
lór al lares indenant cui studis e chel altri 0,20 si 
cirares un mistír. Ma la robe cul cotul 'e je ché de 

massarie, che seont la statistiche jo `o vares es di- 
pendencis: si trate dal 0,37 di massarie a dut ser- 
vizi. Pensait a Rose ce ajüt che varés! E alore al é 
clar che se il 0,37 di massarie mi spiete par dirit, 
"o ai decidút di presentà la domande al Ufici Sta- 
tistiche par vélu!». E chei de ostarie: «Par te o par 
Rose?». 


Ploe e fraris 


Tal Sud Afriche, il proprietari di un club di nu- 
disc’, Beau Brummell, al jere secját pes scusis 
movudis dai moralisc', ch'a sustignivin che il sut 
ch'al inaridive il Transvaal al jere causát dal "pe- 
cját" di vivi insiemit nüz te só fatorie di 400 etars. 
Cussi, Beau Brummell, sot la sburtade puritane al 
domanda ai siei 370 visitadórs di viestisi. E, pe 
prime volte in dói mes, al diluvià a sélis. «Chest 
al è vonde par ch'o lédi a fámi frari» al disé 
Brummell. | 


TARCIS MUK 

Pineladis 70 


Il soreli si disfe 

te brume de sere 

sot 'ne coltre di stelis. 
La panole madure 

‘a mostre i dinc' zái 
tra l'àur de so barbe. 
La ue palombe, 











a’ sprofume il curtil 
cul nít bielzá vueit 

di sisilis partidis. 

Sul figár i fis sglonfs, 
a' gotin la mél 

dal luvin da la panze. 





Te sere suturne, 

ne malincunie velade 
ti cjape te smuarze 

e ti fasse la vite. 

Benedete siarade 
vistide di zál, 

tu strissinis cun te 

il gno cür strussiát 
par strucá dut l'amór. 


LUIGI BEVILACQUA 

PREMURE 


“Joi... joi... joi!!! Ce tant mal... ce tant mal! No 
pues plui! 'O sclopi! 'O mûr... 'O mûr!” Cussì `e 
jesolave mé cugnade, puare frute. Une setemane 
ch'e mangjave e ch'e tignive dut cont, dut dentri, 
e si sintive tant, ma tant sglonfe di squasit dá un 
ton. 

Sposute frescje, no veve imò tante cunfidenze 
par fevelà di cjarz argomenz ni cun gno fradi, il 
so omp, e ni cun mè o cun mé mari ch’o stavin 
tacadis di cjase. 

Quant che no podé plui e la panze 'e scomenzá 
a sglonfási, dome in ché volte 'e tacà a lamentási. 

Gno fradi, une vore in pinsir pe facende, al cla- 
má di corse il miedi, che, visitade la frutate, al 
sentenzià: «Occlusione intestinale». 

Par sblocá la situazion al ordenà un sotratif: un 
litro di aghe clipide cun tune sedon di vueli di uli- 
ve e un póc di savon ben disfat. 

L'omp, ancje par fà biele figure cu la sposute, 
nol volé nissun jutori di nó feminis e cussi al fasé 
dut di bessól prin di là a vore e dut di corse parce- 

che al jere tart. Dopo une miezorute dal lavór, mi 
paré just di lá a viodi a ce pont ch'e jere la robe. 

'O voi là di lór e 'o cjati mé cugnade disore in 
tal bagno, sentate sul **water", ch'e vai disperade 
e dute invuluzzade in tune sbrume penze penze e 
dulintór dome bufulis. 

A colp 'o cjali la machine lavadorie, ma nó, no 
je in funzion. Ma d'indulá vegnial dut chel disa- 
stro? 

Cjalant miór e butant in bande cu lis mans e 
cul braz un biel póc di ché robate penze, mi ina- 
cuars che la produzion direte de sbrume e des bu- 
fulis 'e ven propit di mé cugnade, puare diaule. 

Sblocade? ... Ma, sbrume e bufulis???. 

Benedete premure, e soredut benedet gno fradi 
che par no stá a piardi timp a disfá 11 savon al me- 
té in te aghe dal sotratif doi biei puins di polvar 
par lavá a machine. 

No j bastave un puin; par jéssi plui sigür dal 
efiet: doi! "Za ch’al jere daúr, par completa l'opa- 
re, al podeve ben meti tal gamelot dal sotratif an- 
cje la robe sporcje di lavá, cussi al varés sparagnát 
no dome timp, ancje eletricitát. 


E. RIGO 

AME L'ANZIAN 


LASSILU FEVELA, parceche tal so passat a’ 
son tantis cjossis veris. 

LASSILU LA cui sioi vecjos amis, parceche al 
e li ch’al si sint rivivi. 

LASSILU VIVI in miez des robis ch’al a amát, 
parceche al patis di sintisi dislidrisat de só vite. 

LASSILU MONTA su la machine di famée par 
une gjte, parceche l'an cu ven tu podaressis vé ri- 
muars se lui nol sarà plui. 

LASSILU PREÁ a mát so, parceche l'anzian al 
e un ch'al si nacuarz de ombrene di Diu su la 
strade che inmó j reste. 

LASSILU VINCI tes discussions, parceche al à 
dibisugne di sintísi sigür di sé. 

LASSILU CONTA storiis 'za contadis, parce- 
che lui al ûl viodi se tu j stâs 'e sò companie. 

LASSILU BERLÀ quanch'al à tuart, parce- 
ch'al à dirit 'e considerazion. 

LASSILU DEVENTÀ VECJO cul stes amór e 
la stesse pazienzie che tu lassis cressi i tioi fruz, 
parceche dut al fas part de nature. 

LASSILU MURÍ fra braz pietós, parceche 
l'amór dai fradis su la tiare al fás presintí chel dal 
Pari tal Cil. 


(anonim, 'ziràt in furlan da L. Mestroni) 

LA CULTURE DE “GRILIE” 


— Cemát ise che no tu ti metis plui a fà cuei alc 
su la ““grilie”: lujanie, cueste, brasiolis? — mi à do- 
mandát la femine une domenie che, ocupade tai 
siei lavórs, no veve timp a disposizion par prepa- 
rá 1l gustá. 

— Mi displás par te — j ài rispuindút jo — ma or- 
mai 'o ài cjapát une stomeade di "grilie" che mi 
va für pai voi e pes orelis —. 

— Ma ce distu? S'a son ains che no tu tocjs ché 
"grilie" ch'e sarà dute inrusinide, lajü, tun cjan- 
ton de cantine! Dutis scusis, lis tós, par stá a pol- 
troná leint il gjornál o viodi la television. 

— Poh, forsit tu le às avonde induvinade. 

— Viodistu che tu mi das reson? 

- Fin a ciert pont, però, parceche no jéntrin 
dome i gjornai e la television. 'E jentre ancje la 
scuele. 

— Ce stastu disint? 

— Eh, si! Cu la scuele di cumó tu scugnis doprà 
dome "griliis". 

— Ise un’altre scuse par no judami? 


269 











— Ti garantis che se a scuele, vué, no tu vés in- 
denant a sun di “griliis” al úl dí che no tu sés bon 
di insegná. Tu ás di programa "griliis" par tame- 
sà ce ch'a san 1 scuelárs sul scomenciá dal an; 
"griliis" par prin di Nadal, par Carnaval, par Fa- 
sche e pe siarade dal an. Che s'a fossin "griliis" di 
Där di tacáur intór, chei biáz fruz "a samearessin 
soldaduz vistüz cun armaduris ch'a sglinghinares- 
sin come chei sunais cinés faz di tantis astutis me- 
tudis in doi, tre cerclis, un parsore di chel altri. E, 
a proposit di gjornai, no si lejal dispes che la tál 
aministrazion publiche 'e à prontát la “grilie” di 
intervenz sociai, la “grilie” pa l'edilizie, la “gri- 
lie" pe viabilitat e la "grilie" pe fogne (magari di- 
smenteantsi lis *griliis" di meti adór des stradis 
pe aghe ploane)? E co si viót par television un 
Gran Premi otomobilistic o di motoretis, no àstu 
di supáti ogni volte, par un vinc" minüz, la "gri- 
lie" di partence? E prime de gare di atletiche 1 
concorinz no vano a disponisi in tune “grilie” an- 
cje lór? Lu fasino apueste par no jessi für di mo- 
de? E 1 amis, co 'a vegnin in cjase a diti ch'e àn 
fiestegiát, no sai cui o ce, fasint la ““grilie” al mar, 
in culine, in montagne? E in planure — `o dis jo — 
no veso mangját nuje? 

— Insome pal gustá o pe cene no tu mi darás 
mai plui une man? — 'e interven la femine. 

— Lassimi doen lis ‘“griliadis” di chei altris! 
Po, co mi sarà passát l'aviliment, 'o prepararai 
une biele gridele, magari dome di fetis di polente 
di crustá cul formadi, ma une gridele! Santema- 
done! 


"Z. OSUALDINI 

Fás la nana 


Fás la nana, me ninin, 

fás la nana ca vizin 
Bambinut dal Paradís. 
Polsa un fregul ca cun mé 
tal cjaldüt al pár di un re. 
Na scunuta di preparát, 
paja frescja "nd ài slargját. 
Cun to pari 'o conti i dis 
par bussáti mans e pís, 
cjarez záti 'l biel cjavùt 

e clamáti Bambinùt. 

Fás la nana, me ninin, 

la tó mama 'a è vizin. 


(furlan di Fara dal Lusinz) ANNA BOMBIG 

Graziis, amís, siet voltis di ۳ 
ligrie in cjase e displasés di für! 


A duc' il bon pro dal Strolic. 
(M. M) 

